നസ്രിയ നിർമ്മിക്കുന്ന അമൽ നീരദ് ചിത്രം ഷൂട്ടിംഗ് ആരംഭിച്ചു..\nweb desk 26/03/2018\nമലയാള സിനിമാ പ്രേക്ഷകരുടെ പ്രിയ നടി നസ്രിയ നസിം അഭിനയത്തിൽ നിന്നും ഒന്ന് മാറി ചിന്തിച്ചിരിക്കുകയാണ്. ഇതിനെ കുറിച്ചുള്ള വാർത്തകൾ ഇന്നലെ പുറത്തുവന്നിരുന്നു. പുതിയതായി സിനിമാ നിർമ്മാണ രംഗത്തേക്ക് തിരിഞ്ഞിരിക്കുകയാണ് താരം ഇപ്പോൾ. നസ്രിയ നിർമ്മിക്കുന്ന ആദ്യത്തെ ചിത്രം സംവിധാനം ചെയ്യുന്നത് മലയാളത്തിലെ സ്റ്റൈലിഷ് സിനിമകളുടെ സംവിധായകനും യുവാക്കളുടെ ഹരവുമായ അമൽ നീരദാണ്. അമൽ നീരദിന്റെ സ്വന്തം നിർമ്മാണ കമ്പനിയായ അമൽ നീരദ് പ്രൊഡക്ഷൻസിനൊപ്പം ചേർന്നാണ് നസ്രിയ ഈ ചിത്രം നിർമ്മിക്കുന്നത്.\nഈ ചിത്രത്തിന്റെ മറ്റൊരു പ്രേത്യേകത നസ്രിയയുടെ ഭർത്താവായ ഫഹദ് ഫാസിലാണ് ഈ ചിത്രത്തിൽ നായകനായി എത്തുന്നത്. ഇയോബിന്റെ പുസ്തകത്തിന് ശേഷം ഫഹദും അമൽ നീരദും വീണ്ടും ഒന്നിക്കുന്നു എന്ന പ്രേത്യേകതയും ഈ ചിത്രത്തിന് ഉണ്ട്. ഫഹദിന് നായികയായി എത്തുന്നത് മായനദി ഫെയിം ഐശ്വര്യാ ലക്ഷ്മിയാണ്. തന്റെ രണ്ടാമത്തെ ചിത്രം കൊണ്ട് തന്നെ അഭിനയം തനിക്ക് അനായാസം വഴങ്ങുമെന്ന് തെളിയിച്ച നടിയാണ് ഐശ്വര്യാ.\nചിത്രത്തിന്റെ ഷൂട്ടിങ്ങ് ഇന്നലെ ആരംഭിച്ചിരിക്കുകയാണ്. പറവ എന്ന ചിത്രത്തിലെ ദൃശ്യ മനോഹരമായ രംഗങ്ങൾ പകർത്തിയ ലിറ്റിൽ സ്വായമ്പാണ് ഈ ചിത്രത്തിനും ക്യാമറ കൈകാര്യം ചെയ്യുന്നത്. ചിത്രത്തിനെ കുറിച്ചുള്ള മറ്റു വിവരങ്ങൾ ഒന്നും തന്നെ ഇതുവരെ അണിയറ പ്രവർത്തകർ പുറത്തുവിട്ടിട്ടില്ലാ.\nഅന്ന് ദുൽഖർ സൽമാനെ കളിയാക്കാൻ ശ്രമിച്ച ഹിന്ദി ചാനലിന് ഇർഫാൻ ഖാൻ നൽകിയത് കിടിലൻ മറുപടി !! മണ്മറഞ്ഞു പോയ താരത്തിന്റെ വാക്കുകൾ വീണ്ടും ശ്രദ്ധേയമാകുന്നു !!


ipl players salary 2021: ഐപിഎല് ലേലത്തില് കോടികള് എറിയുന്നു, ഇതു മുഴുവന് കളിക്കാര്‍ക്ക് കിട്ടുമോ? ടാക്‌സ് എത്ര? - ipl players salaries andato z of financial structure | Samayam Malayalam\nipl players salaries andato z of financial structure\nAswathi V | Samayam Malayalam | Updated: 20 Feb 2021, 02:04:38 PM\nഐപിഎല് ലേലം സമാപിക്കുമ്പോള് ക്രിക്കറ്റ് ആരാധകര്‍ക്ക് ലേലത്തുകയുമായി സംബന്ധിച്ച് ഒട്ടേറെ സംശയങ്ങള് ഉയര്‍ന്നുവന്നിട്ടുണ്ട്. ലേലത്തിലൂടെ കളിക്കാര്‍ക്ക് ലഭിക്കുന്ന തുകയുടെ വിശദാംശങ്ങള് അറിയാം.\nന്യൂഡല്‍ഹി: ഒരു ഐപിഎല് ലേലം കൂടി സമാപിച്ചിരിക്കുകയാണ്. കോടികളാണ് ഇത്തവണയും ലേലത്തിലൂടെ കളിക്കാര്‍ക്കായി ഫ്രാഞ്ചൈസികള് വാരിയെറിഞ്ഞത്. ചില വിദേശ കളിക്കാര്‍ക്കും ഇന്ത്യന് താരങ്ങള്‍ക്കുമെല്ലാം ലേലത്തില് അപ്രതീക്ഷിതമായി വിലയുയര്‍ന്നത് ക്രിക്കറ്റ് ആരാധകരെ അമ്പരപ്പിച്ചു. പത്തും പതിനഞ്ചും കോടികള് കളിക്കാരെ സ്വന്തമാക്കാന് ടീമുകള് വാരിയെറിയുമ്പോള് ഈ തുകയെല്ലാം കളിക്കാര്‍ക്ക് ലഭിക്കുമോ എന്ന സംശയവും ഉയര്‍ന്നിട്ടുണ്ട്.\nബിസിസിഐ നിയമം സുതാര്യം\nഐപിഎല് ലേലം മറ്റു കായിക ഇനങ്ങളിലെ പ്രതിഫലവുമായി താരതമ്യം ചെയ്യുമ്പോള് തീര്‍ത്തും ഭിന്നമാണെന്നുകാണാം. ലേലത്തിന്റെ കാര്യത്തിലും കളിക്കാര്‍ക്ക് ലഭിക്കുന്ന തുകയുടെ കാര്യത്തിലുമെല്ലാം ബിസിസിഐ തികച്ചും സുതാര്യമായ നിയമ വ്യവസ്ഥയാണ് മുന്നോട്ടുവെക്കുന്നത്. കളിക്കാരുടെ പ്രതിഫലത്തില് മറ്റൊരാള് കൈയ്യിട്ടുവാരുന്നത് ഒഴിവാക്കാന് ബിസിസിഐ തുടക്കം മുതലേ ശ്രദ്ധിച്ചിരുന്നു.\nകളിക്കാര്‍ക്ക് മുഴുവന് തുകയും ലഭിക്കും\nലേലത്തില് എത്ര തുകയാണോ ഓരോ കളിക്കാരനുവേണ്ടിയും വിളിക്കുന്നത് അത്രയും തുക ആ കളിക്കാരന് പൂര്‍ണമായും ലഭിക്കും. ഉദാഹരണത്തിന് ഓസ്‌ട്രേലിയന് കളിക്കാരന് ഗ്ലെന് മാക്‌സ് വെലിനെ 14.25 കോടി രൂപയ്ക്കാണ് റോയല് ചാലഞ്ചേഴ്‌സ് ബാംഗ്ലൂര് സ്വന്തമാക്കിയത്. ഇത്രയും തുക ഇടനിലക്കാരില്ലാതെ മാക്‌സ്‌വെലിന് ലഭിക്കും. നിയമപ്രകാരമുള്ള നികുതി മാത്രമേ സര്‍ക്കാരിന് നല്‍കേണ്ടതുള്ളൂ.\nടീമുകളുമായി കളിക്കാരുടെ കരാര്\nലേലത്തില് കളിക്കാരെ സ്വന്തമാക്കാനായി വിളിക്കുന്ന തുക ഒരു സീസണില് അവര്‍ക്ക് ലഭിക്കുന്ന പ്രതിഫലമാണ്. ഒരു വര്‍ഷത്തെ കരാറോ അതില് കൂടുതല് വര്‍ഷത്തെ കരാറിലോ കളിക്കാര്‍ക്കും ക്ലബ്ബുകള്‍ക്കും ഏര്‍പ്പെടാം. ഒരു വര്‍ഷത്തില് കരാറില് ഏര്‍പ്പെടുമ്പോള് ലേലത്തില് കുറഞ്ഞ തുക അടുത്തവര്‍ഷം നല്‍കാന് കഴിയില്ല. അതേസമയം, കരാര് പുതുക്കുമ്പോള് കൂടുതല് തുക നല്‍കാന് ഫ്രാഞ്ചൈസികള്‍ക്ക് കഴിയും.\nവിദേശ ബോര്‍ഡുകള്‍ക്കും റിവാര്‍ഡ്\nവിദേശ കളിക്കാരെ ടീമിലെടുക്കുമ്പോള് കളിക്കാരന്റെ രാജ്യത്തെ ബോര്‍ഡുകള്‍ക്ക് ബിസിസിഐ റിവാര്‍ഡായി നല്‍കും. ഉദാഹരണത്തിന് റിച്ചാഡ്‌സണെ 14 കോടി രൂപയ്ക്ക് ലേലത്തിനെടുക്കുമ്പോള് ക്രിക്കറ്റ് ഓസ്‌ട്രേലിയയ്ക്ക് 2.8 കോടി രൂപ ബിസിസിഐ നല്‍കും. കൂടാതെ കളിക്കാര്‍ക്ക് ഫ്രാഞ്ചൈസി നല്‍കാനുള്ള തുക മുഴുവനായോ ഇന്‍സ്റ്റാള്‍മെന്റുകളായോ നല്‍കാം.\nഎന്തുകൊണ്ട് ഈ ഓസ്‌ട്രേലിയന് താരത്തെ ഐപിഎല് ടീമുകള്‍ക്ക് വേണ്ട, സ്മിത്ത് കളിക്കരുതെന്നും ക്ലര്‍ക്ക് ആര്‍ട്ടിക്കിള് ഷോ\nIPL Salary Structure IPL salary ipl players salary 2021 IPL auction 2021 ipl 2021 Delhi Capitals Chennai Super Kings\nWeb Title : ipl players salaries andato z of financial structure


കിണറ്റില് ചാടിയ നേപ്പാള് സ്വദേശിയെ ഫയര്‍ഫോഴ്‌സ് രക്ഷപ്പെടുത്തി\nMon Feb 18 2019 00:42:35 GMT+0530 (IST)\nമുക്കം: കിണറ്റില് ചാടി ആത്മഹത്യ ചെയ്യാന് ശ്രമിച്ച നേപ്പാള് സ്വദേശിയായ തൊഴിലാളിയെ അഗ്‌നിരക്ഷാ സേന രക്ഷപ്പെടുത്തി. നേപ്പാള് സ്വദേശി ദീപക്( 27) നെയാണ് മുക്കം അഗ്‌നി രക്ഷാ സേന സാഹസികമായി രക്ഷപ്പെടുത്തിയത്. ചെവ്വാഴ്ച രാവിലെ 11 മണിയോടെ കാരശ്ശേരി പഞ്ചായത്തിലെ കാലിക്കറ്റ് എസ്‌റ്റേറ്റിനു സമീപത്തെ കിണറ്റിലാണ് ഇയാള് ചാടിയത്. രക്ഷപ്പെടുത്തുമ്പോള് ദീപക്കിന്റെ കഴുത്തില് വെള്ളം കോരാന് ഉപയോഗിച്ചിരുന്ന കയര് കുടുങ്ങിക്കിടന്നതായി സേനാംഗങ്ങള് പറഞ്ഞു. 40 അടിയോളം ആഴമുള്ള കിണറ്റില് വെള്ളം കുറവായിരുന്നു. മാത്രമല്ല പല ഭാഗങ്ങളിലും പാറയുമുണ്ടായിരുന്നു. കഴുത്തില് കയര് ചുറ്റിയ ശേഷം കിണറ്റില് ചാടുകയായിരുന്നുവെന്നാണ് പ്രാഥമിക നിഗമനം. മണാശ്ശേരിയിലെ സ്വകാര്യ ആശുപത്രിയില് ചികിത്സയില് കഴിയുന്ന ദീപക് ഇതുവരെ സംസാരിച്ചിട്ടില്ല.\nഭാര്യയുമായുണ്ടായ പിണക്കമാണ് ആത്മഹത്യാ ശ്രമത്തിന് കാരണമെന്ന് അയല്‍വാസികള് പറഞ്ഞു. ഇയാളുടെ ഭാര്യയോ മറ്റു ബന്ധുക്കളോ ഇതുവരെ ആശുപത്രിയില് എത്തിയിട്ടില്ല. ഭാര്യയുടെ പിതാവും സഹോദരങ്ങളും ചേര്‍ന്ന് ഇയാളെ മര്‍ദിച്ചിരുന്നതായും നാട്ടുകാര് പറയുന്നു.\nമുക്കം അഗ്‌നി രക്ഷാ സ്‌റ്റേഷന് ഓഫീസര് ജയപ്രകാശിന്റെ നേതൃത്വത്തില് ഫയര്‍മാന് കെ ടി നിഖിലാണ് സാഹസികമായി കിണറ്റിലിറങ്ങി ദീപക്കിനെ രക്ഷിച്ചത്. അസിസ്റ്റന്റ് സ്‌റ്റേഷന് ഓഫീസര് വിജയന്, കെ നാസര്, സന്തോഷ്‌കുമാര്, വീജീഷ് തുടങ്ങിയവരും സംഘത്തിലുണ്ടായിരുന്നു.


priyanka gandhi has bipolar disorder says subramanian swamy | പ്രിയങ്കയ്ക്ക് ഭ്രാന്താണ്, പലരെയും മര്‍ദിക്കാറുണ്ട്... വിവാദ പരാമര്‍ശവുമായി സുബ്രഹ്മണ്യന് സ്വാമി! - Malayalam Oneindia\n4 min ago കാർഷിക ബിൽ: ചിലർ കർഷകരെ തെറ്റിദ്ധരിപ്പിക്കുന്നു, പ്രതിഷേധങ്ങൾക്കിടെ പ്രതികരിച്ച് പ്രധാനമന്ത്രി\n21 min ago 'ബിജെപിയുടെ കൂടെ ചേര്‍ന്നാല് ജനാധിപത്യവാദിയും ഏകാധിപത്യ പ്രവണതയുടെ നടത്തിപ്പുകാരനാകും'\n49 min ago ഹരിയാണയിലെ ബിജെപി സര്‍ക്കാര് താഴെ വീഴുമോ? കര്‍ഷകര്‍ക്കായി രാജിക്കും തയ്യാറെന്ന് ജെജെപി എംഎംല്‍എ\nPublished: January 27 2019, 13:38 [IST]\nBJPയെ ഞെട്ടിച്ച് കോൺഗ്രസ് നേതാവ് | Oneindia Malayalam\nദില്ലി: പ്രിയങ്കാ ഗാന്ധി കോണ്‍ഗ്രസ് രാഷ്ട്രീയത്തിലേക്ക് വന്നതോടെ ബിജെപിക്ക് ഉറക്കം നഷ്ടപ്പെട്ടിരിക്കുകയാണ്. അവര്‍ക്കെതിരെ നിരന്തരം വിവാദ പ്രസ്താവനകളാണ് ബിജെപി നേതാക്കള് നടത്തികൊണ്ടിരിക്കുന്നത്. ഏറ്റവുമൊടുവില് സുബ്രഹ്മണ്യന് സ്വാമിയാണ് പ്രിയങ്കയ്‌ക്കെതിരെ പരാമര്‍ശം നടത്തിയിരിക്കുന്നത്. പ്രിയങ്കയ്ക്ക് മാനസിക അസ്വാസ്ഥ്യങ്ങളുണ്ട്. ഭ്രാന്തമായ അവസ്ഥയിലാണ് അവര് ജീവിക്കുന്നത്. ആളുകളെ സ്ഥിരമായി മര്‍ദിക്കാറുമുണ്ടെന്ന് സ്വാമി പറഞ്ഞു. പ്രിങ്കയുടെ നിയമനത്തിന് ശേഷം തുടര്‍ച്ചയായി ബിജെപി നടത്തുന്ന പ്രസ്താവനയുടെ ഭാഗമായിട്ടാണ് സുബ്രഹ്മണ്യന് സ്വാമിയും പ്രതികരിച്ചത്.\nഭ്രാന്തുള്ളത് കൊണ്ട് ആളുകളെ മര്‍ദിക്കുന്ന ഒരാള്‍ക്ക് എങ്ങനെയാണ് രാഷ്ട്രീയത്തില് ഇറങ്ങാന് സാധിക്കുക. പ്രിയങ്കയ്ക്ക് രാഷ്ട്രീയ നേതാവാകാനുള്ള പ്രാപ്തിയില്ലെന്നും സുബ്രഹ്മണ്യന് സ്വാമി പറഞ്ഞു. ജനങ്ങള്‍ക്ക് അവരുടെ മനോനില തെറ്റുമ്പോള് അക്കാര്യം മനസ്സിലാവുമെന്നും സ്വാമി പറഞ്ഞു. കഴിഞ്ഞ ദിവസം ബിജെപിയുടെ തീപ്പൊരി നേതാവ് കൈലാഷ് വിജയ് വര്‍ഗീയയും പ്രിയങ്കയ്‌ക്കെതിരെ മോശം പരാമര്‍ശം നടത്തിയിരുന്നു. കോണ്‍ഗ്രസില് ശക്തരായ നേതാക്കളില്ലെന്നും, അതുകൊണ്ട് സുന്ദരമായ മുഖങ്ങള് ഉപയോഗിച്ച് ജനങ്ങളെ നേരിടേണ്ടി വരുന്നതെന്നും അദ്ദേഹം പറഞ്ഞിരുന്നു. ജനങ്ങള് മുഖസൗന്ദര്യം നോക്കിയല്ല വോട്ട് ചെയ്യുന്നതെന്ന് ബീഹാറിലെ മന്ത്രി വിനോദ് നാരായണ് പറഞ്ഞിരുന്നു. പ്രിയങ്കയ്ക്ക് കഴിവോ രാഷ്ട്രീയത്തില് നേട്ടങ്ങളോ ഇല്ലെന്നും വിനോദ് നാരായണ് ആരോപിച്ചിരുന്നു.\npriyanka gandhi congress bjp rahul gandhi സുബ്രഹ്മണ്യന് സ്വാമി പ്രിയങ്ക ഗാന്ധി കോണ്‍ഗ്രസ് ബിജെപി രാഹുല് ഗാന്ധി\npriyanka gandhi has bipolar disorder says subramanian swamy


രാജ്യത്തെ ഇലക്‌ട്രോണിക്സ് നിർമാണം വർധിപ്പിക്കാൻ 50,000 കോടിയു‌ടെ പദ്ധതിയുമായി കേന്ദ്ര സർക്കാർ | central government plan to increase electronics production\nNew Delhi, First Published 3, Jun 2020, 4:51 PM\nപി‌എൽ‌ഐ പദ്ധതിയു‌ടെ ഭാഗമായി അഞ്ച് ഇന്ത്യൻ സ്ഥാപനങ്ങളെയും തിരഞ്ഞെടുക്കും.\nദില്ലി: രാജ്യത്ത് ഇലക്ട്രോണിക്സ് നിർമാണം വർധിപ്പിക്കുന്നതിനായി സർക്കാർ 50,000 കോടി രൂപയുടെ പദ്ധതിക്ക് തുടക്കം കുറിച്ചു. ആഭ്യന്തര ഉത്പാദനം സ്ഥാപിക്കുന്നതിനോ വിപുലീകരിക്കുന്നതിനോ അഞ്ച് ആഗോള സ്മാർട്ട്ഫോൺ നിർമാതാക്കൾക്ക് ആനുകൂല്യങ്ങൾ ഉറപ്പാക്കുമെന്നും സർക്കാർ വൃത്തങ്ങൾ വ്യക്തമാക്കി.\nഅഞ്ചുവർഷത്തിനിടെ പ്രാദേശികമായി നിർമ്മിച്ച ഉൽപ്പന്നങ്ങളുടെ നാല് ശതമാനം മുതൽ ആറ് ശതമാനം വരെ വിലവരുന്ന ഉൽ‌പാദന-ലിങ്ക്ഡ് ഇൻ‌സെൻറീവാണ് (പി‌എൽ‌ഐ) സർക്കാർ വാഗ്ദാനം ചെയ്യുന്നത്. 2019 -2020 അടിസ്ഥാന വർഷമായി കണക്കാക്കിയാകും ഇത്. കേന്ദ്രമന്ത്രി രവിശങ്കർ പ്രസാദ് വാർത്ത സമ്മേളനത്തിലാണ് ഇക്കാര്യങ്ങൾ വ്യക്തമാക്കിയത്.\nയോഗ്യത നേടുന്നതിന് നിക്ഷേപത്തിന്റെയും വിൽപ്പനയുടെയും പരിധി പാലിക്കേണ്ട അഞ്ച് കമ്പനികളുടെ പേരുകൾ അടുത്ത രണ്ട് മാസത്തിനുള്ളിൽ പ്രഖ്യാപിക്കുമെന്ന് മന്ത്രാലയം അധികൃതർ അറിയിച്ചു.\nപി‌എൽ‌ഐ പദ്ധതിയു‌ടെ ഭാഗമായി അഞ്ച് ഇന്ത്യൻ സ്ഥാപനങ്ങളെയും തിരഞ്ഞെടുക്കും. മറ്റ് രണ്ട് അനുബന്ധ സംരംഭങ്ങൾക്കൊപ്പം 2025 ഓടെ 10 ലക്ഷം കോടി രൂപയുടെ സ്മാർട്ട്‌ഫോണുകളും ഘടകങ്ങളും ഉത്പാദിപ്പിക്കാൻ ഇന്ത്യയെ ഈ പദ്ധതി സഹായിക്കുമെന്ന് മന്ത്രി പറഞ്ഞു.\nLast Updated 3, Jun 2020, 4:58 PM\nവാ വിട്ട വാക്ക് വിനയായോ ? മുല്ലപ്പള്ളിക്ക് മാര്‍ക്കിട്ട് സര്‍വെ\n'ബ്രേക്ക് ദ ചെയിന് ഡയറി, ഏഴിന് കടകള് അടയ്ക്കും'; തിരുവനന്തപുരം കൂടുതല് നിയന്ത്രണങ്ങളിലേക്ക്


ഫലസ്തീനുള്ള ഇരുനൂറ് മില്യണ് ഡോളറിന്റെ സാമ്പത്തിക സഹായം നിര്‍ത്തലാക്കി അമേരിക്ക\nജറൂസലേമിനെ ഇസ്രായേല് തലസ്ഥമാനമായി പ്രഖ്യാപിച്ചതിനെതിരെ ഫലസ്തീനില് നടന്ന ശക്തമായ പ്രതിഷേധങ്ങളോടുള്ള അമേരിക്കൻ പ്രതികരണമാണ് നടപടി\n25 Aug, 2018 at 04:04 AM\nഫലസ്തീനുള്ള ഇരുനൂറ് മില്യണ് ഡോളറിന്റെ സാമ്പത്തിക സഹായം അമേരിക്ക നിര്‍ത്തലാക്കി. പ്രസിഡന്റ് ഡൊണാള്‍ഡ് ട്രംപിന്റെ നിര്‍ദേശത്തെ തുടര്‍ന്നാണ് അമേരിക്കന് വിദേശകാര്യ വകുപ്പിന്റെ തീരുമാനം.\nപ്രതിവര്‍ഷം ഏകദേശം മുന്നൂറ് മില്യണ് ഡോളറിന്റെ സാമ്പത്തിക സഹായമാണ് അമേരിക്ക ഫലസ്തീന് നല്‍കിവരുന്നത്. ഇതില് നിന്നാണ് ഇരുനൂറ് മില്യണ് ഡോളര് വെട്ടിക്കുറക്കാന് കഴിഞ്ഞ ദിവസം തീരുമാനിച്ചത്. വെസ്റ്റ് ബാങ്കിലെയും ഗസ്സയിലെയും പ്രവര്‍ത്തനങ്ങള്‍ക്ക് നല്‍കിവരുന്ന ഫണ്ട് മറ്റ് ആവശ്യങ്ങള്‍ക്ക് ഉപയോഗപ്പെടുത്തണമെന്ന് പ്രസിഡന്റ് ഡൊണാള്‍ഡ് ട്രംപ് വിദേശകാര്യ വകുപ്പിന് നിര്‍ദേശം നല്‍കിയെന്ന് മുതിര്‍ന്ന ഉദ്യോഗസ്ഥനെ ഉദ്ദരിച്ച് മാധ്യമങ്ങള് റിപ്പോര്‍ട്ട് ചെയ്തു. ഫലസ്തീനുള്ള സഹായം നിര്‍ത്തലാക്കുമെന്ന് മാസങ്ങള്‍ക്ക് മുമ്പ് ട്രംപ് മുന്നറിയിപ്പ് നല്‍കിയിരുന്നു.\nജറൂസലേമിനെ ഇസ്രായേല് തലസ്ഥമാനമായി അമേരിക്ക പ്രഖ്യാപിച്ചതിനെതിരെ ഫലസ്തീനില് ശക്തമായ പ്രതിഷേധങ്ങള് അരങ്ങേറിയിരുന്നു. ഫലസ്തീന് നല്‍കി വരുന്ന സാമ്പത്തിക സഹായം നിര്‍ത്തലാക്കുമെന്നായിരുന്നു ഇതിനോട് ഡൊണാള്‍ഡ് ട്രംപ് നടത്തിയ പ്രതികരണം. ഇതിന് പിന്നാലെ ഐക്യരാഷ്ട്ര സഭ ഫലസ്തീന് നല്‍കി വരുന്ന സാമ്പത്തിക സഹായ നിധിയിലേക്ക് നല്‍കിയിരുന്ന വിഹിതം അമേരിക്ക രണ്ട് മാസം മുമ്പ് വെട്ടിക്കുറച്ചിരുന്നു. 125 മില്യണ് ഡോളര് നല്‍കിയിരുന്ന സ്ഥാനത്ത് ഇപ്പോള് അറുപത് മില്യണ് മാത്രമാണ് അമേരിക്ക നല്‍കുന്നത്. ഇതിന് പിന്നാലെയാണ് പുതിയ തീരുമാനവുമായി ട്രംപും അമേരിക്കയും രംഗത്തുവന്നത്.\nഅതേസമയം ഡൊണാള്‍ഡ് ട്രംപിന്റെ നടപടിയെ വിമര്‍ശിച്ച് ഫലസ്തീന് ലിബറേഷന് ഓര്‍ഗനൈസേഷന് രംഗത്ത് വന്നു. വിലകുറഞ്ഞ രാഷ്ട്രീയ നീക്കമാണ് അമേരിക്കയുടേതെന്ന് പി.എല്.ഒ കുറ്റപ്പെടുത്തി. അമേരിക്കയുടെ ഭീഷണിക്ക് ഫലസ്തീന് നേതാക്കളും ജനങ്ങളും വഴങ്ങില്ലെന്നും അവര് പറഞ്ഞു.


Malayalam News - തൊഴില് തട്ടിപ്പ് കേസ്: സരിത നായരെ3ദിവസത്തേക്ക് പോലീസ് കസ്റ്റഡിയില് വിട്ടു | News18 Kerala, Crime Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Crime » SARITHA NAIR REMANDED IN POLICE CUSTODY FOR3DAYS\n. 2019 കാലഘട്ടത്തില് സരിത എസ് നായര് ഉള്‍പ്പെട്ട സംഘം മുള്ളുള്ള സ്വദേശിയായ അരുണ്, ഓലത്താന്നി സ്വദേശി അരുണ് നായര് എന്നിവരില്‍നിന്ന് ജോലിവാഗ്ദാനം നല്‍കി 15 ലക്ഷം രൂപ തട്ടിയെടുത്തെന്നാണ് കേസ്.\nUpdated: April 30, 2021, 4:53 PM IST\nLast Updated: April 30, 2021, 4:53 PM IST\nതിരുവനന്തപുരം: തൊഴില് തട്ടിപ്പ് കേസില് സരിത എസ് നായരെ മൂന്നു ദിവസത്തേക്ക് പൊലീസ് കസ്റ്റഡിയില് വിട്ടു. നെയ്യാറ്റിന്‍കര പൊലീസ് സമര്‍പ്പിച്ച കസ്റ്റഡി അപേക്ഷയില് ഒന്നാം മജിസ്ട്രേറ്റ് കോടതിയുടേതാണ് നടപടി. 2019 കാലഘട്ടത്തില് സരിത എസ് നായര് ഉള്‍പ്പെട്ട സംഘം മുള്ളുള്ള സ്വദേശിയായ അരുണ്, ഓലത്താന്നി സ്വദേശി അരുണ് നായര് എന്നിവരില്‍നിന്ന് ജോലിവാഗ്ദാനം നല്‍കി 15 ലക്ഷം രൂപ തട്ടിയെടുത്തെന്നാണ് കേസ്. കെ ടി ഡി സിയി ലും ബീവറേജസിലും ആയിരുന്നു ഇവര്‍ക്ക് ജോലി വാഗ്ദാനം നല്‍കിയിരുന്നത്.\nകേസിലെ ഒന്നാം പ്രതിയും സി.പി.ഐ നേതാവും കുന്നത്തുകാല് ഗ്രാമപഞ്ചായത്ത് അംഗവുമായ രതീഷിനെ ദിവസങ്ങള്‍ക്കു മുമ്പ് പൊലീസ് അറസ്റ്റ് ചെയ്തിരുന്നു. ഇയാള് ഇപ്പോള് റിമാന്‍ഡിലാണ്. കേസിലെ മറ്റൊരു പ്രതി സാജു പാലിയോട് ഇപ്പോഴും ഒളിവിലാണ് . ഇയാള്‍ക്ക് വേണ്ടിയുള്ള അന്വേഷണം തുടരുന്നു എന്നാണ് പൊലീസ് പറയുന്നത്.\nAlso Read സോളാർ തട്ടിപ്പുകേസിൽ സരിതാ നായർക്ക് ആറ് വർഷം തടവ്\nഏതാനും ദിവസങ്ങൾക്ക് മുന്‍പ് സോളാർ തട്ടിപ്പ് കേസിൽ സരിതാ എസ് നായർക്ക് ആറു വർഷം തടവ് ശിക്ഷയ്ക്ക് വിധിച്ചിരുന്നു. സോളാർ കേസില് സരിത കുറ്റക്കാരിയെന്ന് കണ്ടെത്തിയ കോഴിക്കോട് ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതി ശിക്ഷാ വിധി പ്രസ്താവിച്ചത്. ആറ് വർഷം തടവും, 40000 രൂപ പിഴയുമാണ് ശിക്ഷ. ചതി, വഞ്ചന, ആൾമാറാട്ടം, വ്യാജരേഖ ചമക്കയ്ൽ എന്നീ കുറ്റങ്ങളിലാണ് വിധി.\nAlso Read സോളാർ കേസ് പ്രതി സരിത എസ് നായർ അറസ്റ്റിൽ\nകേസിലെ മുന്നാം പ്രതിയും, സരിതയുടെ ഡ്രൈവറുമായിരുന്ന മണിമോനെ കോടതി വെറുതെ വിട്ടിരുന്നു. താന് നിരപരാധിയെന്നും കോടതി വിധിയില് സന്തോഷമുണ്ടെന്നുമായിരുന്നു മണി മോൻ്റെ പ്രതികരണം.\nസോളാർ തട്ടിപ്പ് കേസുകളിൽ അബ്ദുൾ മജീദിൻ്റെ പരാതിയിൽ ആദ്യം രജിസ്റ്റർ ചെയ്ത കേസുകളിലൊന്നായിരുന്നു ഇത്. ഈ കഴിഞ്ഞ മാർച്ച് 23 ന് വിധി പറയേണ്ടിയിരുന്ന കേസ് സരിത ഹാജരാകാതിരുന്ന സാഹചര്യത്തിൽ മാറ്റിവെക്കുകയായിരുന്നു. സരിത നിരന്തരം ഹാജരാകാതെ വന്നിട്ടും ഒട്ടേറെ കോടതി വാറണ്ടുകളുണ്ടായിട്ടും, തൊഴിൽത്തട്ടിപ്പുകേസിൽ പ്രതിയായിട്ടും ഇവരെ അറസ്റ്റുചെയ്യാത്ത പോലീസ് നടപടി വിവാദമായിരുന്നു. തുടർന്നാണ് കഴിഞ്ഞയാഴ്ച തിരുവനന്തപുരത്ത് നിന്നായിരുന്നു കോഴിക്കോട് കസബ പോലീസ് സരിതയെ അറസ്റ്റ് ചെയ്തത്. സോളാർ തട്ടിപ്പുകേസിൽ ആലപ്പുഴ, പത്തനംതിട്ട, കോഴിക്കോട് കോടതികളിലും സരിതയ്ക്കെതിരേ വാറണ്ട് നിലനിൽക്കുന്നുണ്ട്.\nFirst published: April 30, 2021, 4:53 PM IST\nSolar Saritha S Nair


ഭക്തിസാഗരത്തിൽ അലയടിച്ചു പേട്ടതുള്ളല് | kanjirappallyNEWS.com\nഭക്തിസാഗരത്തിൽ അലയടിച്ചു പേട്ടതുള്ളല്\nPosted on January 12, 2018 By admin BACKUPS, NEWS UPDATE, repeat, ഇന്നത്തെ പ്രധാന വാർത്തകൾ\nഎരുമേലി∙ ആഘോഷങ്ങൾ, വാദ്യമേളങ്ങൾ, വർണപ്പകിട്ടുകൾ… ആമ്പലപ്പുഴ, ആലങ്ങാട് പേട്ടതുള്ളൽ ആയിരങ്ങളെ ഭക്തിയുടെയും ആഹ്ലാദത്തിന്റെയും ലഹരിയിലാഴ്ത്തി. ജനസാഗരം സാക്ഷിയായ പേട്ടതുള്ളൽ മതമൈത്രീ ചരിത്രത്തിൽ ഒരിക്കൽക്കൂടി ഇടംപിടിച്ചു.\nഇന്നലെ എരുമേലിയിലേക്ക് ജനപ്രവാഹമായിരുന്നു. തെരുവുകളിൽ കാത്തു നിന്നവർക്ക് വിശ്വാസത്തിന്റെ ബലം പകർന്ന് ഉച്ചയോടെ ആകാശത്ത് ശ്രീകൃഷ്ണപ്പരുന്ത് പ്രത്യക്ഷപ്പെട്ടപ്പോൾ ജനസാഗരം ഭക്തി നിർവൃതിയിലായി. ആയിരങ്ങൾ ഒരേ സ്വരത്തിൽ ശരണമന്ത്രങ്ങൾ ഉരുവിട്ടു. പകൽ 12 മണിയോടെയാണ് ആദ്യം പരുന്ത് പ്രത്യക്ഷപ്പെട്ടത്. കൈകൾ ആകാശത്തേക്ക് കൂപ്പിയ ഭക്തരുടെ ശരണം വിളികൾ അപ്പോൾ ഉച്ചസ്ഥായിലെത്തി.\nഎരുമേലി∙ ചടുലതാള വിസ്മയം സൃഷ്ടിച്ച് ആലങ്ങാട് തുള്ളൽ കാഴ്ചക്കാരെ കയ്യിലെടുത്തു. ചെണ്ടയും ചേങ്ങിലയും ശബ്ദഘോഷം മുഴക്കിയപ്പോൾ കാവടിയാട്ടം ദൃശ്യവിരുന്നായി. കൊടി, ഗോളക, കോമരം എന്നിവയും ആലങ്ങാട് തുള്ളലിനെ വ്യത്യസ്തമാക്കി. ദേഹമാകെ കളഭം ചാർത്തി, ശുഭ്ര വസ്ത്രമണിഞ്ഞാണ് ആലങ്ങാട് സംഘം പേട്ടതുള്ളിയത്.\nപൊലീസിന് ഇത്തവണ കൂടുതൽ അഭിമാനിക്കാം. സുപ്രീം കോടതി വിധിയുടെ പശ്ചാത്തലത്തിൽ വാഹന നിരോധനം ഏർപ്പെടുത്താതെ വാഹന ക്രമീകരണം മാത്രം നടത്തിയ ആദ്യത്തെ പേട്ടതുള്ളലാണ് ഇന്നലെ നടന്നത്. എന്നിട്ടും കാര്യമായ പ്രശ്നങ്ങൾ ഉണ്ടായില്ല. ജില്ലാ പൊലീസ് ചീഫ് മുഹമ്മദ് റഫീക്കിന്റെ നിർദേശാനുസരണം ഡിവൈഎസ്പി ഇമ്മാനുവൽ പോൾ, എരുമേലി സിഐ ടി.ഡി.സുനിൽകുമാർ, എസ്ഐ മനോജ് മാത്യു തുടങ്ങിയവരാണ് ക്രമീകരണത്തിന് മുൻപന്തിയിൽ ഉണ്ടായിരുന്നത്. വാഹനയാത്രികർ വലയേണ്ടിവന്നില്ല. 400ൽപരം പൊലീസുകാരെയാണ് ഇന്നലെ നിയോഗിച്ചിരുന്നത്.\nപേട്ടതുള്ളി എത്തിയ അമ്പലപ്പുഴ, ആലങ്ങാട് സംഘങ്ങളെ വിവിധ സംഘടനകളും സ്ഥാപനങ്ങളും സ്വീകരിച്ചു. വലിയമ്പലത്തിൽ ദേവസ്വം ബോർഡ്, അയ്യപ്പസേവാസംഘം എന്നിവർ സ്വീകരണമൊരുക്കി. ബ്ലോക്ക് പഞ്ചായത്ത് പ്രസിഡന്റ് ആശ ജോയ്, അനിയൻ എരുമേലി, ടി.എച്ച്. ആസാദ് എന്നിവരും പേട്ടതുള്ളലിൽ എത്തി.\nഅമ്പലപ്പുഴ സംഘം വാവരുസ്വാമിയെ ദർശിക്കാൻ ടൗൺ നൈനാർ മസ്ജിദിലേക്ക് പ്രവേശിച്ചതോടെ പുഷ്പവൃഷ്ടിയുടെ സുഗന്ധം പരിസരമാകെ നിറഞ്ഞു. ജമാ അത്ത് അംഗം ഹക്കിം മാടത്താനിയുടെ നേതൃത്വത്തിലാണ് അമ്പലപ്പുഴ സംഘത്തെ പൂക്കൾ വിതറി സ്വീകരിച്ചത്. ഭക്തസംഘത്തിനൊപ്പം തിടമ്പേറ്റിയ കരിവീരൻ ഉൾപ്പെടെ മൂന്ന് ആനകളും ഉണ്ടായിരുന്നു. മസ്ജിദിൽ നിന്ന് സംഘം പുറം തിരിയാതെയാണ് തിരികെ ഇറങ്ങിയത്. പിന്നീട് വാവരുസ്വാമിയുടെ പ്രതിനിധിക്കൊപ്പം അമ്പലപ്പുഴ സംഘം നീങ്ങിയ കാഴ്ച മതസൗഹാർദത്തിന്റെ വലിയ മാതൃകയായി. അമ്പലപ്പുഴ സംഘവും ജമാ അത്ത് പ്രതിനിധികളും വലിയമ്പലത്തിലേക്ക് പുറപ്പെട്ടപ്പോൾ സമൂഹ പെരിയോൻ കളത്തിൽ ചന്ദ്രശേഖരൻ നായർ, എം.എം.യൂസഫ്, അനിയൻ എരുമേലി, ടി.എച്ച്.ആസാദ് എന്നിവർ മുൻനിരയിൽ ഉണ്ടായിരുന്നു.


Anna Hazare's Strike : Another setback to the UPA | LDF Keralam\nലോക്പാല്‍ബില്ലിന്റെ കരടു രൂപീകരണസമിതിയില് പ്രതിരോധമന്ത്രി എ കെ ആന്റണിയെ ഉള്‍പ്പെടുത്തിയില്ല. സര്‍ക്കാര് നേരത്തെ രൂപംകൊടുത്ത അഴിമതിവിരുദ്ധ നിയമനിര്‍മാണത്തിനുള്ള മന്ത്രിതല സമിതിയില് ആന്റണി അംഗമായിരുന്നു. കളങ്കിതരായ മന്ത്രിമാര് സമിതിയില് ഉണ്ടാകരുതെന്ന അണ്ണ ഹസാരെയുടെ നിര്‍ബന്ധത്തിന് വഴങ്ങിയാണ് ആന്റണിയെ സമിതിയിലേക്ക് പ്രധാനമന്ത്രി പരിഗണിക്കാതിരുന്നത്.\nപ്രതിരോധവകുപ്പില് ഭൂമി ഇടപാടുമായി ബന്ധപ്പെട്ട് സിഎജി പുറത്തുകൊണ്ടുവന്ന ഒന്നിലധികം ക്രമക്കേടുകളും ആദര്‍ശ് ഫ്ളാറ്റ് അഴിമതിയുമാണ് ആന്റണിയെ പുറത്തുനിര്‍ത്താന് കാരണം. നരസിംഹറാവു മന്ത്രിസഭയില് ഭക്ഷ്യമന്ത്രിയായിരുന്നപ്പോള് പഞ്ചസാര കുംഭകോണത്തിലും ആന്റണി ആരോപണവിധേയനായിരുന്നു.\nപ്രണബ് മുഖര്‍ജി നേതൃത്വം നല്‍കിയ അഴിമതിവിരുദ്ധ നിയമനിര്‍മാണത്തിനുള്ള മന്ത്രിതലസമിതിയില് അദ്ദേഹത്തിനുപുറമെ എ കെ ആന്റണി, വീരപ്പമൊയ്‌ലി, കപില്‍സിബല്, പി ചിദംബരം, പി കെ ബന്‍സല് എന്നിവരായിരുന്നു കോഗ്രസില്‍നിന്നുള്ള അംഗങ്ങള്. ഇവര്‍ക്കുപുറമെ ശരദ്പവാര്, മമത ബാനര്‍ജി, എം കെ അഴഗിരി എന്നിവരും ഉണ്ടായിരുന്നു. ശരദ്പവാര് കഴിഞ്ഞദിവസം സമിതി അംഗത്വം രാജിവച്ചു.\nഅണ്ണ ഹസാരെയുടെ സമരത്തിന്റെ ഫലമായി ശനിയാഴ്ച രൂപം നല്‍കിയ പുതിയ സമിതിയില് ആന്റണിയെ ഒഴിവാക്കി പകരം സല്‍മന് ഖുര്‍ഷിദിനെ ഉള്‍പ്പെടുത്തി. ആന്റണിയും ഒഴിച്ചുള്ള പ്രമുഖ നേതാക്കളെല്ലാം പുതിയ സമിതിയിലും സ്ഥാനം പിടിച്ചു. മുഖര്‍ജി തന്നെയാണ് സമിതി ചെയര്‍മാൻ. സര്‍ക്കാരിനെ പ്രതിക്കൂട്ടിലാക്കിയ പല അഴിമതിക്കേസുകളുമായി പ്രതിരോധമന്ത്രാലയത്തിനുമുള്ള ബന്ധമാണ് ലോക്പാല് ബില്ലിന്റെ കരടു രൂപീകരിക്കുന്ന സമിതിയില്‍നിന്ന് ആന്റണിയെ മാറ്റിനിര്‍ത്തുന്നതിലേക്ക് നയിച്ചത്.\nഗവൺമെന്റിന്റെ പ്രതിച്ഛായ ഇടിച്ച അഴിമതിയാണ് ആദര്‍ശ് ഫ്ളാറ്റ് കുംഭകോണം. കാര്‍ഗില് രക്തസാക്ഷികളുടെ ആശ്രിതര്‍ക്ക് അര്‍ഹതപ്പെട്ട കോടികള് വിലമതിക്കുന്ന ഫ്ളാറ്റുകള് കോഗ്രസ് നേതാക്കളും അവരുടെ സ്വന്തക്കാരും കൈവശപ്പെടുത്തി. പ്രതിരോധമന്ത്രാലയത്തിന്റെ ഭൂമി കൈകാര്യം ചെയ്യുന്നതിലും വന് അഴിമതി നടക്കുന്നതായി സിഎജി കണ്ടെത്തിയിരുന്നു.\nഡല്‍ഹിയില് വിലപിടിപ്പുള്ള ഭൂമി ഇന്‍സ്റിറ്റ്യൂട്ട് ഓഫ് ഡിഫന്‍സ് സ്റഡീസ് ആന്‍ഡ് അനാലിസിന് (ഐഡിഎസ്എ) പ്രതിരോധമന്ത്രാലയം നല്‍കിയിരുന്നു. ഈ ഭൂമി പിന്നീട് റസിഡന്‍സി ഹോട്ടല് ഗ്രൂപ്പിനു കൈമാറി. പ്രതിരോധമന്ത്രാലയത്തിലെ നിലവിലുള്ള ചട്ടം അനുസരിച്ച് ഉപപാട്ടം അനുവദനീയമല്ല. ഇക്കാര്യത്തില് പ്രതിരോധമന്ത്രിയുടെ പങ്കും സിഎജിയുടെ വിമര്‍ശനത്തിന് വിധേയമായിരുന്നു.\nകേന്ദ്രസര്‍ക്കാരിന് വീണ്ടും പ്രഹരം\nഅഴിമതിക്കാര്യത്തില് ആറുമാസത്തിനിടെ കേന്ദ്രസര്‍ക്കാരിന് ലഭിച്ച അഞ്ചാമത്തെ പ്രഹരമാണിത്. അണ്ണ ഹസാരെ മുന്നോട്ടുവച്ച എല്ലാ ആവശ്യങ്ങളും അംഗീകരിച്ചാണ് സര്‍ക്കാര് മുട്ടുകുത്തിയത്. പൌരസമൂഹത്തിനും സര്‍ക്കാരിനും തുല്യ പ്രാതിനിധ്യമുള്ള ലോക്പാല് കരടുബില് സമിതി രൂപീകരിക്കുന്നതിനോടൊപ്പം അതു സംബന്ധിച്ച വിജ്ഞാപനം പുറപ്പെടുവിക്കാനും സര്‍ക്കാര് നിര്‍ബന്ധിതമായി.\nആദ്യഘട്ടത്തില് അണ്ണ ഹസാരയെ ആര്‍എസ്എസ് ഏജന്റ് എന്നുപോലും വിളിച്ച് അധിക്ഷേപിച്ച കോഗ്രസ് നേതൃത്വം പിന്നീട് പൌരസമൂഹത്തിന് തുല്യപദവിയുള്ള സമിതി രൂപീകരിക്കാനാകില്ലെന്നും ശഠിച്ചിരുന്നു. എന്നാല്, ഡല്‍ഹിയിലും രാജ്യത്തിന്റെ മറ്റു ഭാഗങ്ങളിലും ആയിരക്കണക്കിന് ജനങ്ങള് അഴിമതിക്കെതിരെ രംഗത്തുവരികയും പ്രതിപക്ഷപാര്‍ടികള് ഒന്നടങ്കം ഹസാരെയുടെ പ്രക്ഷോഭത്തിനു പിന്തുണ നല്‍കുകയും ചെയ്തതോടെയാണ് കേന്ദ്രസര്‍ക്കാരിനും കോഗ്രസിനും ഈ ഗാന്ധിയനുമുമ്പില് കീഴടങ്ങേണ്ടിവന്നത്.\nരണ്ടാം യുപിഎ സര്‍ക്കാര് രൂപംകൊണ്ടതുമുതല് അഴിമതി വിടാതെ പിടികൂടുകയാണ്. പാര്‍ലമെന്റിന്റെ ശീതകാലസമ്മേളനത്തിനു തൊട്ടുമുമ്പാണ് ആദര്‍ശ് ഫ്ളാറ്റ് കുംഭകോണം പുറത്തുവന്നത്. ശീതകാല സമ്മേളനം തടസ്സപ്പെടുമെന്ന ഘട്ടം വന്നപ്പോഴാണ് മഹാരാഷ്ട്രമുഖ്യമന്ത്രി അശോക് ചവാനെ മാറ്റി ആദ്യം കീഴടങ്ങിയത്. ഇതിന് തൊട്ടുപിറകെയാണ് 2ജി സ്പെക്ട്രം അഴിമതി സംബന്ധിച്ച സിഎജി റിപ്പോര്‍ട്ടുവന്നത്.\n1.76 ലക്ഷം കോടി രൂപയുടെ ഈ അഴിമതിയെക്കുറിച്ച് അന്വേഷിക്കാന് സംയുക്ത പാര്‍ലമെന്ററി സമിതി രൂപീകരിക്കണമെന്ന പ്രതിപക്ഷ ആവശ്യം സര്‍ക്കാര് തള്ളി. പിഎസി മതിയെന്നായിരുന്നു സര്‍ക്കാര് നിലപാട്. ശീതകാല സമ്മേളനം പൂര്‍ണമായും സ്തംഭിച്ചപ്പോഴാണ് ബജറ്റ് സമ്മേളനത്തിന്റെ ആദ്യഘട്ടത്തില് ജെപിസി രൂപീകരിക്കാമെന്ന് സര്‍ക്കാര് സമ്മതിച്ചത്. രണ്ടാമത്തെ കീഴടങ്ങലായിരുന്നു അത്. ബജറ്റ് സമ്മേളനം പുരോഗമിക്കവേ എസ് ബാന്റ് സ്പെക്ട്രം അഴിമതി പുറത്തുവന്നു.\nപൊതുമേഖലാസ്ഥാപനമായ ആന്‍ഡ്രിക്സും ദേവാസ് കമ്യൂണിക്കേഷന്‍സും തമ്മിലുള്ള കരാര് വഴി കേന്ദ്ര ഖജനാവിന് രണ്ടുലക്ഷം കോടിരൂപയുടെ നഷ്ടം ഉണ്ടാകുമെന്നായിരുന്നു വെളിപ്പെടുത്തല്. അവസാനം പ്രധാനമന്ത്രിക്ക് തെറ്റ് സമ്മതിച്ച് കരാര് റദ്ദാക്കേണ്ടി വന്നു. സിവിസി നിയമനത്തിലാണ് സര്‍ക്കാര് വീണ്ടും നാണംകെട്ടു.\nപാമോയില് അഴിമതിക്കേസില് പ്രതിയായ പി ജെ തോമസിനെ അഴിമതി തടയാനുള്ള ഭരണഘടനാസ്ഥാപനത്തിന്റെ തലവനായി നിയമിക്കുന്ന ഘട്ടത്തില്‍തന്നെ പ്രതിപക്ഷം അതിനെ ചോദ്യം ചെയ്തിരുന്നു. അതിന് വഴങ്ങാതെ മുന്നോട്ടുപോയ സര്‍ക്കാരിന് അവസാനം സുപ്രീംകോടതിയുടെ കനത്ത തിരിച്ചടി ലഭിച്ചു. ഇക്കാര്യത്തില് താന് തെറ്റുകാരനാണെന്ന് പ്രധാനമന്ത്രിക്ക് പാര്‍ലമെന്റില് കുറ്റസമ്മതം നടത്തി.\nഅവസാനമായി അഞ്ചുസംസ്ഥാനങ്ങളിലെ നിയമസഭാ തെരഞ്ഞെടുപ്പില് തിരിച്ചടി ഭയന്ന് അണ്ണ ഹസാരെക്കുമുമ്പിലും യുപിഎ സര്‍ക്കാരിന് കീഴടങ്ങേണ്ടിവന്നു.\nവി ബി പരമേശ്വരന് / ദേശാഭിമാനി


നോക്കിയ സി30 ഇന്ത്യയില് അവതരിപ്പിച്ചുKeralafinance | keep learning, start investing\nനോക്കിയ സി30 ഇന്ത്യയില് അവതരിപ്പിച്ചു. ജിയോയുമായുള്ള പങ്കാളിത്തത്തോടെ നോക്കിയ ഫോണുകളുടെ കേന്ദ്രമായ എച്ച്എംഡി ഗ്ലോബല് സ്മാര്‍ട്ട്ഫോണുകളില് ഏറെ പ്രചാരമുള്ള സി ശ്രേണി കൂടുതല് ശക്തപ്പെടുത്തി. ഉല്‍സവ കാലത്തിനിടയ്ക്ക് അവതരിപ്പിക്കുന്ന ബജറ്റ് സൗഹാര്‍ദമായ നോക്കിയ സി30, സി പരമ്പരയിലെ ഏറ്റവും ശക്തമായ സ്മാര്‍ട്ട്ഫോണാണ്. നോക്കിയ ഫോണുകളിലെ ഏറ്റവും വലിയ ബാറ്ററിയും സ്ക്രീനുമാണ് ഇവയുടെ പ്രത്യേകത. ജിയോ നേട്ടങ്ങളുമായി വരുന്ന നാലാമത്തെ നോക്കിയ സ്മാര്‍ട്ട്ഫോണാണിത്.\nSaturday 23 October 2021 02:45:27 PM Technology\nനോക്കിയ സി30, ജിയോ, jio, nokia c 30\nnokia c 30 introduced in Kerala


സ്വവര്‍ഗാനുരാഗികള്‍ക്ക് ഇനി നയതന്ത്ര വിസ അനുവദിക്കില്ലെന്ന് അമേരിക്ക\nസ്വവര്‍ഗാനുരാഗികളായ വിദേശ നയതന്ത്രജ്ഞര്‍ക്കും യു.എന് ഉദ്യോഗസ്ഥര്‍ക്കും ഇനി നയതന്ത്ര വിസകള് നല്‍കില്ലെന്ന അമേരിക്കയുടെ തീരുമാനം തിങ്കളാഴ്ച മുതല് പ്രാബല്യത്തിലായി.\n03 Oct, 2018 at 03:23 AM\nസ്വവര്‍ഗാനുരാഗികളായ വിദേശ നയതന്ത്രജ്ഞര്‍ക്കും ഐക്യരാഷ്ട്രസഭാ ഉദ്യോഗസ്ഥര്‍ക്കും ഇനി മുതല് നയതന്ത്ര വിസകള് അനുവദിക്കില്ലെന്ന് പ്രഖ്യാപിച്ച് അമേരിക്ക. നിലവില് അമേരിക്കയിലുള്ളവര് ഡിസംബര് 31നുള്ളില് രാജ്യ വിടാനും അതല്ലെങ്കില് വിവാഹം ചെയ്യുകയോ വിസ മാറ്റുകയോ ചെയ്യണമെന്നും അമേരിക്ക വ്യക്തമാക്കുന്നു. അതേസമയം തീരുമാനത്തിനെതിരെ വിയോജിപ്പുകളും ഉയര്‍ന്നുകഴിഞ്ഞു.\nസ്വവര്‍ഗാനുരാഗികളായ വിദേശ നയതന്ത്രജ്ഞര്‍ക്കും യു.എന് ഉദ്യോഗസ്ഥര്‍ക്കും ഇനി നയതന്ത്ര വിസകള് നല്‍കില്ലെന്ന അമേരിക്കയുടെ തീരുമാനം തിങ്കളാഴ്ച മുതല് പ്രാബല്യത്തിലായി. ട്രംപിന്റെ പുതിയ ഭരണനയത്തിലാണ് ഇക്കാര്യം വ്യക്തമാക്കുന്നത്. രാജ്യത്ത് താമസിക്കുന്നവരും പുറത്തുനിന്ന് വന്നവരുമായ എല്ലാ സ്വവര്‍ഗാനുരാഗികളും വിവാഹ സര്‍ട്ടിഫിക്കറ്റ് കാണിക്കണമെന്ന് ഉത്തരവില് പറയുന്നുണ്ട്. എങ്കിലേ ജി4 വിസക്ക് അവര് അര്‍ഹരാവുകയൊള്ളൂ.\nഅന്താരാഷ്ട്ര സംഘടനകളിലെ ഉദ്യോഗസ്ഥര്‍ക്കും കുടുംബങ്ങള്‍ക്കുമാണ് ജി4 വിസകള് അനുവദിക്കാറുള്ളത്. അത് ഇനി ഉണ്ടാകില്ലെന്നാണ് അമേരിക്ക വ്യക്തമാക്കുന്നത്. അതേസമയം ഉത്തരവിനെതിരെ വിയോജിപ്പുകളും ഉയര്‍ന്നുകഴിഞ്ഞു. തീരുമാനം സ്വവര്‍ഗാനുരാഗികള്‍ക്ക് ദോഷം ചെയ്യുന്നതാണെന്നാണ് അഭിപ്രായം.\nഐക്യരാഷ്ട്രസഭയുടെ മുന് അമേരിക്കന് അംബാസിഡര് സമാന്ത പവര് ഉത്തരവിനെ അപലപിച്ചു. ഭ്രാന്തവും ക്രൂരവുമായ തീരുമാനമാണിതെന്ന് അവര് അഭിപ്രയപ്പെട്ടു. യുഎന് ഗ്ലോബ് അഭിഭാഷകരും തീരുമാനത്തെ എതിര്‍ത്തു. 2009ല് അമേരിക്കയില് നിലവില് വന്ന നിയമങ്ങളുടെ നേര് വിപരീതമാണ് ഇപ്പോള് ട്രംപ് സര്‍ക്കാര് കൊണ്ടുവന്ന ഈ ഉത്തരവ്.


Liga Skromane's dead body Found | വാഴോമുട്ടത്ത് നിന്നും കണ്ടെത്തിയ തലയില്ലാത്ത വിദേശ വനിതയുടെ മൃതശരീരം ലിഗയുടേതെന്ന് ബന്ധുക്കളും പൊലീസും; കുടുതൽ വ്യക്തതക്കായി ഡിഎൻഎ പരിശോധന നടത്തും; പൊലീസിന്റെ ഭാഗത്ത് നിന്നുള്ള അനാസ്ഥ സഹോദരിയുടെ ജീവനെടുത്തതെന്ന കുറ്റപ്പെടുത്തലുമായി എലീസ്; കൊലപാതകമെന്ന സംശയത്തിൽ പൊലീസ് - MarunadanMalayali.com\nApril 21, 2018 | 04:04 PM IST | Permalink\nതിരുവനന്തപുരം: തിരുവല്ലം വാഴോമുട്ടത്ത് നിന്നും കണ്ടെത്തിയ തലയില്ലാത്ത വിദേശ വനിതയുടെ മൃതശരീരം കഴിഞ്ഞ മാസം കാണാതായ ലിഗ സ്‌ക്രോമാൻ എന്ന ലിത്വേനിയൻ സ്വദേശിനിയുടേത് തന്നെയെന്ന നിഗമനത്തിൽ പൊലീസും ബന്ധുക്കളും. ഒരു മാസത്തോളം പഴക്കമുള്ള മൃതദേഹം ലിഗയുടേതാണെന്ന് ഉറപ്പ് വരുത്തുവാൻ ഇനി ഡിഎൻഎ പരിശോധന ഫലും കൂടി പുറത്ത് വരേണ്ടതുണ്ട്. എന്നാൽ ശരീരം കണ്ട ശേഷം സഹോദരി എലീസും ഭർത്താവ് ആൻഡ്രൂ ജോനാഥനും അത് ലിഗയുടേത് തന്നെയാണെന്ന് ഏകദേശം ഉറപ്പിച്ച് പറയുന്നു. പൊലീസിന്റെ ഭാഗത്ത് നിന്നുള്ള അനാസ്ഥ തന്നെയാണ് തന്റെ സഹോദരിയുടെ ജീവനെടുത്തതെന്ന് എലീസ് മറുനാടൻ മലയാളിയോട് പറഞ്ഞു.\nതനിക്ക് പറ്റുന്നത് പോലെ എല്ലാവരോട് കേണപേക്ഷിച്ചതാണെന്നും മാനുഷിക പരിഗണന പോലും പൊലീസിന്റെ ഭാഗത്ത് നിന്നും ഉണ്ടായില്ലെന്നും എലീസ് പറയുന്നു. കാണാതായി ആദ്യ 24 മണിക്കൂറാണ് പ്രധാനമെന്ന് പോലും അറിയാത്ത പൊലീസുകാരാണോ ഇവിടെ ഉള്ളതെന്നും അവർ ചോദിക്കുന്നു. മനുഷ്യന്റെ ഫീലിങ്സ് ഇവർക്ക് മനസ്സിലാകില്ലേ. ഇങ്ങനെയാണോ ഇവരെ ട്രെയിൻ ചെയ്തിരിക്കുന്നത്. ആളുകൾ ഇവരെ വിശ്വസിക്കുന്നു പക്ഷേ അവർ ഒന്നും ചെയ്യുന്നില്ല. കാണാതായ വിവരം ഓരോ പൊലീസ് സ്റ്റേഷനിലും ക്യാമറയ്ക്ക് മുന്നിലും കരഞ്ഞു കൊണ്ട് തന്നെയാണ് ഞാൻ പറഞ്ഞത്. എന്നാൽ ആരും ചെവികൊണ്ടില്ല.\nഓരോ തവണ പൊലീസ് സ്റ്റേഷനിൽ പരാതി പറഞ്ഞ് ചെല്ലുമ്പോഴും വലിയ ചിരിയോടെ ഒന്നും പേടിക്കണ്ട അവർ തിരികെ വരും എന്ന് പറഞ്ഞ് അന്വേഷിക്കാതിരിക്കുകയായിരുന്നു പൊലീസ്. എന്റെ സഹോദരിയാണ് അവിടെ കിടക്കുന്നതെങ്കിൽ എന്തു അന്വേഷണമാണ് പൊലീസ് നടത്തിയതെന്നും സഹോദരി ചോദിക്കുന്നു. വിജനമായ സ്ഥലമെന്ന് നാട്ടുകാർ തന്നെ പറയുന്നു. ഹൈവേയിൽ നിന്നും ഒരു കിലോമീറ്റർ മാറിയാണ് സ്ഥലമെങ്കിലും മനുഷ്യൻ തിരിഞ്ഞ് നോക്കാത്ത പ്രദേശമാണ് ഇതെന്നും നാട്ടുകാർ പറയുന്നുണ്ട്.\nലിഗ സ്‌ക്രോമാനെ കഴിഞ്ഞ മാസം 14നാണ് കോവളത്തുനിന്ന് കാണാതായത്. വിഷാദരോഗത്തിനുള്ള ചികിൽസയ്ക്കുവേണ്ടി സഹോദരി ഇലീസിനൊപ്പം ഫെബ്രുവരി 21നാണു കേരളത്തിലെത്തിയത്. തിരുവനന്തപുരം പോത്തൻകോടുള്ള ധർമ്മ എന്ന ആയുർവേദ കേന്ദ്രത്തിൽ വിഷാദ രോഗത്തിനുള്ള ചികിത്സയായിരുന്നു ലക്ഷ്യം. ഇതിനിടെ മാർച്ച് 14ന് സഹോദരിയോടു പറയാതെ ലിഗ കോവളത്തേക്ക് പുറപ്പെട്ടു. അവിടെ വച്ച് കാണാതായി. ലിഗയെ കോവളത്തുകൊണ്ടിറക്കിയതായി ഓട്ടോഡ്രൈവർ മൊഴി നൽകിയിരുന്നു.\nഅന്വേഷണങ്ങളും, പ്രാർത്ഥനകളും വിഫലമായി എന്ന് ഇന്നലെ വൈകുന്നേരം തന്നെ ബന്ധുക്കൾക്ക് ഏകദേശം സൂചന ലഭിച്ചിരുന്നു. ഒരു മാസം മുൻപ് ആയൂർവേദ ചികിത്സക്കായി കോവളത്തു വന്നു പിന്നീട് കാണാതായ ഐറിഷ് യുവതി ലിഗ സ്‌ക്രോമനെ മൃതദേഹം കണ്ടെത്തി. കോവളത്തിന് സമീപം വാഴമുട്ടം കൂനംതുരുത്തിയിലെ കണ്ടൽകാട്ടിനുള്ളിലാണ് ഒരു മാസത്തോളം പഴക്കമുണ്ടെന്ന് കരുതുന്ന മൃതദേഹം കണ്ടത് എന്ന വിവരം ലഭിക്കുമ്പോശ്# ഇവർ കാസർഗോഡ് ഉണ്ടായിരുന്നു.പൊലീസ് ഇവരോട് വേഗം തലസ്ഥാനത്തേക്ക് എത്താൻ പറയുകയായിരുന്നു. ശരീരത്തിൽ നിന്ന് തലയോട്ടി വേർപ്പെട്ട മൃതദേഹം കാട്ട് വള്ളികളിൽ കുടുങ്ങിയ നിലയിലാണ്. മീൻപിടിക്കാനെത്തിയവരാണ് മൃതദേഹം കണ്ടത്. തല വേർപെട്ട നിലയിലാണ് മൃതദേഹം കണ്ടെത്തിയത്. ഇതുകൊണ്ടുതന്നെ കൊലപാതകമാണെന്ന് പൊലീസ് സംശയിക്കുനുണ്ട്.\nലിഗയെ തേടി ഭർത്താവും സഹോദരിയും കണ്ണീരോടെ ട്വിറ്ററിലടക്കം പോസ്റ്റുകൾ ഇട്ടിരുന്നു. തിരുവനന്തപുരം നഗരത്തിലും കേരളം മുഴുവനും ലിഗക്ക് വേണ്ടി പോസ്റ്ററുകൾ ഒട്ടിച്ചു നടന്ന ആൻഡ്രൂ ജോർദാനും ഇലീസുനുമൊപ്പം അവളെ കണ്ടെത്താം എന്ന പ്രതീക്ഷയിലായിരുന്നു എല്ലാവരും.\nഅന്വേഷണ പുരോഗമിക്കുന്ന സമയത്ത് ലിഗയുടെ സഹോദരി എലീസയും ഭർത്താവും പറഞ്ഞത്\nകടുത്ത വിഷാദ രോഗത്തിന് അടിമയായിരുന്നു ലിഗ. ഇതിന് ചികിത്സ തേടിയാണ് കേരളത്തിലെത്തിയത്. ആറാഴ്ചത്തെ ആയുർവേദ ചികിത്സയും രണ്ടാഴ്ചയോളം അമൃതാനന്ദമയിയുടചെ ആശ്രമത്തിലെ ജീവിതവുമാണ് പ്ലാൻ ചെയ്തിരുന്നത്. എന്നാൽ ഇപ്പോൾ ഇങ്ങനെ സംഭവിക്കുമെന്ന് ഒരിക്കലും പ്രതീക്ഷിച്ചില്ല. ലിഗ എന്റെ സഹോദരിയാണ്, അവൾ മടങ്ങിയെത്തും എന്ന് തന്നെയാണ് ഞാൻ വിശ്വസിക്കുന്നത്. ഫെബ്രുവരി മാസം മൂന്നിനാണ് കൊച്ചി വിമാനത്താവളത്തിലെത്തിയത്. അവിടെ നിന്നും ബസിലാണ് ആലപ്പുഴയിലേക്ക് പോയത്. പിന്നീട് അവിടെ നിന്നും കൊല്ലത്തേക്കും പിന്നീട് തിരുവനന്തപുരത്തേക്കും എത്തുകയായിരുന്നു.\nഅമൃതാനന്ദമയിയുടെ കടുത്ത ഭക്തയും അനുയായിയുമാണ് ലിഗ സ്‌ക്രോമാൻ.കടുത്ത വിഷാദ രോഗികൂടിയായ ലിഗ കുറച്ച് ദിവസം അമൃതാനന്ദമയിയുടെ ആശ്രമത്തിൽ നിൽക്കണമെന്ന ആഗ്രഹത്തോടെയാണ് വള്ളിക്കാവിലെ ആശ്രമത്തിലെത്തിയത്. കുറഞ്ഞത് രണ്ടാഴ്ചയെങ്കിലും ഇവിടെ തങ്ങണമെന്ന് കരുതിയെങ്കിലും അത് സാധിച്ചില്ല. രാത്രിയിൽ ഉറങ്ങാനാവാത്ത വിധം അമ്പലത്തിലേയും ആശ്രമത്തിലേയും പാട്ടും ബഹളവും കാരണം ലിഗയും സഹോദരിയും അവിടെ നിന്ന് വർക്കലിയലേക്കും പിന്നീട് പോത്തൻകോട് ധർമ എന്ന ചിക്തസാ കേന്ദ്രത്തിലേക്ക് എത്തുകയായിരുന്നു. ആറാഴ്ചത്തോളം യോഗയും മറ്റു ചിക്ത്‌സയുമാണ് ഉദ്ദേശിച്ചിരുന്നത്. കുറച്ച് ദിവസങ്ങൾകൊണ്ട് തന്നെ ചികിത്സയിൽ മെച്ചവുമുണ്ടായിരുന്നു.\n14ന് രാവിലെ 8 മണിക്കാണ് യോഗയ്ക്ക് പോകാനായി തയ്യാറായി നിന്നത്. ഈ സമയത്ത് എനിക്ക് അവൾ ഒരു ചുംബനം നൽകി. പിന്നെ റെഡിയായി വരാൻ പറഞ്ഞു. ബാചത് റൂമിൽ പോയി മടങ്ങി വന്നപ്പോൾ അവളം കാണുന്നുണ്ടായിരുന്നില്ല. ഉടൻ തന്നെ ആശ്രമത്തിലെ ചിലരേയും കൂട്ടി അന്വേഷിച്ചിറങ്ങി. അവളുടെ പഴ്‌സും പാസ്‌പോർട്ടും മൊബൈൽഫോണും എല്ലാം മുറിയിൽ തന്നെ ഉണ്ടായിരുന്നു.പുറത്തിറങ്ങി അന്വേഷിച്ചപ്പോഴാണ് അവൾ ഒരു ഓട്ടോയിൽ കയറി അടുത്തുള്ള ബീച്ചിലേക്ക് പോയി എന്നും കോവളത്തേക്കാണ് പോയത് എന്നും മനസ്സിലാക്കിയത്. പിന്നാലെ തന്നെ ഞാനും ആശ്രമത്തിലെ അഞ്ചോളം പേരും ഒരു വാഹനത്തിൽ കോവളത്ത് എത്തി.\nകോവളം ബീച്ചിൽ മുഴുവൻ അവളെ തിരക്കി. മൊബൈൽ ഫോണിൽ ഫോട്ടോ ഉണ്ടായിരുന്നത് എല്ലാവർക്കും കാണിച്ച് കൊടുത്ത് തിരക്കി. പലരും അവളെ കണ്ടുവെന്ന് പറഞ്ഞു. ഉടൻ തന്നെ ഞങ്ങൾ കോവളം പൊലീസിനെ വിവരമറിയിച്ചെങ്കിലും അവർ പറഞ്ഞത് പോത്തൻകോട് പൊലീസിൽ വിവരമറിയിക്കാനാണ്. അവിടചെ വിവരമറിയിച്ചതനുസരിച്ച ഷാഡോ പൊലീസിലെ ഒരു ഉദ്യോഗസ്ഥൻ കാര്യങ്ങൾ അന്വേഷിച്ചുവെങ്കിലും കൃത്യമായി ഒന്നും നന്നില്ല. പിന്നെ അപ്പോൾ തന്നെ അയർലന്റിലുള്ള ജോണാഥനെ വിവരമറിയിക്കുകയായിരുന്നു. മാർച്ച് 18ന് അദ്ദേഹവും എത്തി. പിന്നീട് ഞങ്ങൾ ഒരുമിച്ചാണ് അന്വേഷണം നടത്തിയത്.\nസംഭവത്തെക്കുറിച്ച് പങ്കാളി ആൻഡ്രു ജോണാഥൻ പറയുന്നത് ഇങ്ങനെ\nനിറഞ്ഞ കണ്ണുകളോടെ തന്റെ പങ്കാളിയുടെ ഫോട്ടോയിൽ നോക്കി കരഞ്ഞ്‌കൊണ്ടാണ് ജോണാനഥൻ പ്രതികരിച്ചത്. ഈ ചിത്രവും വാർത്തയും എല്ലാവരും പരമാവധി ഷയർ ചെയ്ത് സഹായിക്കണം. ഈ വാർത്ത പരമാവധി ആളുകളിലേക്ക് എത്തിക്കണം എന്നാണ് അയാൾ നിറകണ്ണുകളോടെ പറഞ്ഞത്.ഓരോ സ്ഥലത്തും അന്വേഷിച്ച് ചെല്ലുമ്പോഴും പ്രദേശവാസികൾ അവളെ കണ്ടെന്ന് പറയുന്നു എന്നാൽ ആ പ്രദേശത്തെ പൊലീസ് സ്റ്റേഷനിലെത്തുമ്പോൾ പലർക്കും സംഭവം എന്താണെന്ന് പോലും അറിയില്ല.ഒരു മനുഷ്യനെ ആണ് കാണാതായത് എന്ന് അധികാരികൾ ആദ്യമെ തിരിച്ചറിഞ്ഞുവെങ്കിൽ അവളെ ഇതിനോടകം തന്നെ കണ്ടെത്താമായിരുന്നു.\nസ്വയം അന്വേഷണം ആരംഭിച്ചത് പൊലീസ് സഹായമില്ലാത്തതിനാൽ\nപൊലീസിന് ആദ്യം തന്നെ പരാതി നൽകിയതാണ്. എന്നാൽ മറ്റ് പൊലീസ് സ്റ്റേഷനുകളിലേക്ക് ഈ പരാതി കൈമാറാൻ അവർ ത്യയാറായില്ല. അങ്ങനെ ചെയ്തിരുന്നുവെങ്കിൽ അത് വളരെ ഉപകാരപ്രദമായേനെ. പൊലീസ് സ്റ്റേഷനുകളിൽ അന്വേഷിച്ച് ചെന്നപ്പോൾ പലപ്പോഴപം ചിരിച്ചും കളിച്ചുമാണ് പ്രതികരിച്ചത്. അസിസ്റ്റന്റ് കമ്മീഷണറുടെ ഓഫീസിലും പോയതോടെയാണ് പ്രശ്‌നം എത്ര ഗുരുതരമാണെന്ന് പോലും പൊലീസ് ഉദ്യോഗസ്ഥർക്ക് മനസ്സിലായില്ലെന്നും ലോക്കൽ സ്റ്റേഷനുകളിൽ പരാതി നൽകി കാത്തിരിക്കുന്നതത് മണ്ടത്തരമാണെന്ന് ഉറപ്പായതോടെയാണ് നഗരത്തിലും ബീച്ചിലും അവൾ പോയ എല്ലാ സ്ഥലത്തും പോയി അന്വേഷിക്കാൻ തീരുമാനിച്ചത്.\nകോവളത്ത് പോയപ്പോഴാണ് അവളെ 18ന് രാവിലെ അവിടെ കണ്ടെന്നും പിന്നെ ഒരു ഓട്ടോറിക്ഷയിൽ വിഴിഞ്ഞത്തേക്ക് പോയി എന്നും മനസ്സിലായത്. അവിടെ ചെന്നപ്പോൾ ഒരു ഓട്ടോ ഡ്രൈവർ പറഞ്ഞത് അവളെ അന്ന് രാവിലെ അവിടെ കണ്ടുവെന്നാണ്. അയാളോട് ഈ വിവരം പൊലീസ് സ്റ്റഏഷനിലെത്തി പറയാമോ എന്ന് ചോദിച്ചപ്പോൾ അയാൾ വണ്ടി ഓടിച്ച് പോവുകയായിരുന്നു. ഇഔ വിവരം വിഴിഞ്ഞം പൊലീസ് സ്റ്റേഷനിലെത്തി പറഞ്ഞപ്പോഴാണ് അവർ ആദ്യമായി ഈ വിഷയം അറിഞ്ഞത്.


(Swallowing Coin): പോസ്റ്റ്‌മോര്‍ട്ടത്തില് രണ്ട് നാണയങ്ങൾ കണ്ടെത്തി, ആലുവയിൽ കുഞ്ഞ് മരിച്ച സംഭവത്തിൽ ഡോക്ടർമാർക്കെതിരെ വീണ്ടും ബന്ധുക്കൾ | Three Year Child Dies After Swallowing Coin Postmortem Report\nപോസ്റ്റ്‌മോര്‍ട്ടത്തില് രണ്ട് നാണയങ്ങൾ കണ്ടെത്തി, ആലുവയിൽ കുഞ്ഞ് മരിച്ച കേസ്, ഡോക്ടർമാർക്കെതിരെ വീണ്ടും ബന്ധുക്കൾ\nBy വെബ്ഡെസ്ക് • 03/08/2020 at 1:43PM\nആലുവ കടുങ്ങല്ലൂർ സ്വദേശിയായ മൂന്ന് വയസുകാരൻ പൃഥ്വിരാജ് ഇന്നലെയാണ് മരിച്ചത്. ഒരു രൂപ നാണയം വിഴുങ്ങി 18 മണിക്കൂറിനകമായിരുന്നു മരണം. ചികിത്സാപിഴവ് മൂലമാണ് മരണമെന്ന ആരോപണം കുട്ടിയുടെ ബന്ധുക്കൾ ഉന്നയിച്ചിരുന്നു.\nനാണയം വിഴുങ്ങിയതിനെ തുടർന്ന് ആലുവയിൽ മരിച്ച മൂന്ന് വയസുകാരൻ പൃഥ്വിരാജിന്റെ പോസ്റ്റ്മോർട്ടം പൂർത്തിയായി. കുട്ടി രണ്ട് നാണയങ്ങൾ വിഴുങ്ങിയതായി പോസ്റ്റ്‌മോര്‍ട്ടത്തില് കണ്ടെത്തി. 50 പൈസയുടെയും ഒരു രൂപയുടെയും നാണയമാണ് കണ്ടെത്തിയത്. വൻകുടലിന്റെ ഭാഗത്തായിരുന്നു നാണയങ്ങള്. അതേസമയം മരണത്തിലേക്ക് നയിച്ചത് എന്താണെന്ന് വ്യക്തമാകണമെങ്കിൽ ആന്തരിക അവയവങ്ങളുടെ പരിശോധനാ ഫലം കൂടി വരേണ്ടതുണ്ടെന്ന് പോസ്റ്റ്‌മോര്‍ട്ടം നടത്തിയ ഡോക്ടർമാർ പറഞ്ഞു. കളമശ്ശേരി മെഡിക്കൽ കോളേജിൽ നടത്തിയ പോസ്റ്റ്‍മോർട്ടത്തിന് ശേഷം കുഞ്ഞിന്റെ മൃതദേഹം ബന്ധുക്കൾക്ക് വിട്ടു കൊടുത്തു. അമ്മ നന്ദിനിയുടെ സ്വദേശമായ കൊല്ലം പരവൂരിലായിരിക്കും കുട്ടിയെ സംസ്കരിക്കുക.\nനാണയം വിഴുങ്ങിയതല്ല മരണകാരണമെന്ന് പറഞ്ഞ ഡോക്ടർമാർക്കെതിരെ കുട്ടിയുടെ ബന്ധുക്കൾ ഇന്നും രംഗത്തെത്തി. മറ്റ് കാരണം കൊണ്ടാണ് കുട്ടി മരിച്ചതെങ്കിൽ എന്തുകൊണ്ട് റിപ്പോർട്ടിൽ വന്നില്ല? മൂന്ന് ആശുപത്രികളിൽ കൊണ്ടുപോയിട്ടും മറ്റ് അസുഖം ഉള്ളതായി റിപ്പോർട്ടിൽ പറയുന്നില്ല. ആശുപത്രിയിൽ വരുന്നത് വരെ കുട്ടിക്ക് മറ്റ് അസുഖങ്ങൾ ഉണ്ടായിരുന്നില്ല. പോസ്റ്റ്‍മോർട്ടം റിപ്പോർട്ട് വന്നതിനുശേഷം തുടർനടപടി എടുക്കുമെന്നും ഡോക്ടർമാർക്കെതിരെ പരാതി നൽകുമെന്നും കുട്ടിയുടെ ബന്ധുവായ ഉദയൻ പറഞ്ഞു.\nആലുവ കടുങ്ങല്ലൂർ സ്വദേശിയായ മൂന്ന് വയസുകാരൻ പൃഥ്വിരാജ് ഇന്നലെയാണ് മരിച്ചത്. ഒരു രൂപ നാണയം വിഴുങ്ങി 18 മണിക്കൂറിനകമായിരുന്നു മരണം. ചികിത്സാപിഴവ് മൂലമാണ് മരണമെന്ന ആരോപണം കുട്ടിയുടെ ബന്ധുക്കൾ ഉന്നയിച്ചിരുന്നു. ശനിയാഴ്ച രാവിലെ പതിനൊന്ന് മണിയോടെയാണ് കുഞ്ഞ് അബദ്ധത്തിൽ നാണയം വിഴുങ്ങിയത്. തുടർന്ന് കുട്ടിയെ ആലുവ ജില്ലാ ആശുപത്രിയിൽ എത്തിച്ചു.\nപ്രാഥമിക പരിശോധനയ്ക്ക് ശേഷം ഇവിടെ പീഡിയാട്രീഷൻ ഇല്ലെന്ന് പറഞ്ഞ് എറണാകുളം ജില്ലാ ആശുപത്രിയിലേക്ക് റഫർ ചെയ്തു. എന്നാൽ എറണാകുളം ജില്ലാ ആശുപത്രിയിലും പീഡിയാട്രീഷൻ ഇല്ലാതിരുന്നതിനെ തുടർന്ന് ആലപ്പുഴ മെഡിക്കൽ കോളജിലേക്ക് കൊണ്ടുപോയി. പേടിക്കേണ്ടതില്ലെന്നും ചോറും പഴവും നൽകിയാൽ മതിയെന്നും പറഞ്ഞ് ഡോക്ടർമാർ കുഞ്ഞിനെയും കുടുംബത്തെയും തിരിച്ചയക്കുകയായിരുന്നു. ശനിയാഴ്ച രാത്രി ഉറങ്ങുന്നതിന് കുട്ടി ഏറെ ബുദ്ധിമുട്ടുകയും ചെയ്തു. ഞായറാഴ്ച പുലർച്ചെ ഉണരാതിരുന്ന കുഞ്ഞിനെ ആശുപത്രിയിൽ എത്തിച്ചപ്പോഴേക്കും മരിച്ചിരുന്നു. ആശുപത്രികൾ ചികിത്സ നിഷേധിച്ചെന്നാണ് ബന്ധുക്കളുടെ ആരോപണം. സംഭവത്തിൽ ആരോഗ്യമന്ത്രി കെ കെ ശൈലജയുടെ നിർദ്ദേശപ്രകാരം ആരോഗ്യവകുപ്പ് പ്രിൻസിപ്പൽ സെക്രട്ടറി അന്വേഷണം ആരംഭിച്ചു.\nകുറഞ്ഞ സമയത്തിൽ വലിയ തുക, അസ്വാഭാവികമെന്ന് പൊലീസ്; വർഷയ്ക്ക് എത്തിയ പണത്തെക്കുറിച്ച് വിശദ അന്വേഷണം\nചികിത്സയ്ക്ക് ലഭിച്ച പണം മാറ്റാൻ ഭീഷണി: ഫിറോസ് കുന്നംപറമ്പിൽ, സാജൻ കേച്ചേരി എന്നിവർക്കെതിരെ കേസെടുത്തു\nവർഷയ്ക്ക് വന്നത് ഹവാല പണമാണെങ്കിൽ അക്കൗണ്ട് മരവിപ്പിക്കണം, തുക സർക്കാർ കണ്ടുകെട്ടണമെന്ന് ഫിറോസ് കുന്നംപറമ്പിൽ


Compromise moves are active in Rajasthan Congress | സച്ചിന് പൈലറ്റിന്‍റെ മടക്കം ഉടന്?; ഒത്തുതീര്‍പ്പ് നീക്കങ്ങള് സജീവം, വിട്ടുവീഴ്ചയുമായി ഇരുപക്ഷവും - Malayalam Oneindia\n2 min ago കൊവിഡ് ബാധിച്ച് തമിഴ്നാട് കൃഷിവകുപ്പ് മന്ത്രി ആര് ദുരൈക്കണ്ണ് അന്തരിച്ചു\n20 min ago മുൻ മന്ത്രി എ പി അനിൽകുമാറിനെതിരായ പീഡന പരാതി: പൊലീസിന് മൊഴി നല്‍കി സരിത് എസ് നായര്\n25 min ago മുന്നോക്ക സംവരണം: സര്‍ക്കാറിനെതിരെ തുറന്ന സമരത്തിനൊരുങ്ങി സമസ്ത\nUpdated: Mon, Aug 3, 2020, 18:57 [IST]\nജയ്പൂര്: സച്ചിന് പൈലറ്റിന്‍റെ കാര്യത്തില് കടുത്ത നിലപാട് സ്വീകരിക്കരുതെന്നും ചര്‍ച്ചകള്‍ക്കുല്ള അവസരങ്ങള് തുറന്നിടണമെന്നുമുള്ള ദേശീയ നേതൃത്വത്തിന്‍റെ നിര്‍ദ്ദേശങ്ങള് വന്നതോടെ നേരത്തേയുള്ള കര്‍ക്കശ നിലപാടില് നിന്നും പിന്നാക്കം പോയിരിക്കുകയാണ് മുഖ്യമന്ത്രി അശോക് ഗെലോട്ട്. "ഹൈക്കമാൻഡ് ക്ഷമിച്ചാൽ" വിമതരെ കോൺഗ്രസിലേക്ക് തിരികെ കൊണ്ടുവരാൻ സാധിക്കുമെന്ന ഗെലോട്ടിന്‍റെ വാക്കുകളില് അനുരഞ്ജനത്തിന്‍റെ വ്യക്തമായ സൂചനകളാണ് ഉള്ളത്.\nഓഗസ്റ്റ് 14 മുതൽ\nഓഗസ്റ്റ് 14 മുതൽ നിയമസഭാ സമ്മേളനം നടത്താൻ ഗവർണർ കൽ‌രാജ് മിശ്ര അനുമതി നൽകിയതിന് തൊട്ടുപിന്നാലെയാണ് അശോക് ഗെലോട്ടും സച്ചിന് പൈലറ്റ് പക്ഷവും തമ്മിലുള്ള നേര്‍ക്കുനേര് വാക് പോരാട്ടങ്ങള് കുറഞ്ഞതെന്നതും ശ്രദ്ധേയമാണ്. ആഗസ്ത് 14 ന് തന്നെ സംസ്ഥാന സര്‍ക്കാര് സഭയില് വിശ്വാസ വോട്ടെടുപ്പ് തേടിയേക്കും. നിലവില് സര്‍ക്കാറിനെ പിന്തുണയ്ക്കുന്ന എം‌എൽ‌എമാരെ ജയ്പൂരിലെ ഫെയർ‌മോണ്ട് ഹോട്ടലിൽ നിന്ന് ജയ്‌സാൽമീറിലെ ഒരു റിസോർട്ടിലേക്ക് മാറ്റുകുയം ചെയ്തിട്ടുണ്ട്\nനിയമസഭാ സമ്മേളന തീയതി പ്രഖ്യാപിച്ച സാഹചര്യത്തില് സംസ്ഥാനനത്ത് കുതിരക്കച്ചവട ശ്രമങ്ങൾ കൂടുതൽ ശക്തമാണെന്നാണ് അശോക് ഗെലോട്ട് അഭിപ്രായപ്പെട്ടത്. പുതിയ സാഹചര്യത്തില് ഗെലോട്ട് വിമത എംഎല്‍എമാര്‍ക്കെതിരെ ഒരു വാക്കുപോലും പറഞ്ഞില്ലെന്നതും ശ്രദ്ധേയമാണ്. പകരം ബിജെപിക്കും ബിഎസ്പിക്കുമെതിരെയാണ് ഗെലോട്ട് വിമര്‍ശനങ്ങള് അഴിച്ചു വിട്ടത്.\nതിരികെ വരാന് തയ്യാറായാല്\nതിരികെ വരാന് തയ്യാറായാല് വിമത എം‌എൽ‌എമാരെ സ്വീകരിക്കുമെന്നും അദ്ദേഹം കൂട്ടിച്ചേര്‍ത്തു. വിമതരുടെ കാര്യത്തില് ദേശീയ നേതൃത്വം എന്ത് നിലപാട് സ്വീകരിക്കുന്നോ അത് ഞാന് അംഗീകരിക്കും. നേതൃത്വം അവരോട് ശ്രമിക്കാന് തയ്യാറായാല് താനും അതിന് തയ്യാറാണെന്നും ഗെലോട്ട് കഴിഞ്ഞ ദിവസം അഭിപ്രായപ്പെട്ടിരുന്നു.\nവിശ്വാസ വോട്ടെടുപ്പിന്‍റെ കാര്യത്തില് ഇതുവരെ നിലപാട് വ്യക്തമാക്കിയിട്ടില്ലെങ്കിലും സഭ ചേരുന്ന ആദ്യ ദിവസം തന്നെ വിശ്വാസ വോട്ടെടുപ്പ് തേടിയേക്കും. കേവല ഭൂരിപക്ഷം ഉറപ്പുള്ള സാഹചര്യത്തില് വിശ്വാസ വോട്ടെടുപ്പ് തേടാന് കാലതാമസം വേണ്ടെന്നാണ് ദേശീയ നേതൃത്വത്തിന്‍റെയും നിലപാട്.\n109 എംഎല്‍എമാരുടെ പിന്തുണ\n109 എംഎല്‍എമാരുടെ പിന്തുണ തനിക്കുണ്ടെന്നായിരുന്നു ഗെലോട്ട് നേരത്തെ അഭിപ്രായപ്പെട്ടിരുന്നത്. എന്നാല് 92 പേർ മാത്രമാണ് ജയ്‌സാൽമീറിലെത്തിയതെന്ന് റിപ്പോർട്ടുകൾ. നാല് മന്ത്രിമാർ ഉൾപ്പെടെ മറ്റ് ഏഴ് എം‌എൽ‌എമാർ ജയ്പൂരിൽ തന്നെ തങ്ങുകയാണ്. കോൺഗ്രസ് എം‌എൽ‌എ മാസ്റ്റർ ഭവർ‌ലാൽ ഗുരുതരാവസ്ഥയില് ആശുപത്രിയില് കഴിയുന്നതിനാല് ഫ്ലോർ ടെസ്റ്റിൽ പങ്കെടുക്കില്ല. ഇത് 200 അംഗ അസംബ്ലിയുടെ ശക്തി 199 ആയും ഭൂരിപക്ഷ സഖ്യ 100 ആയും കുറയ്ക്കും.\nപാര്‍ട്ടി വിപ്പ് നല്‍കിയെങ്കില് ബിഎസ്പിയുടെ ആറ് അംഗങ്ങളും കോണ്‍ഗ്രസിന് തന്നെയാണ് പിന്തുണ നല്‍കുന്നത്. ബിജെപിക്ക് 72 എം‌എൽ‌എമാരും സഖ്യകക്ഷിയായ രാഷ്ട്രീയ ലോക്താന്ത്രിക് പാർട്ടിക്ക് മൂന്ന് എം‌എൽ‌എമാരുമുണ്ട്. പൈലറ്റ് ക്യാമ്പിൽ നിന്ന് 19 എം‌എൽ‌എമാരുടെയും പിന്തുണ ലഭിക്കുകയാണെങ്കിലും ബിജെപിക്ക് ഭൂരിപക്ഷം തികയ്ക്കാന് സാധിക്കില്ല. പാര്‍ട്ടി വിപ്പ് അനുസരിച്ച്6ബിഎസ്പി അംഗങ്ങളും സര്‍ക്കാറിനെതിരെ വോട്ട് ചെയ്താല് മാത്രമാണ് നിലവില് കോണ്‍ഗ്രസിന് ഭീഷണിയുള്ളു.\nവിട്ടു വീഴ്ചയുടെ സൂചനകള്\nവിമത എം‌എൽ‌എമാരുടെ ഭാഗത്തുനിന്നും വിട്ടു വീഴ്ചയുടെ സൂചനകള് പുറത്തു വരുന്നുണ്ട്. തങ്ങള് ബിജെപിയിലേക്ക് പോവുന്നുവെന്ന പ്രചാരണം അടിസ്ഥന രഹിതമാണെന്ന് ആവര്‍ത്തിക്കുകയാണ് സച്ചിന് പൈലറ്റ് പക്ഷം. താന് ബിജെപിയില് ചേരില്ലെന്നും കോണ്‍ഗ്രസിലെ നേതൃമാറ്റം മാത്രമാണ് തന്‍റെ ആവശ്യമെന്നും സച്ചിന് പൈലറ്റ് നേരത്തെ തന്നെ വ്യക്തമാക്കിയിരുന്നു.\nഇതിന് പിന്നാലെയാണ് തങ്ങള് കോണ്‍ഗ്രസ് വിടില്ലെന്ന് വ്യക്തമാക്കി പൈലറ്റ് പക്ഷത്തെ മറ്റ് എംഎല്‍എമാരും രംഗത്ത് എത്തിയിരിക്കുന്നത്. പാര്‍ട്ടിയില് നിന്ന് പുറത്തുപോയെങ്കിലും തങ്ങള് കോണ്‍ഗ്രസ് വിടില്ലെന്നാണ് പൈലറ്റിന്റെ വിശ്വസ്തനും ലഡ്‌നുനില് നിന്നുള്ള എം.എല്‍എയുമായ മുകേഷ് ഭക്കര് ഇപ്പോള് വ്യക്തമാക്കിയിരിക്കുന്നത്. ബിജെപിക്ക് വേണ്ടി താന് കോണ്‍ഗ്രസ് വിടാന് ഉദ്ദേശിക്കുന്നില്ലെന്നമാണ് മുകേഷ് ഭക്കര് വ്യക്തമാക്കിയത്.\nദേശീയ നേതൃത്വത്തിന് കത്ത്\nഈ നിലപാടുകള്‍ക്ക് പിന്നാലെ തന്‍റെ ഭാഗം വിശദീകരിച്ച് സച്ചിന് പൈലറ്റ് ദേശീയ നേതൃത്വത്തിന് കത്തയക്കുകയും ചെയ്തു. പിന്നാലെയാണ് സച്ചിന് പൈലറ്റിന്‍റെ കാര്യത്തില് നിലപാട് വ്യക്തമാക്കി കോണ്‍ഗ്രസ് ദേശീയ നേതൃത്വവും രംഗത്തെത്തിയത്. രാജസ്ഥാനില് അശോക് ഗെലോട്ടിനെതിരെ വിമത നീക്കം നടക്കുമ്പോഴും പാര്‍ട്ടി ദേശീയ നേതൃത്വത്തിനെതിരെ സച്ചിന് പൈലറ്റ് ഇതുവരെ വിമര്‍ശനം ഉന്നയിച്ചിരുന്നില്ലെന്നതും ശ്രദ്ധേയമാണ്.\n18 എംഎല്‍എമാരുമായി സച്ചിന് പൈലറ്റ് വിമത നീക്കം തുടങ്ങിയതിന് പിന്നാലെ കോണ്‍ഗ്രസ് എംഎല്‍എമാരുടെ ഒരു യോഗം ജയ്പൂരിലെ റിസോര്‍ട്ടില് അശോക് ഗെലോട്ട് വിളിച്ചു ചേര്‍ത്തിരുന്നു. ഈ യോഗത്തില് നിന്ന് വിട്ട് നില്‍ക്കാനുണ്ടായ കാരണം വിശദീകരിച്ചാണ് സച്ചിന് പൈലറ്റ് കോണ്‍ഗ്രസ് ദേശീയ നേതൃത്വത്തിന് കത്ത് അയച്ചത്. ഇതിനോട് അനുകൂലമായ സമീപനാണ് കോണ്‍ഗ്രസ് നേതൃത്വവും സ്വീകരിച്ചത്. തുടര് ചര്‍ച്ചകളിലൂടെ പൈലറ്റിനെ പാര്‍ട്ടിയിലേക്ക് തിരികെ എത്തിക്കാന് കഴിയുമെന്നാണ് അവരുടെ പ്രതീക്ഷ.\nCompromise moves are active in Rajasthan Congress


ബുറെവി ‘ആവി’യായി; ഭീതിയൊഴിഞ്ഞ് കേരളം | 04Dec2020\nDec 5, 2020, 07:00 AM IST\nബുറൈവിയെത്തുടര്‍ന്ന് ചിദംബരം ക്ഷേത്രത്തില് വെള്ളം കയറിയപ്പോള്\nതിരുവനന്തപുരം: ബുറെവി ചുഴലിക്കാറ്റ് തെക്കൻ തമിഴ്‌നാട്ടിൽ കരയിൽ കടക്കുന്നതിനുമുമ്പുതന്നെ ദുർബലമായതോടെ കേരളത്തിന്റെ ആശങ്കയൊഴിഞ്ഞു. വെള്ളിയാഴ്ച പകൽ തമിഴ്‌നാട്ടിൽനിന്ന് തെക്കൻ കേരളത്തിലൂടെ കാറ്റ് കടന്നുപോകുമെന്നായിരുന്നു പ്രവചനം. ദുരന്തം നേരിടാൻ വൻ ഒരുക്കമാണ് കേരളം നടത്തിയത്. എന്നാൽ, തമിഴ്‌നാട്ടിൽപ്പോലും ബുറെവി കരതൊട്ടില്ല.\nവ്യാഴാഴ്ച രാത്രിതന്നെ ബുറെവി ദുർബലമായി. കരയിൽ കടക്കാതെ കടലിൽവെച്ചുതന്നെ അതിതീവ്ര ന്യൂനമർദമായി രാമനാഥപുരം തീരത്തിനടുത്ത് മാന്നാർ കടലിടുക്കിൽ നിലയുറപ്പിച്ചു. 18 മണിക്കൂർ അവിടെത്തന്നെനിന്ന് വെള്ളിയാഴ്ച െവെകുന്നേരത്തോടെ ശക്തികുറഞ്ഞ ന്യൂനമർദമായിമാറി. ശനിയാഴ്ച രാവിലെയോടെ അത് വീണ്ടും ദുർബലമാകും.\nതമിഴ്‌നാട്ടിൽ അതിശക്തമായ മഴ പെയ്തെങ്കിലും കേരളത്തിൽ പ്രതീക്ഷിച്ചപോലെ കാറ്റുണ്ടായില്ല. രാത്രി തെക്കൻ ജില്ലകളിൽ ഒറ്റപ്പെട്ട മഴപെയ്തു.\nതുടക്കംമുതൽ കാലാവസ്ഥാ പ്രവചന ഏജൻസികളിൽ ആശയക്കുഴപ്പമുണ്ടാക്കിയാണ് ബുറെവിയുടെ വരവ്. ശ്രീലങ്കൻ തീരത്ത് കടക്കുന്നതുവരെ തമിഴ്‌നാടുവരെയുള്ള സഞ്ചാരപഥമേ വ്യക്തമായിരുന്നുള്ളൂ. പിന്നീടാണ് അത് തെക്കൻ തമിഴ്‌നാട് വഴി കേരളത്തിൽ കടക്കുമെന്ന് അറിയിച്ചത്. ശക്തികുറഞ്ഞ ന്യൂനമർദമായി കേരളത്തിലൂടെ കടന്നുപോകുമെന്നാണ് ഏറ്റവുമൊടുവിൽ കാലാവസ്ഥാ വകുപ്പ് പ്രവചിച്ചത്. എന്നാൽ, അതുമുണ്ടായില്ല.\nമഴയ്ക്കും കാറ്റിനും സാധ്യത\nശനിയാഴ്ച വൈകുന്നേരംവരെ കേരളത്തിലും മാഹിയിലും ഒറ്റപ്പെട്ട കനത്തമഴയ്ക്കു സാധ്യതയുള്ളതായി കാലാവസ്ഥാ വകുപ്പ് അറിയിച്ചു. തിരുവനന്തപുരം, കൊല്ലം, ആലപ്പുഴ ജില്ലകളിൽ 45 കിലോമീറ്റർ വരെ വേഗത്തിൽ കാറ്റുവീശാം. മത്സ്യബന്ധനത്തിനുള്ള വിലക്ക് തുടരുന്നു. ശനിയാഴ്ച ഇടുക്കിയിലും മലപ്പുറത്തും ശക്തമായ മഴയ്ക്കു സാധ്യതയുള്ളതിനാൽ ഓറഞ്ച് ജാഗ്രത പ്രഖ്യാപിച്ചു. തിരുവനന്തപുരം, കൊല്ലം, ആലപ്പുഴ ജില്ലകളിൽ മഞ്ഞ ജാഗ്രതയും.\ncontent highlights: Cyclone Burevi


ജെയ്റ്റ്‌ലിക്കെതിരേ പുനിയ ‘സാക്ഷി’ | Arun Jaitley\nജെയ്റ്റ്‌ലിക്കെതിരേ പുനിയ ‘സാക്ഷി’\nമന്ത്രി ജെയ്റ്റ്‌ലിയും വിജയ് മല്യയും സംസാരിക്കുന്നത് കണ്ടെന്ന് കോൺഗ്രസ് എം.പി. കള്ളംപറഞ്ഞ മന്ത്രി രാജിവെക്കണമെന്ന് രാഹുൽ ആരോപണങ്ങൾ രാഹുലിന്റെ ലണ്ടൻ സന്ദർശനത്തിനുശേഷമെന്ന് ബി.ജെ.പി.\nകേന്ദ്ര ധനമന്ത്രി അരുൺ ജെയ്റ്റ്‌ലി വിവാദ മദ്യവ്യവസായി വിജയ് മല്യയുമായി നടത്തിയ കൂടിക്കാഴ്ചയ്ക്ക് തങ്ങളുടെ എം.പി. സാക്ഷിയാണെന്ന് കോൺഗ്രസ് അധ്യക്ഷൻ രാഹുൽ ഗാന്ധി. രാജ്യസഭാംഗം പി.എൽ. പുനിയയാണ് പാർലമെൻറ് കെട്ടിടത്തിനകത്തുവെച്ചുനടന്ന കൂടിക്കാഴ്ചയ്ക്ക് സാക്ഷിയായതെന്ന് വ്യാഴാഴ്ച എ.ഐ.സി.സി. ആസ്ഥാനത്തുനടത്തിയ പത്രസമ്മേളനത്തിൽ രാഹുൽ ഗാന്ധി പറഞ്ഞു. പുനിയക്കൊപ്പമായിരുന്നു രാഹുൽ മാധ്യമങ്ങളെ കണ്ടത്. മന്ത്രി ജെയ്റ്റ്‌ലി രാജിവെക്കണമെന്നും അദ്ദേഹം ആവശ്യപ്പെട്ടു. ഇതോടെ മല്യ രാജ്യംവിട്ട സംഭവം സർക്കാരും പ്രതിപക്ഷവും തമ്മിലുള്ള ഏറ്റുമുട്ടലിലേക്ക് നീങ്ങി.\nരാജ്യം വിടുംമുമ്പ് മന്ത്രിയെ കണ്ടെന്ന് ബുധനാഴ്ച മല്യ ലണ്ടനിൽ നടത്തിയ പ്രസ്താവന ജെയ്റ്റ്‌ലി നിഷേധിച്ചിരുന്നു. ഇതിനുപിന്നാലെയാണ് കോൺഗ്രസ് സാക്ഷിയുമായി എത്തിയത്. മല്യയെ പാർലമെൻറിന്റെ ഇടനാഴിയിൽവെച്ചാണ് കണ്ടതെന്നും ഏതാനും വാക്കുകൾ മാത്രമാണ് സംസാരിച്ചതെന്നുമുള്ള ജെയ്റ്റ്‌ലിയുടെ അവകാശവാദം തെറ്റാണെന്ന് രാഹുൽ പറഞ്ഞു.\n2016 മാർച്ച് ഒന്നിന് പാർലമെന്റിന്റെ സെൻട്രൽ ഹാളിൽവെച്ചാണ് ജെയ്റ്റ്‌ലിയും മല്യയും കൂടിക്കാഴ്ച നടത്തിയതെന്ന് കോൺഗ്രസ് ആരോപിച്ചു. ആ സമയം താൻ സെൻട്രൽ ഹാളിൽ ഉണ്ടായിരുന്നെന്നും ജെയ്റ്റ്‌ലിയും മല്യയും സംസാരിക്കുന്നത് കണ്ടെന്നും പി.എൽ. പുനിയ അവകാശപ്പെട്ടു.\n“ഇരുവരുടെയും സംഭാഷണം 15-20 മിനിറ്റുവരെ നീണ്ടു. അല്പനേരം ഇരുന്നും പിന്നീട് നിന്നുകൊണ്ടും രഹസ്യമായിട്ടായിരുന്നു സംഭാഷണം. ആ ദിവസത്തെ സെൻട്രൽ ഹാളിലെ സി.സി.ടി.വി. ദൃശ്യങ്ങൾ സർക്കാർ പുറത്തുവിടണം. ദൃശ്യങ്ങൾ ഇക്കാര്യം തെളിയിക്കും. ആരോപണം തെറ്റാണെന്ന് തെളിഞ്ഞാൽ രാഷ്ട്രീയം ഉപേക്ഷിക്കാൻ തയ്യാറാണ്” -പുനിയ പറഞ്ഞു. 2016 മാർച്ച് രണ്ടിനാണ് മല്യ രാജ്യം വിട്ടത്.\nമല്യ രാജ്യം വിടുന്നതിനെക്കുറിച്ച് അറിഞ്ഞിട്ടും അക്കാര്യം അന്വേഷണ ഏജൻസികളെ അറിയിക്കാത്ത മന്ത്രി ജെയ്റ്റ്‌ലി കുറ്റവാളിക്ക് ഒത്താശ ചെയ്യുകയായിരുന്നെന്ന് രാഹുൽ ആരോപിച്ചു. മന്ത്രിയും മല്യയും തമ്മിൽ എന്തോ ധാരണയുണ്ടെന്നും മന്ത്രി രാജിവെച്ച് അന്വേഷണം നേരിടണമെന്നും അദ്ദേഹം ആവശ്യപ്പെട്ടു. പ്രധാനമന്ത്രി നരേന്ദ്ര മോദിക്കെതിരേയും രാഹുൽ ആഞ്ഞടിച്ചു. “എന്തുകൊണ്ടാണ് ജെയ്റ്റ്‌ലി മല്യയെ രക്ഷപ്പെടാൻ അനുവദിച്ചത്. പ്രധാനമന്ത്രിയുടെ നിർദേശപ്രകാരമായിരുന്നോ കൂടിക്കാഴ്ച” -രാഹുൽ ചോദിച്ചു.\nവിദേശത്തുപോകാൻ മല്യ ഡൽഹി വിമാനത്താവളത്തിലെത്തിയപ്പോൾ മല്യയുടെ പേരിലുള്ള ലുക്ക്ഔട്ട് നോട്ടീസ് കംപ്യൂട്ടറിൽനിന്ന് മറയുകയും പകരം ‘വിവരം അറിയിക്കുക’ എന്നുമാത്രമായി ചുരുങ്ങുകയും ചെയ്തിനെയും കോൺഗ്രസ് ചോദ്യംചെയ്തു. ബ്ലോഗുകളിലൂടെ നെടുനീളൻ കുറിപ്പുകളെഴുതുന്ന ജെയ്റ്റ്‌ലി എന്തുകൊണ്ടാണ് ഈ ആരോപണത്തിൽ ഒരിക്കൽപ്പോലും പ്രതികരിക്കാത്തതെന്ന് രാഹുൽ ചോദിച്ചു.\nവിജയ് മല്യ രാജ്യം വിടുന്നതിനുമുമ്പ് ധനമന്ത്രിയുമായി കൂടിക്കാഴ്ച നടത്തിയിരുന്നെന്നത് നിഷേധിക്കാൻ കഴിയാത്ത യാഥാർഥ്യമാണെന്ന ബി.ജെ.പി. എം.പി. സുബ്രഹ്മണ്യൻ സ്വാമിയുടെ ട്വീറ്റ് കോൺഗ്രസിന്റെ ആരോപണങ്ങൾക്ക് ശക്തിപകർന്നു. ബി.ജെ.പി. ദേശീയ നിർവാഹകസമിതി അംഗമായ സ്വാമിയും രാഹുലിന്റെ അതേ ചോദ്യമാണ് ഉന്നയിക്കുന്നതെന്ന് കോൺഗ്രസ് വക്താവ് രൺദീപ് സർജെവാല പിന്നീട് പറഞ്ഞു.\nരാഹുൽഗാന്ധി ലണ്ടനിൽ പോയശേഷമാണ് ഇത്തരത്തിലൊരു ആരോപണവുമായി മല്യ രംഗത്തുവന്നതെന്നതിൽ ദുരൂഹതയുണ്ടെന്ന് കേന്ദ്രമന്ത്രി രവിശങ്കർ പ്രസാദ് ആരോപിച്ചു. യു.പി.എ. സർക്കാരിന്റെകാലത്ത് മല്യക്ക് ബാങ്ക് സൗകര്യങ്ങൾ നൽകിയ കോൺഗ്രസ് ഇപ്പോൾ സംരക്ഷിക്കാനും ശ്രമിക്കുകയാണ്. കിങ് ഫിഷർ കമ്പനിയുടെ ബിനാമി ഉടമയായിരുന്നു രാഹുലെന്നും അതിനാലാണ് യു.പി.എ.കാലത്ത് രണ്ടുതവണ വായ്പ നൽകിയതെന്നും രവിശങ്കർ പ്രസാദ് ആരോപിച്ചു.\nജെയ്റ്റ്‌ലി രാജിവെക്കണമെന്ന ആവശ്യം ബി.ജെ.പി. തള്ളി\nധനമന്ത്രി അരുൺ ജെയ്റ്റ്‌ലി രാജിവെക്കണമെന്ന കോൺഗ്രസ് അധ്യക്ഷൻ രാഹുൽ ഗാന്ധിയുടെ ആവശ്യം ബി.ജെ.പി. തള്ളി. നാഷണൽ ഹെറാൾഡ് കേസിൽ കുറ്റാരോപിതനായ രാഹുൽ ആദ്യം കോൺഗ്രസ് അധ്യക്ഷസ്ഥാനം രാജിവെക്കട്ടേയെന്ന് കേന്ദ്രമന്ത്രി പീയുഷ് ഗോയൽ പറഞ്ഞു.\nരാജ്യംവിടുന്നതിനുമുമ്പ് മല്യ പാർലമെന്റ് സെൻട്രൽ ഹാളിൽ ജെയ്റ്റ്‌ലിയുമായി കൂടിക്കാഴ്ച നടത്തിയെന്ന കോൺഗ്രസ് നേതാവ് പി.എൽ. പുനിയയുടെ ആരോപണവും ബി.ജെ.പി തള്ളി.\nരാഹുൽ തോറ്റകുട്ടിയെന്ന് ജെയ്റ്റ്‌ലി; പ്രേമചന്ദ്രന് പ്രശംസ\nതോറ്റ വിദ്യാര്‍ഥിക്ക് ഒന്നാം സ്ഥാനക്കാരനോട് വെറുപ്പുതോന്നാം - രാഹുലിനെതിരെ ജെയ്റ്റ്‌ലി


Malayalam news || നൈജീരിയയില് ചാവേര് സ്‌ഫോടനത്തില് 31 മരണം\nനൈജീരിയയിലെ ബോര്‍ണോ സംസ്ഥാനത്തെ ഡംബോവ പട്ടണത്തില് ഈദുല് ഫിത്തര് അവധി ആഘോഷിച്ചു മടങ്ങുകയായിരുന്ന ജനക്കൂട്ടത്തിനുനേരെ ചാവാര് നടത്തിയ ഇരട്ട ആക്രമണത്തില് 31 മരണം. ഞായറാഴ്‌ചയായിരുന്നു ആക്രമണം. സ്‌ഫോടനത്തിനു പിന്നാലെ ജനക്കൂട്ടത്തിനു നേര്‍ക്ക് റോക്കറ്റ് ആക്രമണവും ഉണ്ടായി. ബൊക്കോഹറാം ഭീകരരാണ് ആക്രമണത്തിനു പിന്നിലെന്നു സ്ഥിരീകരിച്ചു. ആക്രമണത്തില് നിരവധി പേര്‍ക്ക് പരുക്കുണ്ട്. ഇവരില് പലരുടെയും നില ഗരുരതരമാണ്. ഈദുല് ഫിത്തര് ആഘോഷത്തിനു എത്തിയവരെയാണ് ഭീകരര് ലക്ഷ്യമിട്ടത്. ബോര്‍ണോ സംസ്ഥാനത്ത് ഭീകരരുടെ ശല്യം ഇല്ലായെന്നും പലായനം ചെയ്‌തവര്‍ക്കു തിരിച്ചുവരാമെന്നും സൈനിക മേധാവി പ്രഖ്യാപനം നടത്തിയതിനു മണിക്കൂറുകള്‍ക്കകമാണ് ഭീകരര് ആഞ്ഞടിച്ചത്. മുബിയിലെ മോസ്‌കില് മേയ് ഒന്നിനു ഭീകരര് നടത്തിയ ഇരട്ട ചാവേര് സ്‌ഫോടനത്തില് 86 പേരാണ് കൊല്ലപ്പെട്ടത്. ഫെബ്രുവരിയില് ഡാപ്‌ചിയിലെ ഗവ.ഗേള്‍സ് ടെക്‌നിക്കല് കോളജില്‍നിന്ന് നൂറിലേറെ പെണ്‍കുട്ടികളെ ഭീകരര് തട്ടിക്കൊണ്ടുപോയിരുന്നു.


August 4, 2011 സനാതനം\nനിന്നെ മുദാ കാണ്മതിന്നവകാശവും\nവന്നിതെനിക്കു മുന്നംചെയ്ത പുണ്യവും\nനന്നായ് ഫലിച്ചു കരുണാജലനിധേ”\nരത്‌നാകരനില്‍നിന്നും പരിവര്‍ത്തനം പ്രാപിച്ച വാല്മീകി സംതൃപ്തി തേടുന്നതും സീതാലക്ഷ്മണ സംയുക്തനായ രാമനെ ദര്‍ശിക്കുന്നതിലൂടെയാണ്. പ്രകൃതിപുരുഷബന്ധത്തിലെ അമൂല്യമായ ദര്‍ശനം ഇവിടെയും പ്രാധാന്യമര്‍ഹിക്കുന്നു. ജീവരാശികളോട് സമദര്‍ശിത്വം പുലര്‍ത്താന് കഴിയാത്തപക്ഷം വേദാന്തം നിഷ്ഫലമായി തീരും. ലോകത്തിന് സേവനത്തിന്റെ പാതയൊരുക്കികൊടുക്കുന്നതാണ് പ്രകൃതിപുരുഷബന്ധം കൊണ്ടുള്ള സമദര്‍ശിത്വം. സമദര്‍ശിത്വം ഇല്ലെങ്കില് സേവനമോ, സേവനത്തിലൂടെ അല്ലാതെ ധര്‍മ്മസംസ്ഥാപനമോ നടക്കുകയില്ല. പ്രപഞ്ചത്തിന്റെ ഈ ധര്‍മ്മനീതി മനസ്സിലാക്കികൊണ്ടാണ് രാമായണത്തിലുടനീളം രാമസീതാരഹസ്യം ചര്‍ച്ചചെയ്തിരിക്കുന്നത്. സന്ദര്‍ഭങ്ങള് എത്ര വിരുദ്ധങ്ങളായാലും ലക്ഷ്യത്തില്‍നിന്ന് വ്യതിചലിക്കാതെ അവതാരോദ്ദേശ്യം ലോകസംഗ്രഹത്തിനുവേണ്ടി പഠിപ്പിക്കേണ്ട ചുമതല ഗുരുക്കന്മാര്‍ക്കുള്ളതാണ്. ഭരദ്വാജനും വാല്മീകിയും വസിഷ്ഠനും വാമദേവനും വിശ്വാമിത്രനുമെല്ലാം ഈ മഹല്‍കര്‍മ്മമാണ് നിര്‍വ്വഹിച്ചിട്ടുള്ളത്. രാമനെന്ന പരമാത്മസങ്കല്പം കേന്ദ്രബിന്ദുവാക്കികൊണ്ടാണ് ഇത് സാധിച്ചിട്ടുള്ളത്. ഈശ്വരനെ അന്യപുരുഷനായും ജീവരാശികളെ വേറിട്ടും ദര്‍ശിക്കുന്ന സ്വഭാവം വേദാന്തത്തിനോ ഭൗതികത്തിനോ യോജിക്കുന്നതല്ല. സീതയോടുകൂടി രാമനെ ദര്‍ശിച്ചതുകൊണ്ട് പുണ്യഫലം വന്നുവെന്ന് വാല്മീകി പറഞ്ഞതിന്റെ സാരം ഇതാണ്.\n” കാണായമൂലം വിമുക്തനായേനഹം\nത്രാണനിപുണത രക്ഷിക്കുന്നതിലുള്ള സാമര്‍ഥ്യമാണ്. കഷ്ടപ്പെടുന്നവനാണ് രക്ഷ ആവശ്യം. പരമാത്മാവായ രാമന് രക്ഷിക്കേണ്ടത് പ്രകൃതിയെ അന്യമായി കണ്ട് കര്‍മ്മത്തിന്റെ ദുരിതഫലം സമ്പാദിച്ചവരെയാണ്. സ്വാര്‍ത്ഥതയ്ക്കുവേണ്ടി ഈശ്വരപൂജ ചെയ്യുകയും പരാര്‍ത്ഥമായ കാര്യങ്ങളില് വിരോധം ദര്‍ശിക്കുകയും ചെയ്യുന്ന ധാരാളംപേര് ഇന്ന് സമൂഹത്തിലുണ്ട്. അത്തരക്കാരെ മേല്‍പ്പറഞ്ഞ കര്‍മ്മദോഷത്തില്‍നിന്ന് ത്രാണനം ചെയ്യുകയാണ് മുക്തിക്ക് സഹായകമാകുന്നത്. സ്വാര്‍ത്ഥതയ്ക്ക് വേണ്ടിയുള്ള ഈശ്വരപൂജ മുക്തിക്ക് കാരണമാകുകയില്ല.\nചിത്രകൂടപര്‍വ്വതത്തിനും മഹാനദിയായ ഗംഗയ്ക്കും മദ്ധ്യേ മനോഹരമായ പര്‍ണ്ണശാലയ്ക്കുള്ള സങ്കേതം വാല്മീകിമഹാമുനി നിര്‍ദ്ദേശിച്ചു. വാല്മീകിമഹര്‍ഷിയുടെ ഉപചാരത്തിലും ജാനകിയുടെയും ലക്ഷ്മണന്റെയും പരിചരണത്തിലും ശ്രീരാമചന്ദ്രന് ദേവേന്ദ്രനുതുല്യം പൂജിതനായി കഴിഞ്ഞുകൂടി.\nരാമനെവിട്ട് അയോദ്ധ്യയിലേക്ക് തിരിക്കുന്ന സുമന്ത്രരോട് രാമന് പറഞ്ഞയക്കുന്ന സമാധാനവാക്കുകള് അച്ഛനമ്മമാരെ സാന്ത്വനിപ്പിക്കാന് വേണ്ടിയുള്ളതാണ്. സൗഖ്യത്തെക്കാളും പ്രാധാന്യം മോക്ഷത്തിനാണ് രാമന്റെ വാക്കുകളിലുള്ളത്. ”സൗഖ്യമയോദ്ധ്യയിലേറും വനങ്ങളില് മോക്ഷസിദ്ധിക്കും പെരുവഴിയായ് വരും” രാമന് വനത്തില് പോയതുകൊണ്ട് ജീവിതത്തിന്റെ ആത്യന്തികലക്ഷ്യമായ മോക്ഷം സാധിക്കുമെന്നുള്ള സമാധാനം പരോക്ഷമായി ദശരഥനും കൗസല്യയ്ക്കും നല്‍കുന്ന ഉപദേശമാണ്. സൗഖ്യം നഷ്ടപ്പെട്ടതോര്‍ത്ത് ഖേദിക്കുകയും സൗഖ്യത്തെ ഓര്‍ത്ത് മോദിക്കുകയും ചെയ്യുന്നത് മോക്ഷകാരണമല്ല. അയോദ്ധ്യയിലായാലും വനത്തിലായാലും കര്‍മ്മങ്ങള് വിധിയനുസരിച്ച് അനുഷ്ഠിക്കണം. മോക്ഷം ലഭിക്കാത്ത സൗഖ്യവും മോക്ഷം കൊണ്ടുള്ള സൗഖ്യവും ഉണ്ട്. രണ്ടും കര്‍മ്മത്തിലധിഷ്ഠിതവുമാണ്. നശ്വരമായ സുഖത്തെ ചിന്തിച്ച് ഫലത്തില് ഇച്ഛവച്ച് ദുഃഖിക്കാതെ കര്‍മ്മം ചെയ്യുന്നത് മോക്ഷകാരണമാകും. മോക്ഷത്തിന് പ്രയോജനപ്പെടുന്ന കര്‍മ്മങ്ങളായാലും ഫലത്തില് ഇച്ഛവയ്ക്കുന്നതുകൊണ്ട് മോക്ഷം ലഭിക്കണമെന്നില്ല. മോക്ഷം ലഭിക്കാത്തിടത്തോളം ദുഃഖം അവസാനിക്കുകയുമില്ല. ആയതിനാല് മോക്ഷോന്മുഖമായി തീര്‍ന്നിരിക്കുന്ന വനവാസം അച്ഛനും അമ്മയ്ക്കും ദുഃഖകാരണമല്ലെന്നാണ് രാമന്റെ നിര്‍ദ്ദേശം. മോക്ഷത്തെ ചിന്തിക്കകൊണ്ടുണ്ടാകാവുന്ന സൗഖ്യത്തിനാണ് രാമന് പ്രാധാന്യം കല്പിച്ചിരിക്കുന്നത്. അയോദ്ധ്യയിലെ സുഖത്തെ ചിന്തിച്ചിരിക്കുന്നതാണ് അച്ഛനമ്മമാരുടെ ദുഃഖത്തിനുകാരണം. സുഖം എപ്പോഴും ദുഃഖകാരണമാണ്. എന്നാല് മോക്ഷത്തെ ചിന്തിച്ചുള്ള ദുഃഖം സുഖകാരണവുമാണ്. താല്ക്കാലികമായി സീതാരാമലക്ഷ്മണന്മാര് വനത്തില് പോയത് ദുഃഖകാരണമാകാം. എന്നാല് മോക്ഷത്തിന് വനവാസം വ്യക്തമായ മാര്‍ഗ്ഗമാണെന്ന് ചിന്തിച്ച് ദുഃഖമുപേക്ഷിച്ച് വസിക്കുവാനാണ് രാമന് നിര്‍ദ്ദേശിക്കുന്നത്.\nആധുനികസമൂഹത്തില് സൗഖ്യം ചിന്തിച്ച് ദുഃഖിക്കുന്ന ദശരഥന്മാരും കൗസല്യമാരുമുണ്ട്. സമ്പാദ്യസുഖത്തില് നിന്നകന്ന് ത്യാഗത്തിലേക്ക് ഒരു ചുവട് വയ്ക്കുന്നതും അത്തരക്കാര്‍ക്ക് സഹിക്കാനാവില്ല. ത്യാഗം അവര്‍ക്ക് വനവാസത്തെക്കാളും ദുഃഖകരമാണ്. സുഖം നഷ്ടപ്പെടുത്തി ത്യാഗംകൊണ്ട് ധര്‍മ്മം സ്ഥാപിക്കണമെന്ന് അത്തരക്കാര്‍ക്ക് വിചാരവുമില്ല. സുഖം അനുഭവിക്കാന് കിട്ടുന്ന അവസരത്തില് കവിഞ്ഞ് ധര്‍മ്മം സ്ഥാപിക്കുവാനുള്ള പരിശ്രമങ്ങളില് അവര്‍ക്ക് വിശ്വാസവുമില്ല. അങ്ങനെ പരിശ്രമിക്കുന്നത് ദശരഥനെപ്പോലെ ദുഃഖിക്കുന്നതിന് കാരണവുമാകും. അന്യന്റെ ത്യാഗത്തെ പ്രകീര്‍ത്തിക്കുകയും സ്വന്തം സുഖത്തിന് കളമൊരുക്കുകയും ചെയ്യുന്ന ഇത്തരക്കാര് ഇന്ന് സമൂഹത്തില് ധാരാളമുണ്ട്. വാചാലമായ ധര്‍മ്മപ്രഭാഷണവും നിഷ്‌ക്രിയമായ ധര്‍മ്മപ്രവൃത്തികളുമാണ് ഇത്തരക്കാര്‍ക്ക് ഭൂഷണം. ഇത് സമൂഹത്തിന്റെ തളര്‍ച്ചയ്ക്കും താഴ്ച്ചയ്ക്കും കാരണമാകുന്നു; ധര്‍മ്മത്തിന്റെ നിലനില്‍പ്പിനും വളര്‍ച്ചയ്ക്കും ഹാനികരവുമാകുന്നു. സൗഖ്യത്തിന് വേണ്ടി കാത്തിരുന്ന് ദുഃഖിക്കുന്ന ആധുനികദശരഥന്മാര്‍ക്കും കൗസല്യമാര്‍ക്കും രാമന്റെ വാക്കുകള് വിലയുറ്റ മോക്ഷകവാടങ്ങള് തുറന്നുകൊടുക്കുന്നു.


Former Ranji Cricketer Jayamohan Thampi Murder; Ashwin drank two bottles of alcohol after the murder | ഇടിച്ചു വീഴ്ത്തി, അച്ഛന് ജീവനറ്റ് കിടക്കുമ്പോഴും2കുപ്പി മദ്യം അകത്താക്കി, മൊഴിയില് ഞെട്ടി പൊലീസ് - Malayalam Oneindia\nഇടിച്ചു വീഴ്ത്തി, അച്ഛന് ജീവനറ്റ് കിടക്കുമ്പോഴും2കുപ്പി മദ്യം അകത്താക്കി, മൊഴിയില് ഞെട്ടി പൊലീസ്\nതിരുവനന്തപുരം: മുന് രഞ്ജി ക്രിക്കറ്റ് താരം ജയമോഹന്റെ മരണത്തില് കൂടുതല് വിവരങ്ങള് പുറത്ത്. മകനാണ് ജയമോഹനെ കൊലപ്പെടുത്തിയെന്ന് വ്യക്തമാകുന്ന വിവരങ്ങളാണ് ഇപ്പോള് പുറത്തുവരുന്നത്. തിങ്കളാഴ്ചയാണ് ജയമോഹന് തമ്പിയെ വീട്ടിനുള്ളില് മരിച്ച നിലയില് കണ്ടെത്തിയത്. മകന് അശ്വിന് ഇടിച്ചുവീഴ്ത്തിയാണ് ജയമോഹനെ കൊലപ്പെടുത്തിയതെന്ന് പൊലീസ് പറയുന്നു. വാക്കേറ്റത്തിനിടെ അദ്യം മുഖത്തടിക്കുകയും പിന്നീട് ഇടിച്ച് താഴെ വീഴ്ത്തുകയായിരുന്നെന്നുമാണ് അശ്വിന് പൊലീസിന് നല്‍കിയ മൊഴി. നിലത്തുവീണ ജയമോഹന് ബോധരഹിതനായി വീഴുകയായിരുന്നു. പരിക്കേറ്റിട്ടും ജയമോഹനെ ആശുപത്രിയില് കൊണ്ടുപോകാതെ ഇയാള് വീണ്ടും മദ്യപിക്കുകയായിരുന്നു.\nരണ്ട് കുപ്പി മദ്യം\nഇടിയുടെ അഘാദത്തില് നിലത്തുവീണ ജയമോഹന് തമ്പി ബോധരഹിതനായി. അച്ഛന് ബോധമില്ലാതെ കിടക്കുന്ന വിവരം സഹോദരനെ അടക്കം വിളിച്ചു പറഞ്ഞെങ്കിലും ആരും വീട്ടിലേക്ക് എത്തിയില്ല. ഇക്കാര്യം അശ്വിന് പൊലീസിന് മൊഴിനല്‍കിയിട്ടുണ്ട്. അച്ഛന് മരിച്ചു കിടക്കുകയാണെന്ന് അറിഞ്ഞിട്ടും ഇയാള് വീണ്ടും രണ്ട് കുപ്പി മദ്യം വാങ്ങി കുടിക്കുകയും ചെയ്‌തെന്നും പൊലീസ് പറയുന്നു.\nഅയല്‍വാസിയും സുഹൃത്തുമായ സതിയ്ക്ക് മദ്യം വാങ്ങാന് ശനിയാഴ്ച രാവിലെ പണം നല്‍കിയിരുന്നു. സതി വാങ്ങി വന്ന മദ്യം ജയമോഹനും മകന് അശ്വനും ഒഴിച്ചുനല്‍കുകയും ചെയ്തു. എന്നാല് ഇവരോടൊപ്പം സതി മദ്യപിച്ചിരുന്നില്ലെന്നാണ് മൊഴി. ഇത് കുടിച്ച് തീര്‍ന്നപ്പോള് വീണ്ടും മദ്യം വേണമെന്ന് അശ്വിന് അച്ഛനോട് ആവശ്യപ്പെട്ടു. പണം നല്‍കില്ലെന്ന് ജയമോഹന് തമ്പി നിലപാടെടുത്തതോടെ ഇരുവരും തമ്മില് വാക്കേറ്റമായി. ഇതാണ് കൊലപാതകത്തില് അവസാനിച്ചത്.\nകുവൈത്തിലെ ജോലി മതിയാക്കിയാണ് അശ്വിന് നാട്ടിലെത്തിയത്. ഇതോടെ ഇവര് സ്ഥിരമായി മദ്യപിക്കുമായിരുന്നു. ലോക്ക് ഡൗണ് ഇളവുകളോടെ മദ്യ ശാലകള് വീണ്ടും തുറന്നതോടെ മദ്യപാനം വീണ്ടും സ്ഥിരമായി. മദ്യപാനവും വഴക്കും പതിവായതോടെയാണ് അശ്വിന്റെ ഭാര്യ സ്വന്തം വീട്ടിലേക്ക് മടങ്ങിയത്. തമ്പിയുടെ എടിഎം കാര്‍ഡുകളും ക്രെഡിറ്റ് കാര്‍ഡുകളും ഉപയോഗിച്ചിരുന്നത് അശ്വിനായിരുന്നു. സുഹൃത്ത് സതിക്ക് കൊലപാതകത്തില് പങ്കില്ലെന്നാണ് കരുതുന്നത്. കൊലയ്ക്ക് പിന്നില് ആസൂത്രണമില്ലെന്നും പൊലീസ് പറയുന്നു.\nസംഭവം നടക്കുന്നതിനിടെ ജയമോഹന് തമ്പിയുടെ നാല് പവന്റെ മാല നഷ്ടപ്പെട്ടെന്നും പൊലീസ് പറയുന്നു. ഇത് എവിടെയാണ് ഉള്ളതെന്ന് കണ്ടെത്തനായിട്ടില്ല. അറസ്റ്റിലായ മകന് അശ്വിനെയും കസ്റ്റഡിയിലുള്ള ഇയാളുടെ സുഹൃത്ത് സതിയെയും ചോദ്യം ചെയ്തു വരികയാണെന്ന് തിരുവനന്തപുരം ഫോര്‍ട്ട് സിഐ പറഞ്ഞു. അതേസമയം, സംഭവത്തില് സുഹൃത്ത് ദൃക്സാക്ഷിയായിട്ടില്ലെന്നാണ് വിവരം. ചില അയല്‍വാസികളും സുഹൃത്തുക്കളും ജയമോഹന് തമ്പിയുടെ വീട്ടില് വന്ന് പോകാറുണ്ടെന്നും സിഐ പറഞ്ഞു.\nകേരളത്തിന് വേണ്ടി കളിച്ചു\ncrime kerala thiruvananthapuram police cricket കൊലപാതകം പൊലീസ്\nFormer Ranji Cricketer Jayamohan Thampi Murder; Ashwin drank two bottles of alcohol after the murder


ബിജെപിക്കെതിരെ അമര്‍ത്യാസെന്; ഇടതുപക്ഷവും ന്യൂനപക്ഷവും മതേതര കക്ഷികളും ഒന്നിക്കണം | Liberal Forces Need To Be More Vocal On Divisive Politics: Amartya Sen - Malayalam Oneindia\nബിജെപിക്കെതിരെ അമര്‍ത്യാസെന്; ഇടതുപക്ഷവും ന്യൂനപക്ഷവും മതേതര കക്ഷികളും ഒന്നിക്കണം\nPublished: August 26 2018, 14:16 [IST]\nകൊല്‍ക്കത്ത: വിഭജന രാഷ്ട്രീയത്തിനെതിരെ മതേതര കക്ഷികളും ന്യൂനപക്ഷങ്ങളും ഒന്നിക്കണമെന്ന് നൊബേല് പുരസ്‌കാര ജേതാവായ സാമ്പത്തിക ശാസ്ത്രജ്ഞന് അമര്‍ത്യാസെന്. രാജ്യം ഭരിക്കുന്ന കക്ഷിക്ക് മതിയായ ജനപിന്തുണയില്ല. രാഷ്ട്രീയ സംവിധാനത്തിന്റെ പഴുതുകള് ഉപയോഗിച്ചാണ് അവര് അധികാരത്തിലെത്തിയതെന്നും അമര്‍ത്യാസെന് പറഞ്ഞു.\nനിലവിലെ സാഹചര്യത്തില് ഹിന്ദുവും മുസ്ലിമും നോക്കിയല്ല ഭൂരിപക്ഷവും ന്യൂനപക്ഷവും തീരുമാനിക്കേണ്ടത്. ആരാണ് ഹിന്ദു എന്ന് വ്യക്തമല്ല. ദളിതുകളുടെയും ന്യൂനപക്ഷങ്ങളുടെയും എണ്ണം വളരെ കുറവാണെന്നത് സത്യമാണ്. എന്നാല് രാജ്യം ഭരിക്കുന്നവര്‍ക്ക് എണ്ണത്തിന്റെ കാര്യത്തില് ഭൂരിപക്ഷമില്ല. രാഷ്ട്രീയ സംവിധാനത്തെ കൃത്യമായി ഉപയോഗിച്ചാണ് അവര് അധികാരത്തിലെത്തിയതെന്നും ഇന്ത്യന് ജനാധിപത്യം എന്ന വിഷയത്തിലെ ചര്‍ച്ചയില് പങ്കെടുത്ത് അമര്‍ത്യാസെന് വിശദമാക്കി.\nസെന്‍സസ് പരിഗണിച്ചാല് ഹിന്ദു ജനസംഖ്യയാണ് കൂടുതല്. എന്നാല് 2014ലെ തിരഞ്ഞെടുപ്പ് ഫലം വ്യക്തമാകുന്നത് രാഷ്ട്രീയ സംവിധാനം ഉപയോഗപ്പെടുത്തിയതിന്റെ വിജയമാണ്. ന്യൂനപക്ഷങ്ങളാണെങ്കില് സഹിക്കേണ്ടിവരുമെന്ന മുസ്ലിംകളുടെ ചിന്ത വന് ദുരന്തമുണ്ടാക്കുമെന്ന് ഇന്ത്യയിലെ മുസ്ലിംകള്‍ക്കിടയിലെ ഭയത്തെ കുറിച്ചുള്ള ചോദ്യത്തിന് മറുപടിയായി അമര്‍ത്യാസെന് പറഞ്ഞു.\nവിഷയങ്ങള് ശക്തമായി ഉന്നയിക്കണം. ദേശീയ തലത്തില് ശ്രദ്ധകിട്ടുന്നതിനും ചര്‍ച്ചയാക്കുന്നതിനും അത് നിര്‍ബന്ധമാണ്. വിഷയങ്ങള് ഉയര്‍ത്തുന്നതിലൂടെ മാത്രമേ വിജയം നേടാന് സാധിക്കൂ. ഞാന് ഒരു ഇടതുപക്ഷക്കാരനായിട്ടാണ് സ്വയം കരുതുന്നത്. എല്ലാ മതക്കാരുടെയും വിഷയത്തില് ഇടപെടുന്നതില് ഇടതുപക്ഷം പരാജയമാണ്. എല്ലാ രാഷ്ട്രീയ ചോദ്യങ്ങള്‍ക്കുമുള്ള മറുപടി ഇടതുപക്ഷ ചിന്തയിലൂടെ ലഭിക്കില്ല.\nഇടതുപക്ഷം മതേതര ശക്തികളുമായി കൈകോര്‍ക്കണം. എല്ലാ വീക്ഷണങ്ങളും വിട്ടുവീഴ്ച ചെയ്യണമെന്നല്ല അര്‍ഥമാക്കുന്നത്. വിഭജന രാഷ്ട്രീയത്തെ ചെറുത്തുതോല്‍പ്പിക്കുക എന്നതാവണം ലക്ഷ്യം. മതേതര കാഴ്ചപ്പാടുള്ള എല്ലാ കക്ഷികളും ഒരുമിച്ച് ശബ്ദമുയര്‍ത്തണം. എന്നാല് പ്രശ്‌നങ്ങള്‍ക്ക് പരിഹാരമാകുമെന്നും അമര്‍ത്യാസെന് പറഞ്ഞു.\nmuslim hindu bjp cpm മുസ്ലിം ഹിന്ദു ബിജെപി സിപിഎം\nStory first published: Sunday, August 26, 2018, 14:16 [IST]


ദിലീപ് കേന്ദ്രകഥാപാത്രമാകുന്ന കമ്മാരസംഭവത്തിന്റെ ഏറ്റവും പുതിയ പോസ്റ്റര് പുറത്തിറങ്ങി. ദിലീപിന്റെ വ്യത്യസ്തമായ മൂന്ന് ഗെറ്റപ്പുകളാണ് പോസ്റ്ററിലുള്ളത്. തൊണ്ണൂറ്റിയാറു വയസുകാരനായും ദിലീപ് ചിത്രത്തിലെത്തുന്നുണ്ട്. തന്റെ വ്യത്യസ്ത ഗെറ്റപ്പുകള് ദിലീപ് തന്നെയാണ് ഫെയ്‌സ്ബുക്കിലൂടെ പുറത്തുവിട്ടത്. ചിത്രത്തിന്റെ ഫസ്റ്റ് ലുക്ക് പോസ്റ്റര് അടക്കമുള്ളവ നേരത്തെ തന്നെ പുറത്തു വന്നിരുന്നു.\nദിലീപ് ഇപ്പോഴും കുറ്റവാളി; രാമലീല റിലീസ് ചെയ്യുന്ന ദിവസം മനുഷ്യസ്നേഹികള്‍ക്ക് കരിദിനം: ശാരദക്കുട്ടി\nദിലീപ് ദുബായിലേക്ക് പോയി; കൂടെ അമ്മയും സുഹൃത്ത് നാദിര്‍ഷായും കുടുംബവും


Emalayalee.com - കണ്ണന്‍മാരുടെ രാധയായി ഭാവന; : ചിത്രം വൈറല്\nഅഷ്ടമിരോഹിണി ദിനത്തില് കണ്ണന്‍മാരുടെ നടുവില് രാധയായി ഭാവന. തന്റെ ഇന്‍സ്റ്റാഗ്രാം പേജിലാണ് ഭാവന ചിത്രങ്ങള് പങ്കുവെച്ചത്. വെള്ള ദാവണിയും ധരിച്ച് മുല്ലപ്പൂവും ചൂടി സുന്ദരിയായി കൃഷ്ണവേഷം കെട്ടിയ കുട്ടികളോടൊപ്പം ഇരിക്കുകയാണ് ഭാവന.\nമലയാള സിനിമയില് സജീവമല്ലെങ്കിലും വിവാഹത്തിന് ശേഷം കന്നട സിനിമയില് സജിവമാണ് ഭാവന. തമിഴ് ചിത്രമായ 96 ന്റെ കന്നട റീക്കേിലാണ് അവാസാനമായി ഭാവന അഭിനയിച്ചത്. ഇന്‍സ്‌പെക്ടര് വിക്രം, ഭംജ്രംഗി2തുടങ്ങിയവയാണ് ഭാവനയുടെ പുതിയ ചിത്രങ്ങള്. ആദം ജോണ് എന്ന ചിത്രമാണ് ഭാവന അവസാനം അഭിനിച്ച മലയാള ചിത്രം. 2017 ലായിരുന്നു ഇത്. പിന്നീട് മലയാളത്തില് നടി അഭിനയിച്ചിട്ടില്ല. മലയാളത്തിലേക്കുള്ള ഭാവനയുടെ തിരിച്ച വരവിനായി കാത്തിരിക്കുകയാണ് ആരാധകര്.


സമൃദ്ധിയുടെ പൊങ്കൽ ഉത്സവത്തിനു തുടക്കം : Deepika.com Nattu Visesham\nകൊഴിഞ്ഞാന്പാറ : തമിഴ് വംശജുടെ പ്രധാന ഉത്സവമായ തൈ പൊങ്കലിന് താലൂക്കിന്‍റെ കിഴക്കൻ മേഖലയിൽ താമസിക്കുന്ന കുടുംബങ്ങൾ മന പൊങ്കൽ വെച്ച് ഉത്സവത്തിനു തുടക്കമിട്ടു.\nഇന്നലെ പുലർച്ചെ സൂര്യോദയ സമയത്ത് വിട്ടുമുറ്റത്തു ഏർപ്പെടുത്തിയ അടുപ്പിൽ മനപ്പൊങ്കൽ അഥവാ വിട്ടു പൊങ്കൽ വെച്ചു.\nകുടുംബസമേതം ചടങ്ങിൽ പങ്കെടുത്തു ഇഷ്ട ദേവതയെ വണങ്ങി.\nകുടുംബാംഗങ്ങളെല്ലാം പുതുവസ്ത്രങ്ങൾ അണിഞ്ഞാണ് പൊങ്കൽ വെയ്പ് നടത്തിയത്.\nവിവാഹം കഴിച്ചയച്ച പെണ്‍മക്കൾക്ക് പൊങ്കൽ പാത്രങ്ങളും ധാന്യങ്ങളും നൽകുന്ന സന്പ്രദായം കാലകാലങ്ങളായി നടന്നു വരുന്നുണ്ട്.\nവടകരപ്പതി, എരുത്തേന്പതി, കൊഴിഞ്ഞാന്പാറ, നല്ലേപ്പിള്ളി, പട്ടഞ്ചേരി, പെരുമാട്ടി, മുതലമട, കൊല്ലങ്കോട് പഞ്ചായത്ത് പ്രദേശങ്ങളിലാണ് കൂടുതലായും തമിഴ് കുടുംബങ്ങൾ. നൂറു വർഷത്തോളമായി അതിവസിച്ചു വരുന്നത്. ഇന്നു രാത്രി നടക്കാനിക്കുന്ന പട്ടി പൊങ്കൽ നാൽക്കാലികളുടെ ദീർഘായുസ്‌സിനു വേണ്ടിയാണ്.\nകർഷകന്‍റെ വയലിൽ മുളകൂടാരം പണിതാണ് നാൽക്കാലികളെ പുജയ്ക്ക് നിരത്തുന്നത്. നേരം പുലരുവോളം നടക്കുന്ന ഉത്സവത്തിൽ കർഷകന്‍റെ വയലിൽ പണി ചെയ്യുന്ന തൊഴിലാളി കുടുംബങ്ങളെയും ഉൾപ്പെടുത്താറുണ്ട്.\nനാളെ വൈകുന്നേരം പൂപൊങ്കൽ യുവതികൾക്കു വേണ്ടിയുള്ളതാണ്.\nവീടുകളിൽ തയാർ ചെയ്ത മധുര പലഹാരങ്ങളും വിവിധയിനത്തിലുള്ള പൂജപുഷ്പങ്ങളുമായി സംഘം ചേർന്നു പുഴക്കടവുകളിലെത്തും. ഇവിടെ പാരന്പര്യ പൊങ്കലുമായി ബന്ധപ്പെട്ടു സംഘഗാനം ആലപിക്കും. പിന്നീട് വീടുകളിൽ നിന്നും കൊണ്ടുവന്ന പലഹാരം പ്രസാദമായി വിതരണം ചെയ്യും. പിന്നീട് പൂജയ്ക്ക് ഉപയോഗിച്ച വസ്തുക്കൾ പുഴയിലൊഴുക്കി വീടുകളിലേക്കു മടങ്ങും.


ആശുപത്രിയില് കോവിഡ് ബാധിച്ച് മരിച്ച സ്ത്രീയുടെ ആഭരണങ്ങള് നഷ്ടപ്പെട്ടു - Express Kerala\nആശുപത്രിയില് കോവിഡ് ബാധിച്ച് മരിച്ച സ്ത്രീയുടെ ആഭരണങ്ങള് നഷ്ടപ്പെട്ടു\nCrime May 22, 2021 | Published by : Express Kerala Network\nആലപ്പുഴ: ആശുപത്രിയില് കോവിഡ് ചികിത്സയിലിരിക്കെ മരിച്ച രോഗിയുടെ സ്വര്‍ണ്ണാഭരണങ്ങള് നഷ്ടപ്പെട്ടതായി പരാതി. ആലപ്പുഴ വണ്ടാനം മെഡിക്കല് കോളേജില് ചികിത്സയില് കഴിയവെ മരിച്ച ഹരിപ്പാട് മുട്ടം സ്വദേശിനി വത്സലകുമാരിയുടെ ബന്ധുക്കളാണ് പരാതിയുമായി നല്‍കിയത്. ആശുപത്രിയില് രോഗിയെ പ്രവേശിപ്പിക്കുമ്പോള് നാലര പവന്റെ താലിമാല, കമ്മല്, ഒരു പവന് വീതം വരുന്ന രണ്ട് വളകള് എന്നിവ വത്സല ധരിച്ചിരുന്നു.\nഎന്നാല് മരണശേഷം ഇതില് ഒരു വള മാത്രമെ തിരികെ ലഭിച്ചുള്ളു എന്നാണ് ആരോപണം. ഡോക്ടര്‍മാരെ അറിയിച്ചെങ്കിലും ഫലമുണ്ടായില്ല, ഒരു വള മാത്രമെ തങ്ങളുടെ പക്കലുള്ളുവെന്നാണ് ആശുപത്രി അധികൃതര് പറഞ്ഞതെന്നും സ്ത്രീയുടെ ബന്ധുക്കള് പറയുന്നു. സംഭവത്തില് പൊലീസ് നിര്‍ദേശ പ്രകാരം ആശുപത്രി സൂപ്രണ്ടിന് പരാതി നല്‍കാനൊരുങ്ങുകയാണിവര്.\nഭാരതപ്പുഴയില് ഒഴുക്കില്‍പ്പെട്ട് മെഡിക്കല് വിദ്യാര്‍ഥികളെ കാണാതായി


കാര്യങ്ങൾ നാം കരുതുന്നതുപോലെയാവണമെന്നില്ല; വിധിക്കരുത്, : Deepika.com Sunday Special\nകാര്യങ്ങൾ നാം കരുതുന്നതുപോലെയാവണമെന്നില്ല; വിധിക്കരുത്,\nമോറൽ സയൻസ് ക്ലാസിൽനിന്ന് ഒരു രംഗം. വിദ്യാർഥികളിൽ പലരും അശ്രദ്ധരായിരിക്കുന്നു എന്നു കണ്ടപ്പോൾ അധ്യാപകൻ അവരോട് ഒരു കഥ പറഞ്ഞു. ആ കഥയുടെ ചുരുക്കം ഇതായിരുന്നു:\nഒരു ഭാര്യയും ഭർത്താവും ഒരിക്കൽ ഒരു ഉല്ലാസയാത്ര പോയി. ആഡംബര കപ്പലിലായിരുന്നു അവരുടെ യാത്ര. യാത്രയുടെ ആദ്യദിനങ്ങളിൽ നല്ല കാലാവസ്ഥയായിരുന്നു. തന്മൂലം, യാത്രക്കാർ അവരുടെ ഉല്ലാസയാത്ര ശരിക്കും ആസ്വദിച്ചു. എന്നാൽ ഏതാനും ദിവസങ്ങൾ പിന്നിട്ടപ്പോൾ കാലാവസ്ഥ പെട്ടെന്നു മാറി. കാറ്റും കോളും അതിശക്തമായി. അപ്പോൾ അവർ വൻകടലിലായിരുന്നു.\nഅതിനിടെ കപ്പലിന്‍റെ എൻജിനുകൾ തകരാറിലായി. അപ്പോൾ കപ്പൽ മുങ്ങുമെന്ന സ്ഥിതിയിലായി. ഉടനെ ലൈഫ് ബോട്ടുകളിൽ കയറി രക്ഷപ്പെടാൻ കപ്പിത്താൻ ഓർഡർ നൽകി. എന്നാൽ ലൈഫ് ബോട്ടുകളുടെ എണ്ണം കുറവായിരുന്നതിനാൽ എല്ലാവർക്കും രക്ഷപ്പെടാൻ പറ്റിയ സാഹചര്യമായിരുന്നില്ല.\nകഥയിൽ മുകളിൽ പറഞ്ഞിരിക്കുന്ന ഭർത്താവും ഭാര്യയും ലൈഫ് ബോട്ടിൽ കയറാൻ എത്തിയപ്പോൾ ഒരാൾക്കു മാത്രമേ സീറ്റ് ബാക്കിയുണ്ടായിരുന്നുള്ളൂ. അപ്പോൾ ഭർത്താവ് ഭാര്യയെ അൽപസമയം നോക്കിനിന്ന ശേഷം ലൈഫ് ബോട്ടിൽ കയറി. ഉടനെ ഭാര്യ നിന്നിരുന്ന കപ്പൽ വെള്ളത്തിലേക്കു താഴാൻ തുടങ്ങി. ആ സമയത്ത് ഭാര്യ തന്‍റെ ഭർത്താവിനോട് ഉച്ചസ്വരത്തിൽ എന്തോ വിളിച്ചുപറഞ്ഞു.\nകഥ ഇത്രയും പറഞ്ഞശേഷം അധ്യാപകൻ അവരോട് ചോദിച്ചു, ""എന്തായിരിക്കും ഭാര്യ തന്‍റെ ഭർത്താവിനോട് ഉച്ചത്തിൽ വിളിച്ചുപറഞ്ഞത്?'' അപ്പോൾ വിദ്യാർഥികളിലൊരാൾ പറഞ്ഞു, ""നീ ദുഷ്‌ടനാണ്. നിനക്ക് ഗുണംവരില്ല.'' മറ്റു വിദ്യാർഥികളോടു ചോദിച്ചപ്പോൾ അവരിൽ ഭൂരിഭാഗവും ഇതിനു സമാനമായ ഉത്തരമാണ് പറഞ്ഞത്.\nഎന്നാൽ അവരിലൊരാളുടെ ഉത്തരം വ്യത്യസ്തമായിരുന്നു. അവൻ പറഞ്ഞു, ""നമ്മുടെ മോന്‍റെ അല്ലെങ്കിൽ മോളുടെ കാര്യം നോക്കിക്കോളണം എന്നായിരിക്കും ആ സ്ത്രീ പറഞ്ഞത്.'' ഉടനെ അധ്യാപകൻ ചോദിച്ചു: ""ഈ കഥ നേരത്തേ കേട്ടിട്ടുള്ളതാണോ?'' അപ്പോൾ വിദ്യാർഥി പറഞ്ഞു, ""അല്ല. എന്നാൽ എന്‍റെ മമ്മി കാൻസർമൂലം മരിക്കുന്നതിനു മുൻപായി എന്‍റെ പപ്പയോടു പറഞ്ഞത് അതായിരുന്നു.'' ഉടനെ അധ്യാപകൻ പറഞ്ഞു, ""ഇതുതന്നെയായിരുന്നു ആ സ്ത്രീയും പറഞ്ഞത്.''\nകഥയുടെ ബാക്കിഭാഗം ഇങ്ങനെ. കപ്പലപകടത്തിൽനിന്നു രക്ഷപ്പെട്ട ആ ഭർത്താവ് വീട്ടിൽ മടങ്ങിയെത്തി തന്‍റെ മകളെ നല്ലനിലയിൽ വളർത്തി ഉന്നത നിലയിലെത്തിച്ചു. വളരെ വർഷം കഴിഞ്ഞപ്പോൾ ആ മനുഷ്യൻ മരിച്ചു. അപ്പോൾ മകൾ തന്‍റെ പപ്പയുടെ ഡയറിക്കുറിപ്പുകൾ കാണാനിടയായി. അതിൽ പറഞ്ഞിരിക്കുന്നതനുസരിച്ച് കാൻസർ മൂലം ഭാര്യ മരണം കാത്തിരുന്ന അവസരത്തിലാണ് അൽപം ആശ്വാസം തേടി അവർ ഉല്ലാസയാത്ര പോയത്. അതുപോലെ, കപ്പലിന് അപകടം സംഭവിച്ചപ്പോൾ അയാൾ രക്ഷപ്പെടണമെന്ന് അയാളുടെ ഭാര്യയാ‌ണത്രേ ശാഠ്യംപിടിച്ചത്. തന്‍റെ മകളുടെ നല്ല വളർച്ച ഉറപ്പാക്കാൻ തന്‍റെ ഭർത്താവെങ്കിലും ജീവിക്കണമെന്നതായിരുന്ന ആ സ്ത്രീയുടെ ആഗ്രഹം.\nഅയാൾ തന്‍റെ ഡയറിയിൽ ഇപ്രകാരം എഴുതിയിരുന്നു, ""നിന്നോടൊപ്പം കടലിന്‍റെ ആഴത്തിലേക്ക് മുങ്ങിത്താഴണമെന്നു ഞാൻ എന്തുമാത്രം ആഗ്രഹിച്ചുവെന്നോ? എന്നാൽ നമ്മുടെ മകളെ ഓർത്ത് എനിക്കതു സാധിക്കാതെപോയി!''\nഅധ്യാപകൻ കഥ പൂർത്തിയാക്കിയപ്പോൾ വിദ്യാർഥികൾ പൂർണ നിശബ്‌ദതയിലായിരുന്നു. അവർക്കൊന്നും പറയാനുണ്ടായിരുന്നില്ല. അവരിലൊരാളുടേതൊഴികെ മറ്റെല്ലാവരുടെയും ഉത്തരങ്ങൾ യാഥാർഥ്യത്തിൽനിന്ന് വളരെ അകലെയായിരുന്നു. അതായത്, അവർ പുറമേ കണ്ടതുവച്ച് കാര്യങ്ങൾ വിഭാവനം ചെയ്തു വിധിയെഴുതി. പക്ഷേ, അതിൽ അവർ പാടേ പരാജയപ്പെട്ടു.\nനാം മറ്റുള്ളവരെ വിധിക്കുന്പോൾ പലപ്പോഴും നമുക്ക് സംഭവിക്കുന്നതും ഇതുതന്നെയല്ലേ? പുറമേ കാണുന്ന കാര്യങ്ങൾവച്ച് നാം ഓരോരുത്തരെ വിധിക്കുന്നു. അങ്ങനെയുള്ള നമ്മുടെ വിധിയെഴുത്ത് പലപ്പോഴും തെറ്റിപ്പോവുകയും ചെയ്യുന്നു. അതു നമുക്കറിയുകയും ചെയ്യാം. എങ്കിലും നമ്മുടെ അനുഭവങ്ങളിൽനിന്നു പാഠം പഠിക്കുന്നില്ല എന്നതല്ലേ നമ്മുടെ അനുഭവം?\nകപ്പലപകടത്തിന്‍റെ സമയത്ത് തന്‍റെ ഭാര്യയെ രക്ഷപ്പെടാൻ ഭർത്താവ് അനുവദിച്ചില്ല എന്ന് ആദ്യം വിദ്യാർഥികൾ വിധിയെഴുതി. അതുപോലെ, ഭാര്യ ഭർത്താവിനെ ശപിക്കുകയായിരുന്നു ചെയ്തത് എന്നും അവർ വിധിയെഴുതി. എന്നാൽ അവരുടെ രണ്ടു വിധിയെഴുത്തുകളും തെറ്റിപ്പോയി എന്നതാണ് വാസ്തവം. എന്തുകൊണ്ടാണ് അവർക്ക് അങ്ങനെ സംഭവിച്ചത്?\nഒന്നാമതായി പുറമേ കണ്ട കാര്യങ്ങൾ വച്ച് അവർ വിധിയെഴുതി. രണ്ടാമതായി മറ്റുള്ളവരെക്കുറിച്ചുള്ള അവരുടെ മുൻവിധികൾവച്ച് അവർ വിധിയെഴുതി. ആ ഭാര്യയും ഭർത്താവും മറ്റു വിധത്തിൽ പ്രവർത്തിക്കുമെന്ന് അവർക്ക് ചിന്തിക്കാൻ സാധിക്കുമായിരുന്നില്ല. അതായത് അവരുടെ തെറ്റായ ധാരണകൾ തെറ്റായ രീതിയിൽ മറ്റുള്ളവരെ വിധിക്കാനിടയായി എന്നു സാരം.\nമറ്റുള്ളവരെ വിധിക്കാൻ വെന്പൽകൊള്ളുന്നവർ കാര്യങ്ങൾ ശരിക്കു മനസിലാക്കുന്നില്ല, കാര്യങ്ങൾ ശരിക്കു മനസിലാക്കുന്നവർ മറ്റുള്ളവരെ വിധിക്കാൻ വെന്പൽ കൊള്ളുകയില്ല എന്ന് ആരോ പറഞ്ഞിരിക്കുന്നത് എത്രയോ ശരിയാണ്! ഓരോരോ കാര്യത്തിലും മറ്റുള്ളവരെ വിധിക്കാൻ ചാടിയിറങ്ങുന്നവർ കാര്യങ്ങൾ മനസിലാക്കുന്നവരല്ല എന്നത് നമ്മുടെതന്നെയും അനുഭവമല്ലയോ? അതുപോലെ, കാര്യങ്ങൾ ശരിയായി മനസിലാക്കുന്നവർ വിധിക്കാൻ വിസമ്മതിക്കുന്നു എന്നതും നാം കാണാറുള്ളതല്ലേ?\nജീവിതം പലപ്പോഴും നാം മനസിലാക്കുന്നതിലുമേറെ സങ്കീർണമാണ്. അതുകൊണ്ടുതന്നെ, മറ്റുള്ളവരുടെ ജീവിതത്തിൽ സംഭവിക്കുന്ന കാര്യങ്ങളെക്കുറിച്ച് ശരിയായി വിധിയെഴുതുക നമുക്ക് അത്ര എളുപ്പമുള്ള കാര്യമല്ല. തന്മൂലമാണ്, നമ്മുടെ വിധിയെഴുത്തുകൾ പലപ്പോഴും തെറ്റിപ്പോകുന്നതും.\nഫ്രഞ്ച് നോവലിസ്റ്റും നാടകകൃത്തുമായ ബാൽസാക് (1799-1850) ഒരിക്കൽ എഴുതി: ""ഒരാൾ എത്രയധികമായി മറ്റുള്ളവരെ വിധിക്കുന്നുവോ അയാൾ അത്ര കുറച്ചുമാത്രം മറ്റുള്ളവരെ സ്നേഹിക്കുന്നു.'' അദ്ദേഹം പറഞ്ഞിരിക്കുന്നതു വളരെ ശരിയല്ലേ? നാം ഏറെ സ്നേഹിക്കുന്നവരെ എപ്പോഴെങ്കിലും നാം കുറ്റം വിധിക്കുമോ? അവർക്കു കുറ്റമുണ്ടെന്നു തെളിഞ്ഞാൽപോലും അതു മറച്ചുവയ്ക്കാനായിരിക്കുകയില്ലേ നാം എപ്പോഴും ശ്രമിക്കുക?\nമറ്റുള്ളവരെ വിധിക്കാൻ നമുക്ക് പ്രലോഭനമുണ്ടാകാം. അപ്പോൾ ഓർമിക്കുക, ""വിധിക്കരുത്, എന്നാൽ നീയും വിധിക്കപ്പെടുകയില്ല'' എന്ന ബൈബിൾ വാക്യം. മറ്റുള്ളവരെ വിധിക്കാതിരിക്കുന്നതാണ് എപ്പോഴും നല്ലത്. എന്നാൽ, ആരെയെങ്കിലും നമുക്ക് വിധിക്കേണ്ടിവന്നാൽ അതു നീതിപൂർവവും സ്നേഹത്തിലധിഷ്ഠിതവുമാണെന്നു നമുക്കുറപ്പുവരുത്താം.


റഷ്യൻ കോവിഡ് വാക്സിൻ സ്പുട്‌നിക്5ജനങ്ങൾക്കിടയിൽ വിതരണം ആരംഭിച്ചു Russia releases first batch of Covid-19 vaccine Sputnik V into public\nറഷ്യൻ കോവിഡ് വാക്സിൻ സ്പുട്‌നിക്5ജനങ്ങൾക്കിടയിൽ വിതരണം ആരംഭിച്ചു\npersonmtp rafeek access_timeTuesday September 8, 2020\nഏതാനും മാസങ്ങൾക്കുള്ളിൽ തന്നെ രാജ്യത്തെ മുഴുവനാളുകൾക്കും വാക്‌സിൻ നൽകാൻ കഴിയുമെന്ന് പ്രതീക്ഷിക്കുന്നതായി മോസ്‌കോ മേയർ സെർജി സോബ്യാനിൻ പറഞ്ഞു.\nമോസ്‌കോ: ആരോഗ്യ വകുപ്പിന്റെ അന്തിമാനുമതി ലഭിച്ചതോടെ റഷ്യ വികസിപ്പിച്ച കൊവിഡ് പ്രതിരോധ വാക്സിൻ സ്പുട്നിക്-5ന്റെ ആദ്യ ബാച്ച് ജനങ്ങൾക്കിടയിൽ വിതരണം തുടങ്ങി. റഷ്യയിലെ ഗമേലിയ നാഷണൽ റിസർച്ച് സെന്റർ ഓഫ് എപ്പിഡമോളജി ആൻഡ് മൈക്രബയോളജിയും റഷ്യൻ ഡയറക്ട് ഇൻവെസ്റ്റ്‌മെന്റ് ഫണ്ടും സംയുക്തമായാണ് വാക്‌സിൻ വികസിപ്പിച്ചത്. അധികം താമസിയാതെ തലസ്ഥാനത്തെ ജനങ്ങൾക്കെല്ലാം വാക്സിൻ നൽകാൻ കഴിയുമെന്ന് റഷ്യൻ ആരോഗ്യമന്ത്രാലയം അറിയിച്ചു.\nആഗോളതലത്തിൽ കോവിഡിനെതിരേയുള്ള ആദ്യവാക്‌സിൻ രജിസ്റ്റർ ചെയ്തത് റഷ്യയാണ്. ആഗസ്റ്റ് 11ന് രജിസ്റ്റർ ചെയ്ത സ്പുട്നിക്-5 അന്നു തന്നെ റഷ്യൻ പ്രസിഡന്റ് വ്ളാദിമിർ പുടിന്റെ മകൾക്കും എടുത്തിരുന്നു. എന്നാൽ, ഇത്ര പെട്ടെന്ന് വികസിപ്പിച്ച മരുന്ന് സുരക്ഷാ പ്രശ്നങ്ങളുണ്ടാക്കുമെന്ന് വ്യക്തമാക്കി ആഗോള ആരോഗ്യ വിദഗ്ധർ രംഗത്തെത്തിയിരുന്നു.\nഅതേസമയം, സ്പുട്‌നിക്5സുരക്ഷതമാണെന്ന ലാൻസെറ്റിന്റെ പ്രഥമിക നിരീക്ഷണ റിപ്പോർട്ട് കഴിഞ്ഞ ദിവസം പുറത്തു വന്നിരുന്നു. നേരത്തെ പരീക്ഷണാർഥം രണ്ട് ഘട്ടങ്ങളിലായി 118 പേർക്ക് വാക്സിൻ നൽകിയിരുന്നു. ഇവരിലെല്ലാം കോവിഡിനെ ചെറുക്കുന്ന ആന്റിബോഡികൾ രൂപപ്പെട്ടു. ആരും ഗുരുതരമായ പാർശ്വഫലങ്ങൾ പ്രകടിപ്പിച്ചിരുന്നുമില്ല.\ncovid vaccineRusian covid vaccineRussia Claims 1st Covid VaccineSputnik V


തണല്: യോഗ . ഭാഗം രണ്ട് .\nയോഗ . ഭാഗം രണ്ട് .\nയോഗ ഒന്നാം ഭാഗം ഇവിടെ അമര്‍ത്തി വായിക്കാം\nനാം ഭക്ഷണം കഴിക്കുമ്പോള് അതിന്റെ രുചിയും വൃത്തിയുമല്ലാതെ , ഇതാര് പാകം ചെയ്തു? വസ്തുക്കള് എവിടന്നു കിട്ടി? ഏതെല്ലാം ചേരുവകള് ഇതില് അടങ്ങിയിരിക്കുന്നു എന്നൊന്നും ചിന്തിക്കാറില്ല എന്നത് പോലെതന്നെ, നാം സാധാരണ യോഗ ചെയ്യുമ്പോഴും ശരീരം എങ്ങനെ സംരക്ഷിക്കാമെന്നതിലുപരി ഇതിന്‍റെ ചരിത്ര, നിയോഗ, നിബന്ധനകളോ ശാസ്ത്രമോ തിരക്കാന് മിനക്കെടാറില്ല. ഇതെല്ലാം വളരെ വിപുലമായ വിവരങ്ങളായതിനാല് വിശദീകരിക്കാന് പ്രയാസവുമാണ്. എന്നാല് നാമമാത്രമെങ്കിലും പരാമര്‍ശിക്കപ്പെടാതിരിക്കുന്നത് ന്യായവുമല്ല.\nകാലഘട്ടത്തിനനുകൂലമായി പല പല യോഗീവര്യന്മാരില് നിന്നും നിര്‍മ്മിതമായ ശാസ്ത്രശാഖയാണ് യോഗ. ഒരു വ്യക്തിയുടെ കണ്ടെത്തലല്ല എന്ന് സാരം. ഇവയുടെ സമാഹരണം നടന്നത് ക്രിസ്തുവിനും വളരെ മുന്‍പ് പതഞ്‌ജലി എന്ന യോഗി തയ്യാറാക്കിയ 'അഷ്ടാംഗയോഗം ' എന്ന ഗ്രന്ഥത്തോടെയാണ്. യോഗ എന്ന വാക്കിന് ഐക്യം, യോജിപ്പ് എന്നൊക്കെയാണ് അര്‍ഥം.\nയമം, നിയമം, ആസനം, പ്രാണായാമം, പ്രത്യാഹാരം, ധാരണ, ധ്യാനം, സമാധി എന്നീ എട്ടു ഘടകങ്ങള് അടങ്ങിയതാണ് അഷ്ടാംഗയോഗം. ഇതില് ആസനത്തെക്കുറിച്ചാണ് നാം ചര്‍ച്ച ചെയ്യുന്നത്. ആസനത്തില് തന്നെ ധ്യാനാസനം, ശരീര ആരോഗ്യ വര്‍ധന വ്യായാമങ്ങള് എന്നീ രണ്ടു വിധമുണ്ട്.\nഭക്ഷണ നിയന്ത്രണം :\nഭക്ഷണനിയന്ത്രണം യോഗയില് പരമപ്രധാനമാണ്. ഉദരമാണ് സര്‍വ്വരോഗങ്ങളുടെയും കേന്ദ്രബിന്ദു എന്ന് പറയാറുണ്ടല്ലോ.\nദ്വി ഭുക്തം മഹാഭോഗി\nത്രിഭുക്തം മഹാ രോഗി\nചതുര് ഭുക്തം മഹാദ്രോഹി\nപഞ്ച ഭുക്തം മഹാപാപി\nഎന്നാണല്ലോ തത്വം. ഈ അഞ്ചു 'മഹാന്മാരില്' നാമെവിടെ നില്‍ക്കുന്നു എന്ന് സ്വയം ഒരു വിലയിരുത്തല് നന്നായിരിക്കും. കഴിഞ്ഞുപോയ തലമുറയ്ക്ക് , വിശപ്പ് എങ്ങനെ അകറ്റും എന്നതായിരുന്നു ചിന്ത. എന്നാല് ഇന്നത്, എങ്ങനെ പെട്ടെന്ന് വിശക്കാം എന്നതായിരിക്കുന്നു നമ്മുടെ ആലോചനകള് മുഴുവന്! ഭക്ഷണത്തില് അല്‍പനിയന്ത്രണം പോലുമില്ലാതെ യോഗയ്ക്ക് തയ്യാറെടുക്കുന്നത് ബുദ്ധിയല്ല.\n- ശുദ്ധവായു ലഭിക്കുന്ന വൃത്തിയുള്ള സ്ഥലമായിരിക്കണം യോഗയ്ക്ക് വേണ്ടി തെരഞ്ഞെടുക്കുന്നത്.\n- വെറും തറ ആകാതെ , അല്പം മൃദുവായ പായയിലോ ഷീറ്റിലോ കാര്‍പെറ്റിലോ വച്ചായിരിക്കണം യോഗ ചെയ്യേണ്ടത്.\n- ലളിതം, മധ്യമം, വിഷമം എന്നീ രൂപത്തിലായിരിക്കണം ആസനങ്ങള് ചെയ്യേണ്ടത്. ആദ്യമേ വിഷമാസനങ്ങള് പാടില്ല എന്ന് ചുരുക്കം.\n- യോഗയുടെ കൂടെ മറ്റു അഭ്യാസങ്ങള് (ജിംനേഷ്യം , കരാട്ടെ...മുതലായവ) ചെയ്യാന് പാടില്ല. സമയം മാറ്റി ചെയ്യാവുന്നതാണ്.\n- വയര് നിറഞ്ഞിരിക്കുമ്പോള് ഒരിക്കലും യോഗ ചെയ്യരുത്. ഒഴിഞ്ഞ വയറാണ് ഏറ്റവും നല്ലത്.\n- തിടുക്കം പാടില്ല. സാവധാനം ശ്രദ്ധയോടെ ക്ഷമയോടെ ചെയ്യുക.\n- യോഗ ചെയ്യുമ്പോള് പതിവായി തന്നെ ചെയ്യുക (രോഗം, ഗര്‍ഭം, ആര്‍ത്തവം എന്നീ അവസ്ഥയില് ഒഴിവാക്കാവുന്നതാണ്).\n- മദ്യപാനം, പുകവലി മുതലായവ ഉപയോഗിക്കുന്നവര്‍ക്ക് പൂര്‍ണ്ണഫലപ്രാപ്തി ലഭിക്കില്ല.\n- ചുരുങ്ങിയത് ദിനേന അരമണിക്കൂര് എങ്കിലും ചെയ്യുക.\n- അധികം ഇറുക്കമുള്ള വസ്ത്രങ്ങള് ഒഴിവാക്കുക. പുരുഷന്മാര്‍ക്ക് ബര്മുടയോ (ഉള്ളില് ലങ്കൊട്ടിയോ ജെട്ടിയോ നിര്‍ബന്ധം) ധരിക്കുക. സ്ത്രീകള് അയഞ്ഞ ചുരിദാറോ മറ്റോ ധരിച്ചിരിക്കണം .\n- പ്രാര്‍ഥനയോടെ ദിവസവും യോഗ ആരംഭിക്കുന്നത് മാനസിക ഉത്തേജനത്തിന് ഉത്തമമാണ്.\n- ദിവസവും ആദ്യപടിയായി 'ശ്വസനക്രിയ' (warmup) വളരെ ഉത്തമമാണ്. ശ്വാസകോശത്തിന്റെ ശക്തിവര്‍ധിപ്പിച്ച് യോഗാസനങ്ങള് ചെയ്യാനുള്ള താല്പര്യവും ഉന്മേഷവും ഇത് അധികരിപ്പിക്കുന്നു.\nശ്വസനക്രിയ ചെയ്യുന്ന രീതി:\nകാലുകള് ഒന്നര അടിയോളം അകറ്റിനിന്ന് കൈകള് തൂക്കിയിട്ട് നിവര്‍ന്നുനില്‍ക്കുക. ദീര്‍ഘശ്വാസം ഉള്ളിലേക്കെടുത്ത്കൊണ്ട് കൈകള് ചെവികള്‍ക്കടുപ്പിച്ചു നേരെ മേലെക്കുയര്‍ത്തുക. കുറച്ചു സമയത്തിനു ശേഷം ശ്വാസം പുറത്തേക്കു വിട്ടുകൊണ്ട്തന്നെ കൈകള് സാവധാനം താഴേക്ക് കൊണ്ട് വരിക. ഇങ്ങനെ പത്തു പ്രാവശ്യം ആവര്‍ത്തിക്കുക.\n(അടുത്ത പോസ്റ്റു മുതല് 'ആസനങ്ങള്' തുടങ്ങാം)\nമൂന്നാം ഭാഗം വായിക്കാന് ഇവിടെ അമര്‍ത്തുക\nഇസ്മായില് കുറുമ്പടി (തണല്) shaisma@gmail.com 13/11/10 5:31 PM\nവിമര്‍ശനങ്ങള്‍ക്കും അഭിപ്രായങ്ങള്‍ക്കും സ്വാഗതം ..\nfaisu madeena 13/11/10 5:42 PM\nismail bay ....ഗ്രേറ്റ് ...ബ്ലോഗില് ആദ്യമായാണ് യോഗയെ പറ്റി വായിക്കുന്നത് ...\nപക്ഷെ ഒരു സംശയം..ഒരു ഗുരുവിന്റെ അടുത്ത് നിന്ന് ചെയ്തു തുടങ്ങുന്നതല്ലേ നല്ലത് ..എവിടെയോ വായിച്ചിട്ടുണ്ട് ..\nഉസ്മാന് പള്ളിക്കരയില് 13/11/10 5:57 PM\nയോഗയിൽ അതീവ തൽ‌പ്പരനാണു ഞാൻ. അതിനെ സംബന്ധിക്കുന്നതെല്ലാം ഉത്സാഹപൂർവ്വം ശ്രദ്ധിക്കാറുണ്ട്.\nഇസ്മായീലിന്റെ വിവരണം ചടുലവും ലളിതവും സാരവത്തും കാര്യമാത്രപ്രസക്തവുമാണ്.\nഈ ഉദ്യമം എന്നെപ്പോലെ പലർക്കും ഉപകാരപ്പെടാ‍നിടയുണ്ട്. തുടർന്നുള്ള ഭാഗങ്ങൾക്കായി ആകാംക്ഷാപൂർവ്വം കാത്തിരിക്കുന്നു.\nTPShukooR 13/11/10 6:04 PM\nശ്വസനക്രിയ വരെ ഇപ്പോള് തന്നെ പഠിച്ചു... ബാക്കി ഭാഗത്തിന് വേണ്ടി കാത്തിരിക്കുന്നു.\nഇന്‍ഡ്യാഹെറിറ്റേജ്:Indiaheritage 13/11/10 6:12 PM\nഇവിടെ യോഗ തുടങ്ങുന്നു അപ്പോള് അതു കൂടെ ചെയ്യാന് തുടങ്ങുന്നവര് ശ്രദ്ധിക്കേണ്ട ഒരു കാര്യം ഒന്നോര്‍മ്മപ്പെടുത്തുന്നു. ഉപദേശം അനുസരിച്ചു മാത്രമെ ചെയ്യാവൂ, സ്വന്തം പരിഷ്കാരം വരുത്താതിരിക്കുക\nയമം നിയമംഒക്കെ ദാ ഇവിടെ ഉണ്ട് വേണ്ടവര് സമയം പോലെ വായിച്ചുകൊള്ളൂ\nഹാപ്പി ബാച്ചിലേഴ്സ് 13/11/10 6:18 PM\nഇസ്മായിലിക്കാ, ഇത് പരിപാടി കൊള്ളാം. ബൂലോകരെ ആരോഗ്യശ്രീകളും ശ്രീമതികളും ആക്കാനുള്ള ഈ പ്രയത്നം സഫലമാകട്ടെ എന്ന് ആശംസിക്കുന്നു.\nചിന്നവീടര് 13/11/10 6:46 PM\nകൊള്ളാം. ബ്ലോഗിലൂടെ ആരോഗ്യ പരിപാലനവും! ബാക്കി കൂടി പോരട്ടെ..\nഇസ്മായില് കുറുമ്പടി (തണല്) shaisma@gmail.com 13/11/10 6:46 PM\nഗുരുവിന്റെ കീഴില് പരിശീലിക്കുക തന്നെയാണ് ഏറ്റവും ഉപകാരപ്രദം. പക്ഷെ പലപ്പോഴും അത് സാധാരണക്കാര്‍ക്ക് അപ്രാപ്യമാണ്.സമയക്രമം,യോഗയെ പറ്റി ശരിയായ അവബോധമില്ലായിമ, നല്ല ഒരു ഗുരുവിന്റെ അഭാവം തുടങ്ങിയവയൊക്കെ തടസ്സമായി നില്‍ക്കുന്നു.\nപോസ്റ്റുകളില് സൂചിപ്പിച്ച പോലെ ചിട്ടയായ ശാസ്ത്രീയമായ അവധാനതയോടെ ഉള്ള പരിശീനലനം ഉണ്ടായാല് ഒരു ഗുരുവിന്റെ അഭാവം നമുക്ക് ഒരു പരിധി വരെ മറികടക്കാനാവും.\nകൂടുതല് ഈ വിഷയത്തില് അറിവുള്ളവര് ഈ ബ്ലോഗില് കമന്റും എന്ന് കരുതുന്നു. കാത്തിരിക്കുക.\nകമന്റിനു വളരേ നന്ദി .\nഇസ്മായില് കുറുമ്പടി (തണല്) shaisma@gmail.com 13/11/10 6:52 PM\nഎന്റെ ഉദ്യമം ഒരാള്‍ക്കെങ്കിലും ഉപകാരപ്പെട്ടാല് ഞാന് വിജയിച്ചു.\n@ശുക്കൂര് ചെറുവാടി :\nശ്വാസം വിടണ്ട . അടുത്ത പോസ്റ്റ് വരുന്ന വരെ കാത്തിരിക്കൂ.\n@ഇന്ത്യ ഹെറിറ്റേജ് :\nഅപ്രതീക്ഷിതമായി ലഭിച്ച സാറിന്റെ കമന്റില് വളരെ സന്തോഷം. ഗഹനമായ വിഷയങ്ങള് കൈകാര്യം ചെയ്യുന്ന താങ്കളുടെ ബ്ലോഗില് പക്ഷെ യോഗ സംബന്ധിയായ പോസ്റ്റ് കുറവാണ്. കൂടുതല് താങ്കളുടെ സഹായം ഇതില് പ്രതീക്ഷിക്കുന്നു.\nഇന്‍ഡ്യാഹെറിറ്റേജ്:Indiaheritage 13/11/10 6:56 PM\nപകല്‍നേരത്ത് ആശുപത്രിയില് നിന്നും കമന്റിടാന് അനുവാദം ഇല്ല.\nഅതുകൊണ്ടാണ് മെയില് അയച്ചത്.\nപിന്നെ എന്റെ ബ്ലോഗില് അത് എഴുതുവാന് തുറ്റങ്ങിയേടത്തു വച്ചു തന്നെ അടിയായി പിടിയായി ആയുര്‍വേദമായി അങ്ങനെ അങ്ങനെ അങ്ങു പോയി.\nഎനിക്കറിയാവുന്ന വിധത്തില് ഇവിടെ സഹകരിക്കാന് ശ്രമിക്കാം ഈ ശ്രമത്തിനു വളരെ നന്ദി\nHAINA 13/11/10 7:05 PM\nനന്നായി. എനിക്ക് പറ്റുമോ?\nAnil cheleri kumaran 13/11/10 9:10 PM\nപട്ടേപ്പാടം റാംജി 13/11/10 9:14 PM\nഅല്പാല്പം പറയുന്നത് വളരെ നല്ലതാണെന്ന് തോന്നി ഇസ്മായില്.\nrajan vengara 13/11/10 9:28 PM\nനോക്കട്ടെ, കുറെ നാളായി ഈ പൊങ്ങു തടിയൊക്കെ കുറച്ചു കുറച്ചാരോഗ്യം വരുത്തണന്നു കരുതീട്ട്..ഇപ്പൊ നോണ് വെജ് ഒക്കെ നിര്‍ത്തി പച്ചക്കറിയായി വരികയുമാണു..എന്നിട്ടും തടീയും കനവും കൂടുന്നതല്ലാതെ കുറയുന്നുമില്ല പണ്ടാരം..വ്യായമം തീരെയില്ല..അതു പണ്ടെയില്ല താനും.. അപ്പൊ ഇതൊന്നുമല്ല പറയാനും ചോദിക്കനും വന്നതു..നാപ്പത്തഞ്ച് വയസ്സായ എന്നെപോലെയുള്ള യുവപഹയനും ഇപ്പണി ( യോഗ) പറ്റുമോ...പറ്റുമെങ്കില്..ഞാനും ഒരു കൈ നോക്കാം..എന്നുവിചാരിക്കുന്നു..ഒന്നു ധൈര്യം തരണം ...\nUnknown 13/11/10 9:37 PM\nEnthenkilum onnu cheythe pattooo.. yogakkaayirikkkum yogam...\nVayady 13/11/10 10:24 PM\nഞാന് കഴിഞ്ഞ തവണ നാട്ടില് പോയപ്പോള് കുറച്ച് യോഗ പഠിച്ചു. യോഗ ടീച്ചര് വീട്ടില് വന്നു പഠിപ്പിക്കുകയാണ് ചെയ്തത്. വലിയ കാര്യത്തില് അത് റെക്കോര്‍ഡ് ചെയ്ത് കൊണ്ടുവരികയും ചെയ്തു. ആ മൂച്ചിന് കുറച്ചു നാള് ദിവസവും മുടങ്ങാതെ ചെയ്തു. ഇടയ്ക്ക് വെച്ച് രണ്ടാഴ്‌ച ബ്രേക്ക് വന്നു. അതോടെ യോഗ അവസാനിച്ചു. കുറെ കാശുകളയാന് യോഗമുണ്ടായിരുന്നു.\nയോഗ ചെയ്യുമ്പോള് ഇപ്പോള് ബോറഡിക്ക്യാ..മടി. അല്ലാതൊന്നുമല്ല. എന്നാലും മുടങ്ങാതെ എന്നും എക്സര്‍സൈസ് ചെയ്യുന്നുണ്ട്.\nMuralee Mukundan , ബിലാത്തിപട്ടണം 13/11/10 10:49 PM\nചെരുപ്പം മുതൽ യോഗയുടെ ഗുണഗണങ്ങൾ അനുഭവിച്ചവനാണ് ഞാൻ...നന്നാവുന്നുണ്ട്,ഒപ്പം ബക്രീദ് ആശംസകളൂം കേട്ടൊ\nSabu Hariharan 14/11/10 12:11 AM\nആവശ്യത്തിനു ചിത്രങ്ങളും ചേർക്കാം. ലഭ്യമെങ്കിൽ youtube videos ഉം.\nഇതൊരു പുസ്തമാവണം എന്നാണാഗ്രഹം.\nദയവായി അതു മനസ്സിൽ വെച്ചു കൊണ്ട് തന്നെ എഴുതൂ.\nലേബൽ ‘യോഗ’ എന്നാക്കിക്കൂടെ?\nപിൻക്കാലത്ത് group ചെയ്യുമ്പോൾ അതു സഹായകമാവും.\nപാവപ്പെട്ടവൻ 14/11/10 12:45 AM\nയോഗ+ ദേഹം = മനസ് എന്നാണു ശരീരത്തിനൊപ്പം മനസിനെയും പാകപ്പെടുത്തുക എന്നതാണ്\nവഴിപോക്കന് | YK 14/11/10 8:09 AM\nയോഗാ ക്ലാസ് തുടങ്ങിയതില് വളരെ സന്തോഷം\nഞാനും യോഗ പരിശീലിക്കാന് തീരുമാനിച്ചു- ക്ലാസ്സില് അച്ചടക്കമുള്ള വായനക്കാരനായി ഞാനും കാണും\nഒപ്പം എന്റെ ഈദ് ആശംസകളും\nആദ്യപടിയായി ഞാന് എന്റെ കാര് വില്‍ക്കാന് തീരുമാനിച്ചു അതാണ് ആരോഗ്യത്തിനു ഏറ്റവും ഹാനികരമാവുന്നത് (ആദായ വില... ആവശ്യക്കാ ഉടന് ബന്തപ്പെടുക അല്ലെങ്കില് പുരാവസ്തുക്കാര് കൊണ്ട് പോകും ). ഞങ്ങളുടെ സിറ്റി മേയര്‍ക്കു സൈക്കിളില് ഓഫീസിലേക്ക് പോകാമെങ്കില് എനിക്ക് നടന്നും പോകാം :)\nUnknown 14/11/10 8:48 AM\nവളരെ നന്ദി . ഇതോടൊപ്പം ഫോട്ടോ കൂടി കൊടുത്തിരുന്നെങ്കില് നന്നായിരുന്നു.\nഹംസ 14/11/10 9:15 AM\nഇസ്മായില് ജീ... നന്ദി\nഇത് വളരെ ഉപകാരപ്രദമായ ഒരു കാര്യമാണ് നിങ്ങള് ചെയ്യുന്നത് . തന്നിലുള്ള അറിവ് മറ്റുള്ളവര്‍ക്ക് പകരുന്നത് പുണ്യമുള്ള കാര്യമാണ്.\nഎനിക്ക് ഒരു നിര്‍ദേശം ഉണ്ട്..\nയോഗയെ കുറിച്ചുള്ള ഈ പോസ്റ്റുകള് മാത്രം ഒരു വെബ് പേജായി കൊടുത്തിരുന്നു എങ്കില് ഉപകാരപ്രദമായേനെ\nUnknown 14/11/10 9:21 AM\nGud ...all the best\nIsmail Chemmad 14/11/10 9:43 AM\nഉപകാര പ്രദമായ ബ്ലോഗ്\nറിയാസ് (മിഴിനീര്‍ത്തുള്ളി) 14/11/10 11:17 AM\nറിയാസ് (മിഴിനീര്‍ത്തുള്ളി) 14/11/10 11:20 AM\nഎന്റെ 1400 പോയപ്പോ സമാധാനമായല്ലോ...?\nഈ പരിപാടി കുറച്ചു മുമ്പ് ആവാമായിരുന്നില്ലേ...?\nലുലുവില് ത്രെഡ് മില് കണ്ടപ്പോ ഒരെണ്ണം വാങ്ങിച്ചു\nഅതിനു ശേഷാ ഇക്കാടെ ഈ യോഗ പോസ്റ്റ് കണ്ടത്...\nകാശ് പോയത് മിച്ചം.......\nസാബിബാവ 14/11/10 4:07 PM\nഎന്റമ്മോ വായനക്കാരെ കൊല്ലൂ\nപേടിപ്പിക്കല്ലേ മാഷെ ...എനിക്കൊന്നും പറ്റില്ലേ ..\nപുലി തന്നെ പുലി\nUnknown 14/11/10 4:22 PM\nകൊള്ളാം ബൂലോകവാസികള്‍ക്കൊരു യോഗാലയം.\nNaseef U Areacode 14/11/10 4:48 PM\nസംഗതി കൊള്ളാം.. പക്ഷെ ഭക്ഷണ നിയന്ത്രണം എന്നൊക്കെ പറയുമ്പോ......\nഎന്നെങ്കിലും ഇതൊക്കെ ചെയ്യുമ്പോ ഉപകാരപ്പെടുമെന്നു കരുതാം.. ആശംസകള്\nരമേശ് അരൂര് 14/11/10 5:42 PM\nഎനിക്കിതൊന്നും ചെയ്യാന് "യോഗ"മില്ല ഇസ്മയിലെ ..മടി തന്നെ മടി ..ആരോഗ്യ രക്ഷ വേണമെന്നുണ്ട് ..\nഷുഗറും കൊളസ്ട്രോളും ഒക്കെ നോര്‍മല് ആണ് ..\nനാട്ടില് വച്ച് വൈറ്റിലയില് യോഗ പഠിക്കാന് പോയി രണ്ട് ദിവസം ..പിന്നെ മടി പിടിച്ചു പോയില്ല .ജിംനേഷ്യത്തില് ഒരാഴ്ച പോയി ..അതും നിര്‍ത്തി ,,അതാ പറഞ്ഞത് എനിക്ക് യോഗം ഇല്ലെന്നു !!\njyo.mds 14/11/10 5:52 PM\nഇസ്മായില് നന്നായി പറഞ്ഞു തരുന്നുണ്ട്-തുടരൂ.\nഐക്കരപ്പടിയന് 14/11/10 11:51 PM\n..naj 15/11/10 12:34 AM\nനമസ്കാരമില്ലാതവര്‍ക്ക് യോഗയും, മറ്റു പലതും വേണ്ടി വരുമെന്ന് തോന്നുന്നു.\nഞാന് നിരീക്ഷിച്ചപ്പോള് കണ്ട ഒരു കാര്യം, നമസ്കാരമെന്ന കര്‍മം ഇല്ലാത്ത ആരാധന രീതിയുള്ളവര്‍ക്ക് യോഗ ആരോഗ്യതിനുള്ള ഇടം നല്‍കുന്നുണ്ട്. നമസ്കാരം സംഘടിതമായി ചെയ്യുന്നതാണ് ഉത്തമം എന്ന് പറയുന്നു. കൃത്യ സമയത്തും ചെയ്യണം എന്നും.\nഎല്ലാം അറിയുന്നവന് നിര്‍ദേശിച്ച നിലക്ക്, അതില് മനുഷ്യന്റെ നന്മയല്ലാതെ സൃഷ്ടാവിന് അതില് കാര്യമുണ്ടോ എന്നറിയില്ല.\nഎന്തായാലും നമസ്കാരം ശീലമാക്കിയവര്‍ക്ക് ഇതൊരു അനാവശ്യ കാര്യമായിരിക്കാം.\nഅതില്ലാത്തവര്‍ക്ക് ബ്ലോഗ് പോസ്റ്റ് ഉപകാരപെടുന്നുണ്ട്.\nബാട്മിന്ടനും, ഫുട്ബാളും, ക്രികെട്ടും, മറ്റു കായിക വിനോദങ്ങളും ഇല്ലാത്ത ഒരവസ്ഥയില് പതഞ്‌ജലി ഇതൊക്കെ സമൂഹത്തിനു നല്‍കിയതില് കാര്യമുണ്ട്. പക്ഷെ ഈ കാലഘട്ടത്തില് നമ്മളറിയാതെ യോഗ ജീവിതത്തില് സംഭാവിപ്പിക്കുന്നുണ്ട്.\nഇനി ഒരു യോഗ വേണോ എന്നെനിക്കറിയില്ല.. എന്തായാലും ഒരു പണിയും ചെയ്യാതെ ശ്രീ. ശ്രീ. ഒരു കോര്പരെട്റ്റ് പതഞ്‌ജലി കുപ്പിയിലാക്കി കാറ്റ് വലിച്ചു വിട്ടു പൈസ ഉണ്ടാക്കി. അത് കേട്ട് പിന്നാലെ ആളുകളും ഓടി. എല്ലാം ഒരു യോഗാ. !\nഇസ്മായില് കുറുമ്പടി (തണല്) shaisma@gmail.com 15/11/10 1:02 AM\nപ്രിയ സഹോദരന് നാജ്..\nതാങ്കളുടെ അഭിപ്രായത്തെ മാനിക്കുന്നു. അതോടൊപ്പം അതിലെ ചില വിയോജിപ്പ് പ്രകടിപ്പിക്കുകയും ചെയ്യുന്നു.നമസ്കാരം ആത്യന്തികമായി ഒരു ആരാധനയാണ്.അതിനെ വ്യയാമാവുമായി കൂട്ടിക്കുഴച്ചു അതിന്റെ ചൈതന്യം കുറച്ചു കാണരുത് എന്നാണു എന്റെ അഭിപ്രായം. നിസ്ക്കാരം ശരീരത്തിന് ഗുണം ചെയ്യുന്നു എന്നത് നിസ്തര്‍ക്കമാണ്. പക്ഷെ അത് ചെയ്യുന്നവര്‍ക്ക് മറ്റു വ്യായാമ മുറകളോ വിനോദങ്ങളോ അനാവശ്യമാണെന്ന് കരുതുന്നത് ബുദ്ധിയാണോ?\nയോഗയെ ഒരു മതത്തിന്റെ ലേബലില് കാണാതിരിക്കുകയാണ് കരണീയം . അതില് ആര്‍ക്കെങ്കിലും യോജിക്കാത്ത വല്ല ഘടകവും ഉണ്ടെങ്കില് ആ ഭാഗം ഉപേക്ഷിക്കുകയാണ് വേണ്ടത് . സ്വതന്ത്രമായി യോഗയെ കുറിച്ച് പഠിച്ചാല് ശരീരത്തിനെയും മനസ്സിനെയും ഒന്നിച്ചു സൂക്ഷ്മ നിരീക്ഷണത്തിന് വിധേയമാക്കിയ ഒരു മഹത് ശാസ്ത്രശാഖയാണെന്ന് കാണാം.\nആയുര്‍വേദത്തിലും ഒരുപാട് പഥ്യങ്ങളും കര്‍മങ്ങളും ഉണ്ട് അതും ഇതേ രീതിയില് നാം കാണാറില്ലല്ലോ.\nഞാനും നമസ്ക്കരിക്കുന്നവനാണ്. അത് ഒരു ആരാധനയായി കാണാനാണ് ഞാന് ഇഷ്ടപ്പെടുന്നത്. യോഗ നമ്മുടെ ശരീര മാനസിക ആരോഗ്യം പുഷ്ടിപ്പെടുത്തുന്നു. അതില് തന്നെ ഞാന് പോസ്റ്റില് സൂചിപ്പിച്ച പോലെ പ്രാര്‍ഥന കൊണ്ട് തുടങ്ങുക എന്ന പരാമര്‍ശം ശ്രദ്ധിക്കുക.താങ്കളുടെ കമന്റിനു വളരെ നന്ദി. ഇനിയും പ്രതീക്ഷിക്കുന്നു.\n"നിങ്ങള് നന്മ കൊണ്ട് പരസ്പരം സഹകരിക്കുക. തിന്മ കൊണ്ട് സഹകരിക്കാതിരിക്കുക" (മഹദ്‌വചനം)\nബലിപെരുന്നാള് ആശംസകള് ..\nസ്മിത മീനാക്ഷി 15/11/10 7:51 AM\nമൻസൂർ അബ്ദു ചെറുവാടി 15/11/10 9:36 AM\nഞാന് വായിക്കുന്നുണ്ട്. പരീക്ഷണം പെരുന്നാള് കഴിഞ്ഞിട്ടേ ഉണ്ടാവൂ. അതിനിടക്ക് നടുവൊടിഞ്ഞാല് പെരുന്നാള് കുളമാവും.\nEchmukutty 15/11/10 10:49 AM\nഅപ്പോ ഞാൻ ശിഷ്യപ്പെട്ടിരിയ്ക്കുന്നു.\nഇസ്മായില് കുറുമ്പടി (തണല്) shaisma@gmail.com 15/11/10 10:59 AM\nശരിയായ രീതിയില് യോഗ ചെയ്യുമ്പോള് കയ്യും കാലും നടുവും ഒക്കെ ഒടിയുന്നത് അസംഭവ്യം ആണ്.ഇടക്കൊക്കെ ഒന്ന് വീണെന്നിരിക്കും.അതൊക്കെ പോസിറ്റീവായി മാത്രം എടുക്കുക.കഠിനപ്രതലമുള്ള തറ പാടില്ലെന്ന് പറഞ്ഞത് അതിനാണ്.\nക്രമമായി അവധാനതയോടെ ചെയ്യേണ്ട ഇത്, ഒറ്റയടിക്ക് ഓരോന്നിന്റെയും പൂര്‍ണ്ണാവസ്ഥയിലേക്ക് കടക്കുംബോഴോ വിഷമ ആസനങ്ങളിലെക്കു ആദ്യമേ പ്രവേശിക്കുംബോഴോ ഒക്കെയാണ് പ്രശ്നം ഉണ്ടാകുന്നത്.നടക്കാന് പഠിച്ചതിനു ശേഷമേ ഒടാവൂ.\nപിന്നെ, അപകടങ്ങള് നമ്മുടെ കൂടെ എപ്പോഴും സഞ്ചരിക്കുന്നു എന്നത് പോലെമാത്രമേ ഇതിലും കാണേണ്ടതുള്ളൂ.അതിനു യോഗ ചെയ്യണം എന്നില്ല.ഫുട്ബോളിലും മറ്റു കായിക പരിശീലങ്ങളിലും ഉണ്ടായേക്കാവുന്ന അപകടങ്ങളെ അപേക്ഷിച്ചു ഒരു ശതമാനം പോലും അപകട സാധ്യത ഇതിനില്ല .\n(ഏതു വ്യായാമം ആദ്യമായി പരിശീലിക്കുമ്പോഴും ഒരാഴ്ച പേശികള് നമ്മോട് പിണങ്ങും. അത് നമ്മുടെ ശ്രമം വിജയിക്കുന്നു എന്നതിന്റെ സൂചനയാണ്. സാവധാനം അത് ഭേദമാകുകയും ദിനേന നാം വ്യയാമത്തിനെ ഇഷ്ടപ്പെടുകയും ചെയ്യും)\nബിന്‍ഷേഖ് 15/11/10 12:28 PM\nഇസ്മയില് ഭായ്, ഇത് കൊള്ളാം\nആസനം ചെയറിലും വിരലുകള് കീബോര്‍ഡിലും കണ്ണുകള് മോണിറ്ററിലും സമര്‍പ്പിച്ചു മേലനങ്ങാതെ "പണിയെടുക്കുന്ന"\nഎല്ലാവര്‍ക്കും ഇതൊരു പുതുമ തന്നെയായിരിക്കും.\nയോഗ-ആസനങ്ങള് വരുന്ന മുറയ്ക്ക് മറ്റേ ആസനങ്ങള്\nഇരുന്ന ഇരുപ്പില് ചെയ്യാന് പറ്റിയ ഏതാനും ഐറ്റംസ്\nആദ്യമേ ഉള്‍പ്പെടുത്തണം, എനിക്ക് വേണ്ടി. :)\nബാക്കി പോസ്റ്റുകള്‍ക്കായി കാത്തിരിക്കുന്നു.\nകുസുമം ആര് പുന്നപ്ര 15/11/10 12:50 PM\njayanEvoor 15/11/10 1:15 PM\nയോഗ എന്ന് പേരിൽ ഞാൻ ഒരു ബ്ലോഗ് ഇട്ടിട്ടുണ്ട്. അതിൽ കുറേ പോസ്റ്റുകളും ഉണ്ട്.\nസമയം പോലെ അതും ഒന്നു വായിച്ചു നോക്കണേ!\nയോഗയെക്കുറിച്ച് എത്ര പേർ എഴുതിയാ‍ലും നല്ലതു തന്നെ.\nഇസ്മായില് കുറുമ്പടി (തണല്) shaisma@gmail.com 15/11/10 2:15 PM\nപ്രിയപ്പെട്ട ഡോക്ടര് ജയന് ഏവൂര്,\nസത്യത്തില് താന്കള് യോഗയെക്കുറിച്ച് ഒരു ബ്ലോഗ് എഴുതിയത് എന്റെ ശ്രദ്ധയില് ഇതുവരെ പെട്ടിരുന്നില്ല.ഉണ്ടായിരുന്നെങ്കില് ഞാനീ പ്രവര്‍ത്തിക്കു തുനിയുമായിരുന്നില്ല.(ഓരോരുത്തര്‍ക്കും ഒരുപാട് ബ്ലോഗുകള് ഉണ്ടായാലുള്ള പുകില്!!!) പക്ഷെ അതില് പോലും യോഗയെക്കുറിച്ചുള്ള പോസ്റ്റുകള് പൊടുന്നനെ നിര്‍ത്തിയതായി തോന്നി.\nഏതായാലും അതില് ഉള്‍പെടാത്ത, പ്രധാനപ്പെട്ട ചില ആസനങ്ങള് മാത്രം വിവരിച്ചു കൊണ്ട് ഞാനും അവസാനിപ്പിക്കാം. താങ്കളുടെ ബ്ലോഗിലേക്ക് ലിങ്ക് കൊടുക്കുകയും ചെയ്യാം. ആവര്‍ത്തനം വായനക്കാര്‍ക്ക് വിരസതയുണ്ടാക്കും.\nതാങ്കള്‍ക്കു കൂടതല് വിവരങ്ങള് ഈ പോസ്റ്റുകളില് കമന്റു മുഖേന നല്‍കാന് കഴിയുമെങ്കില് വളരെ സന്തോഷം.\nഒരു യാത്രികന് 15/11/10 3:32 PM\nഎന്നാലും ഇസ്മൂ...ഭക്ഷണം ഒക്കെ നിയന്ത്രിച്ച് എങ്ങനെയാ ഇപ്പൊ......എന്തായാലും ഉദ്യമം കിടു......സസ്നേഹം\nHAMZA ALUNGAL 15/11/10 3:52 PM\nഇതുവരെ ഒട്ടും താത്‌പര്യമില്ലാതെ മാത്രമായിരുന്നു യോഗയെക്കുറിച്ച് ശ്രദ്ധിച്ചിരുന്നത്. ഇതുവായിച്ചപ്പോള് ആ ധാരണയൊക്കെ തിരുത്തപ്പെട്ടിരിക്കുന്നു.\nyousufpa 15/11/10 4:52 PM\nസ്വപ്നസഖി 16/11/10 12:04 AM\nപുതിയ സംരഭത്തിനു എല്ലാവിധ ആശംസകളും.\nAreekkodan | അരീക്കോടന് 16/11/10 8:45 AM\nപരീക്ഷണം ഞാനും പിന്നീടേക്ക് മാറ്റി വയ്ക്കുന്നു.യോഗയില്ലൂടെ വരുന്ന യോഗം എന്ത് എന്നറിയില്ലല്ലോ?\nചാണ്ടിച്ചൻ 16/11/10 10:03 AM\nഒരു സംശയവുമില്ല...നമ്മളൊക്കെ മഹാപാപികള് തന്നെ!!\nAnonymous 16/11/10 1:41 PM\nഭയ്യാ നന്നായി...പ്രാണായാമത്തെ കുറിച്ചൂടെ പറയാരുന്നു\nവിജയലക്ഷ്മി 16/11/10 5:30 PM\nഅടുത്ത പോസ്റ്റിനുള്ള പ്രതീക്ഷകളോടെ ..\nവീകെ 16/11/10 9:42 PM\nയോഗ ക്ലാസ് വളരെ നല്ലതാണ്. ശരീരത്തിനു മാത്രമല്ല മനസ്സിനും.\nഞാൻ കുറേ വർഷങ്ങളായി അര മണിക്കൂറ് വീതം ദിവസവും ചെയ്യുന്നുണ്ട്. ആരും പറഞ്ഞു തന്നിട്ടല്ല.\nആരുടേയും നിർബ്ബന്ധം കൊണ്ടുമല്ല.ആരേയും ബോധിപ്പിക്കാനുമല്ല.എന്റെ ശരീരത്തിന്റേയും മനസ്സിന്റേയും ആരോഗ്യത്തിന് ഇത് അത്യാവശ്യമാണെന്നുള്ള ഒരു തിരിച്ചറിവും,നിർബ്ബന്ധ ബുദ്ധിയും സ്വയം തീരുമാനിച്ചെടുക്കണം.\nഅങ്ങനെ ഒരു ബോധം ആദ്യം തന്നെ മനസ്സിൽ ഉണ്ടാക്കിയെടുത്താലെ ദിവസവും ഇതു ചെയ്യാനാവൂ.\nപലപ്പോഴും വായിച്ചു കിട്ടിയ അറിവു വച്ച് എന്റെ ശരീരത്തിനു വഴങ്ങുന്ന രീതിയിൽ ഞാൻ തന്നെ തിരഞ്ഞെടുത്തതാണ്. അതു കാരണം വലിയ ആരോഗ്യപ്രശ്നങ്ങളൊന്നും ഉണ്ടാകാറില്ല.ഇവിടെ വന്നിട്ട് വർഷങ്ങളായെങ്കിലും ഒരാശുപത്രിയിലും ഒരു രോഗിയായി പോകാൻ ഇടവരാതിരുന്നത് ഈ യോഗ ഒന്നു കൊണ്ടു മാത്രമാണെന്നു ഞാൻ ഉറച്ചു വിശ്വസിക്കുന്നു.\nമാത്രമല്ല പെട്ടെന്നു ദ്വേഷ്യവും മറ്റും വരാതെ മനസ്സിനെ നിയന്ത്രിക്കാനും കഴിയുന്നു.\nയോഗ ക്ലാസ്സ് തുടരൂ.. ഞാനും ഉണ്ടാവും കൂടെ...\nപുതിയ ഇനങ്ങൾ പഠിക്കാനായി....\n(ഓരോ യോഗയും ശരീരത്തിനും മനസ്സിനും തരുന്ന ഗുണങ്ങളെ പറ്റിയും പറയാൻ മറക്കരുത്.)\nശ്രീ 17/11/10 2:36 AM\nനന്നായി മാഷേ, ബൂലോകത്ത് ഇങ്ങനെ ഒന്ന് ആവശ്യമായിരുന്നു\nSUJITH KAYYUR 17/11/10 4:19 AM\nBlogukal kaikaryam cheyyunna vishayangal anandamaanu. Aarogy pamkthi koodi kurumbadi thudangiyirikunu.aashamsakal.\nAnonymous 17/11/10 11:01 AM\nഞാ‍ാനും വായിച്ചു ഇതിനോട് വലിയ താത്പര്യമില്ലാത്തതുകൊണ്ടും ആരോഗ്യത്തിനു ഇതുവരെ വലിയ കുഴപ്പൊന്നുമില്ലാത്തത് കൊണ്ടും തടിക്ക് കൊടുത്ത് വായിച്ചിട്ടില്ല…എന്തായാലും നമസ്കാരം ശീലമാക്കിയവര്‍ക്ക് ഇതൊരു അനാവശ്യ കാര്യമായിരിക്കാം എന്ന നാജിന്റെ വരികളോട് ഞാനും യോജിക്കുന്നു .അദ്ദേഹത്തിന്റെ വാക്കുകൾക്ക് ആരാധനയെ വ്യായാമവുമായി കൂട്ടി കുഴച്ച് അതിന്റെ ചൈതന്യം നഷ്ട്ടപ്പെടുത്തുക എന്ന ഒരു അർഥം വരുന്നില്ല . കാരണം ഏതൊരു പ്രവർത്തിയും ദൈവത്തിന്റെ പ്രീതി കാംക്ഷിച്ച് ചെയ്താൽ അതൊരു ഇബാദത്ത് (ആരാധന) യാണു നംസ്ക്കാരം ഒരു ആരാധന മാത്രമല്ല ശരീരത്തിനും മനസ്സിനും ഉപകാരപ്പെടുന്ന ഒരു പ്രവൃത്തികൂടിയാണു . അതിലെ ഓരോചലനങ്ങളും ഓരോ വ്യായാമമാണു. ഇതിനോട് താല്പര്യമില്ല എന്നതു കൊണ്ട് ഇവിടെവരികയും ഇത് വായിക്കുകയും ചെയ്യുന്നതിനു വിരോധമില്ലല്ലോ അല്ലെ… മറ്റുള്ളവർക്കു വേണ്ടിതാങ്കൾ ചെയ്യുന്ന ഈപ്രവൃത്തിയും ഒരു ആരാധനയാണു ദൈവത്തിന്റെ പ്രീതി പ്രതീക്ഷിച്ചാണെങ്കിൽ അതുപോലെയാണു നമസ്ക്കാരവും മറ്റുള്ളവരെ കാണിക്കാൻ മാത്രമാണു ഉദ്ദേശമെങ്കിൽ അത് വെറും വ്യായാമം മാത്രം .\nഇന്‍ഡ്യാഹെറിറ്റേജ്:Indiaheritage 17/11/10 5:40 PM\nഅത്തരം ഒരു സ്ഥിതിവിശേഷം ഉണ്ടാകാന് യോഗ പരിശീലനത്തിനിടയില് ഉണ്ടാകരുത് എന്നര്‍ത്ഥം\nmohammad sahid saeed 18/11/10 12:55 PM\nkuda vayar churungu mengil enikkum nalla abiprayam yoga cheyyan sramikkam 0\nShijith Raghavan 18/11/10 3:15 PM\nഇപോ കഥ നിര്‍ത്തിയോ ഇസ്മയില് മാഷെ ?\nജയരാജ്‌മുരുക്കുംപുഴ 19/11/10 3:25 PM\nee udhyamam assalayi............... aashamsakal..........\nNena Sidheek 19/11/10 11:42 PM\nഈ യോഗ പാഠം തുടരുമോ ഇക്കാ>\nഅനൂപ് .ടി.എം. 20/11/10 10:25 AM\nയോഗ ചെയ്താല് ജോലി കിട്ടുമോ?\nനല്ല ഉദ്യമം ഇക്കാ.\nUnknown 20/11/10 12:54 PM\nഅടുത്ത ഭാഗത്തിന് ആകാക്ഷയോടെ !\nബഷീർ 22/11/10 12:59 PM\nഎല്ലാം ഒരു യോഗമാ !\nയോഗ ചെയ്യുന്നത് നല്ലത് തന്നെ (ഞാൻ ചെയ്യാറില്ല)\nശരിയായ ശിക്ഷണത്തിൽ ചെയ്തില്ലെങ്കിൽ പിന്നെ അതൊരു യോഗം /വിധി യായി മാറും :)എന്നാ തൊന്നുന്നത്\nഅലി 24/11/10 11:02 AM\nSureshkumar Punjhayil 26/11/10 11:38 AM\nThanks for sharing it...!\nSulfikar Manalvayal 20/1/11 1:22 AM\nഅങ്ങിനെ ഞാനും യോഗ പഠനം തുടങ്ങി.\nഇടയ്ക്കു വിഷയവുമായി ബന്ധമില്ലാത്ത ഒരു കാര്യം... പ്രിയ നാജും, ഉമ്മു അമ്മാറും ഒക്കെ അറിയാനായി........ "നമസ്കാരം" എന്ന കാര്യം വന്നത് കൊണ്ട് ഒരു കാര്യം ഉണര്തിക്കോട്ടേ..\nനമസ്കാരം എന്ന പദ പ്രയോഗതിനേക്കാള് നല്ലതല്ലേ "നിസ്കാരം" കാരണം, മറ്റു മതസ്ഥരെ പോലെ വെറും "നമസ്കാരമാണോ" നമ്മുടെ ഈ നിസ്കാരം.\nനമസ്കാരം എന്നതില് നിന്നും ഒരാളുടെ മുമ്പില് സാഷ്ടാംഗം പ്രണമിക്കുക എന്ന അര്‍ത്ഥമുള്ളതിനാല്, അത് സൃഷ്ടിക്കു മുമ്പിലും ആവാം എന്നതിനാലും,\nസൃഷ്ടാവിനായുള്ള പ്രണാമം ആയതിനാലും നമുക്ക് ഈ ആരാധനയെ, അതില് നിന്നും വ്യത്യസ്തമായി "നിസ്കാരം" എന്നാക്കി മാറ്റി വിളിച്ചൂടെ. കേവലം വെറും ഒരു 'നമസ്കാരം' എന്നാക്കി മാറ്റണോ? ഒരു പുതിയ ചിന്തക്ക്, പുതിയ പോസ്റ്റിനു വക ആര്‍ക്കെങ്കിലും ആയെങ്കില്.... പക്ഷെ മതവും ഇതുമായി കൂട്ടി കുഴക്കല്ലേ. വെറുതെ ഒന്ന് പറഞ്ഞു എന്നേയുള്ളൂ.\nSaiq 21/6/18 11:57 AM\nഒരു പ്രാക്ടിസിങ് ക്ലാസ് വെച്ചുകൂടെ , ഇതിപ്പോൾ നീന്തൽ ക്ലാസ് എടുക്കുന്ന പോലെയാവോ എന്നൊരു തോന്നൽ ..


Accused test for Covid 19 Positive; Vandoor Excise officers enters Quarantine | കഞ്ചാവ് കേസ് പ്രതികള്‍ക്ക് കൊറോണ; കാളികാവ് എക്‌സൈസ് സംഘം നിരീക്ഷണത്തില് - Malayalam Oneindia\n56 min ago സുധാകരന് മുന്നില് മുട്ടുമടക്കി കെപിസിസി, ഇരിക്കൂറിലെ കോണ്‍ഗ്രസ് സ്ഥാനാര്‍ത്ഥി പിന്‍മാറി!!\nകഞ്ചാവ് കേസ് പ്രതികള്‍ക്ക് കൊറോണ; കാളികാവ് എക്‌സൈസ് സംഘം നിരീക്ഷണത്തില്\nUpdated: Sun, Oct 11, 2020, 19:30 [IST]\nമലപ്പുറം: വണ്ടൂരില് കഴിഞ്ഞാഴ്ച കഞ്ചാവുമായി പിടിയിലായ സംഘത്തിലുള്ളവര്‍ക്ക് കൊറോണ രോഗം സ്ഥിരീകരിച്ചു. ഇതോടെ എക്‌സൈസ് ഉദ്യോഗസ്ഥര് സ്വയം നിരീക്ഷണത്തില് പ്രവേശിച്ചു. രണ്ടു ജീവനക്കാര്‍ക്ക് രോഗം സ്ഥിരീകരിച്ചിട്ടുണ്ട്. ബാക്കിയുള്ള ഉദ്യോഗസ്ഥരുടെ പരിശോധന അടുത്ത ദിവസം നടക്കും. കാളികാവ് റേഞ്ച് ഓഫീസിലെ ഉദ്യോഗസ്ഥരാണ് സ്വയം നിരീക്ഷണത്തില് പ്രവേശിച്ചത്. ഉദ്യോഗസ്ഥര് എല്ലാവരും ക്വാറന്റൈനിലായെങ്കിലും ഓഫീസ് പ്രവര്‍ത്തനം അവതാളത്തിലാകില്ല എന്നാണ് ഓഫീസര്‍മാര് പറയുന്നത്. മറ്റു ഓഫീസില് നിന്നുള്ളവരെ അധിക സേവനത്തിന് ഇവിടെ നിയോഗിക്കാനാണ് ആലോചന. ഓഫീസ് അണുവിമുക്തമാക്കുകയും ചെയ്തു.\nഈ മാസം മൂന്നിനാണ് വണ്ടൂരില് കഞ്ചാവുമായി മൂന്ന് പേര് പിടിയിലായത്. ലോറിയില് സ്‌റ്റേഷനി സാധനങ്ങളുടെ മറവില് 170 കിലോ കഞ്ചാവാണ് ഇവര് കൊണ്ടുവന്നത്. പ്രത്യേകം പാക്ക് ചെയ്ത നിലയിലായിരുന്നു കഞ്ചാവ്. ആന്ധ്രയില് നിന്നാണ് സംഘം കഞ്ചാവ് വാങ്ങിയത്. കൊച്ചിയിലേക്ക് കൊണ്ടുപോകുകയായിരുന്നു. ആന്ധ്രയില് നിന്ന് സിമന്റ് ലോറിയിലാണ് ചരക്ക് കൊണ്ടുവന്നത്.\nകണ്ണൂര് അതിര്‍ത്തിയില്‍വച്ച് മിനിലോറിയില് കയറ്റി മലപ്പുറത്തേക്ക് എത്തിച്ചു. മലപ്പുറത്ത് വിതരണം ചെയ്ത ശേഷം ബാക്കി കൊച്ചിയിലേക്ക് കൊണ്ടുപോകാനായിരുന്നു പ്രതികളുടെ പദ്ധതി. വിപണിയില് ഒരു കോടിയോളം രൂപ വിലമതിക്കുന്ന കഞ്ചാവാണ് പിടികൂടിയത് എന്ന് ഉദ്യോഗസ്ഥര് പറഞ്ഞു. പാലക്കാട്, എറണാകുളം ജില്ലയിലുള്ളവരാണ് പിടിയിലായത്. ഇവര്‍ക്ക് പിന്നീട് കൊറോണ പരിശോധന നടത്തിയപ്പോഴാണ് രോഗം സ്ഥിരീകരിച്ചത്. ഇതോടെ അറസ്റ്റിനും പരിശോധനയ്ക്കും മുന്നിലുണ്ടായിരുന്ന ഉദ്യോഗസ്ഥരെല്ലാം ക്വാറന്‍ൈനില് പ്രവേശിച്ചു.\nനേരത്തെ തിരൂരിലും താനൂരിലും തിരൂരങ്ങാടിയിലും അറസ്റ്റിലായ പ്രതികള്‍ക്ക് കൊറോണ രോഗം സ്ഥിരീകരിച്ചിരുന്നു. തുടര്‍ന്ന് പോലീസുകാര് മൊത്തമായി ക്വാറന്റൈനില് പ്രവേശിക്കേണ്ട സാഹചര്യവുമുണ്ടായി.\nമലപ്പുറം; കഞ്ചാവ് കേസിലെ പ്രതികൾക്ക് കോവിഡ്; വണ്ടൂരിൽ എക്സൈസ് ജീവനക്കാർ നിരീക്ഷണത്തിൽ\nAccused test for Covid 19 Positive; Vandoor Excise officers enters Quarantine


ക്രിസ്മസ് വണ്ടർലാൻഡ് : Deepika.com Sunday Special\nഇതാ വന്നു വീണ്ടും ഒരു ക്രിസ്മസ്. 2000 കൊല്ലങ്ങൾക്കു മുന്പ് യേശുക്രിസ്തു ജനിച്ച പട്ടണമായ ബേത‌്‌ലഹേമിൽ അന്ന് ആ രാത്രി ആരുമറിയാതെ നക്ഷത്രങ്ങളെ സാക്ഷിനിർത്തി ഉണ്ണിയേശു പിറന്നു. അക്കാലത്ത് ഇന്നത്തെപ്പോലുള്ള പിറന്നാൾ ആഘോഷങ്ങൾ ഇല്ലായിരുന്നു. എങ്കിലും ഈ കുഞ്ഞിനെ തിരിച്ചറിഞ്ഞു പതുക്കപ്പതുക്കെ പലയിടങ്ങളിലായി ചില ഒരുക്കങ്ങളും ആഘോഷങ്ങളും തുടങ്ങി. അങ്ങനെ കാലക്രമേണ എല്ലാ രാജ്യങ്ങളിലും ക്രിസ്മസ് ആഘോഷം തുടങ്ങി.\nപള്ളികളിലെ പാട്ടു പ്രാർഥനകളും എല്ലാം അവരവരുടെ രാജ്യത്തിന്‍റെ ആചാരങ്ങളും പാരന്പര്യങ്ങളും നിലനിർത്തിക്കൊണ്ടുള്ള ആഘോഷങ്ങളായിരുന്നു. ഇതോടൊപ്പംതന്നെ വിഭവസമൃദ്ധമായ സദ്യയും നടത്താറുണ്ട്. ഈ ദിവസങ്ങളിൽ എല്ലാ കടകളിലും ക്രിസ്മസിനു പറ്റിയ സാധനങ്ങളായിരിക്കും വില്പനയ്ക്കു വയ്ക്കുക. ഇതൊക്കെ കുറച്ചുനാൾ കാണും. പിന്നെ ക്രിസ്മസിന്‍റെയും ന്യൂഇയറിന്‍റെയും ചൂട് തണുക്കുന്പോൾ എല്ലാം പഴയതുപോലെയാകും.\nഇതൊക്കെയാണ് സാധാരണ കണ്ടുവരാറ്. എന്നാൽ മറ്റൊരിടത്ത് ഒരിക്കലും അവസാനിക്കാത്ത ഒരു Xmas Wonderland ഉണ്ട്. ഇവിടെ ഒരുവർഷത്തിൽ 361 ദിവസവും രാവും പകലും ഒരുപോലെ മുടങ്ങാതെ Xmas Bazaar പ്രവർത്തിക്കും. ഇത് അമേരിക്കയിലെ മിഷിഗൺ സംസ്ഥാനത്തുള്ള ഫ്രാങ്കൺ മുത്ത് എന്ന സ്ഥലത്താണ്. ഇതാണ് ക്രിസ്മസ് വണ്ടർലാൻഡ്. ഇവിടെ ഒന്നു കയറിയാൽപിന്നെ ഇറങ്ങാൻ തോന്നുകയേയില്ല. അത്രയ്ക്കുണ്ട് വാങ്ങാനും ആസ്വദിക്കാനും! ദിവസവും ക്രിസ്മസിന്‍റെ പ്രതീതി ഉണർത്തുന്ന കാഴ്ചകളാണ് നാലുപാടും. അമേരിക്കയിൽ എത്തിയിട്ട് ഇതു കാണാതെപോന്നാൽ അത് ഒരു തീരാനഷ്‌ടമായിരിക്കും.\nഅമേരിക്കയിലെ മിഷിഗൺ സിറ്റിയിൽ നിന്ന് ഒഴിഞ്ഞുമാറി ശാന്തസുന്ദരമായ ഫ്രാങ്കൻമുത്ത് എന്ന പ്രദേശം പ്രകൃതിഭംഗിയും ഗ്രാമഭംഗിയും ഒന്നിച്ചു കോർത്തിണക്കിയപോലെയാണ്. ഇതുപോലുള്ള ഒരു ക്രിസ്മസ് ഷോപ്പിംഗ് സെന്‍റർ മറ്റെവിടെയും ഇല്ല. ഇതിനകത്ത് ക്രിസ്മസിനു വേണ്ട എല്ലാത്തരം അലങ്കാരവസ്തുക്കളും നിറഞ്ഞിരിക്കുകയാണ്.\nനാല് ഫുട്ബോൾ ഫീൽഡ് ഒന്നിച്ചെടുത്താലുള്ള വിസ്താരമുണ്ട് വണ്ടർലായ്ക്കുള്ളിൽത്തന്നെ. ഇതിൽ 50,000-ൽ പരം ക്രിസ്മസ് സാധനങ്ങൾ നാലുപാടും നിരത്തി പ്രദർശിപ്പിച്ചിട്ടുണ്ട്. ഇവിടെ ചെറിയ സാധനങ്ങൾ മാത്രമല്ല, ക്രിസ്മസ് ട്രീകൾ പലതരത്തിലും നിറത്തിലും നിറച്ചും വിളക്കുകളോടെ തെളിഞ്ഞുനിൽക്കുന്നതു കാണാം. ഇതിനകത്ത് ഒന്നു കയറിയാൽ എത്ര കണ്ടാലും മതിവരാത്ത കാഴ്ചകളാണ്.\nഎത്ര നടന്നാലും തീരാതെ നീണ്ടുപോകുന്ന ഹാളുകൾ. ചുരുക്കിപ്പറഞ്ഞാൽ നമ്മൾ സാന്താക്ലോസിന്‍റെ നാട്ടിലാണോ എന്നു തോന്നിപ്പോകും. മിഷിഗൺ സിറ്റി വിട്ട് 26 കി.മീ. അകലെയാണ് ഫ്രാങ്കൺമുത്ത് സ്ഥിതിചെയ്യുന്നത്. ആ മെയിൻ റോഡ് വിട്ടാൽപിന്നെ കാണുന്ന വാഹനങ്ങളെല്ലാം ക്രിസ്മസ് വണ്ടർലാൻഡിലേക്ക് തന്നെയാണ്. ഡിസംബർ, ജനുവരി മാസമായാൽ റോഡിന്‍റെ ഇരുവശത്തും മഞ്ഞു മൂടിക്കിടക്കുന്നത് കാണാം. കൊടുംതണുപ്പത്തും ഇങ്ങോട്ടുള്ള ടൂറിസ്റ്റുകൾക്ക് ഒരു കുറവുമില്ല. ഇത് വെറുതെ ഒന്നു കണ്ടിട്ടുപോകാം എന്നു കരുതി വരുന്നവർ കൈനിറയെ ക്രിസ്മസ് അലങ്കാരങ്ങളുമായാണ് മടങ്ങുന്നത്. പ്രധാന കവാടത്തിലെത്തിയാൽ ഉടൻതന്നെ സാന്താക്ലോസ് വേഷത്തിലുള്ള ഒരാളാണ് നമ്മളെ സ്വീകരിക്കുന്നത്. പിന്നെ മിന്നിത്തിളങ്ങുന്ന ഹാളിലേക്കു കയറിയാൽ കുറേയേറെ സാന്താക്ലോസുമാർ മോഡലായി നിൽപ്പുണ്ട്. ചുറ്റിനും നിരനിരയായി മേശകളും ഷെൽഫുകളും. അതു നിറയെ പലതരത്തിലുള്ള അലങ്കാരവസ്തുക്കൾ. എവിടെ നോക്കിയാലും വർണപ്രപഞ്ചം.\nഇതിന്‍റെയൊക്കെ പിറകിൽ ആരാണ് പ്രവർത്തിക്കുന്നതെന്ന് അറിയേണ്ടേ?\n1845-ൽ കുറച്ചുപേർ തെക്കൻ ജർമനിയിലെ ബവേറിയൻ പ്രവിശ്യയിൽനിന്ന് അമേരിക്കയിലേക്ക് കുടിയേറി താമസമാക്കിയപ്പോൾ ആ സംസ്കാരം നിലനിർത്തിക്കൊണ്ടുതന്നെ അവർ ജീവിതം ആരംഭിച്ചു. അന്നുമുതൽ ഫ്രാങ്കൺമുത്ത് ഒരു ബ്രവേറിയൻ പാരന്പര്യത്തോടെ വളരാൻതുടങ്ങി. അമേരിക്കയിലെ ചൈന ടൗൺ, സിംഗപ്പൂരിലെ ലിറ്റിൽ ഇന്ത്യ എന്നതുപോലെ ഇത് മിഷിഗണിലെചെറിയ ബവേറിയ എന്നറിയപ്പെടാൻ തുടങ്ങി. കാരണം ഇവിടത്തെ ഓരോ കെട്ടിടവും ഹോട്ടലുകളുമെല്ലാം ബവേറിയൻ വാസ്തുപ്രകാരമാണ് പണിതിരിക്കുന്നത്.\nചെറിയ തോതിൽ തുടങ്ങിയ ബേക്കറികൾ, റസ്റ്ററന്‍റുകൾ, ഷോപ്പിംഗ് മാളുകൾ എല്ലാം ഇന്ന് ലോകപ്രശസ്ത സ്ഥാപനങ്ങളാണ്. ആദ്യം വന്നവർ അവിടെ സ്ഥാനം ഉറപ്പിച്ചു. അവരുടെ പിൻഗാമികളും അമേരിക്കൻ സിസ്റ്റവുമായി ഇടപഴകി. നൂറുവർഷങ്ങൾക്കു ശേഷം അതായത് 1945-ൽ വാലി ബ്രോണർ എന്ന വ്യക്തി ഇവിടെ ചെറിയൊരു ക്രിസ്മസ് കട തുടങ്ങി. ആ ചെറിയ കടയാണ് ലോകപ്രശസ്തി ആർജിച്ച ക്രിസ്മസ് ബസാറായി മാറിയത്. ഇന്ന് അതു വളർന്നു പന്തലിച്ച് 27 ഏക്കർ വിസ്താരത്തിൽ പരന്നുകിടക്കുന്ന ഒരു കോംപ്ലക്സായി മാറി. ഇപ്പോഴും വളർന്നുകൊണ്ടിരിക്കുന്നു.\nഇവിടെ എത്തുന്ന ഭൂരിഭാഗം പേരും ദൂരെനിന്നായതുകൊണ്ട് ധാരാളം ഹോട്ടലുകളും റസ്റ്ററന്‍റുകളും ഇവിടുണ്ട്. ഇവിടെല്ലാം ബവേറിയൻ സ്റ്റൈലിലാണ് എല്ലാം പ്രവർത്തിക്കുന്നത്. ഞങ്ങൾ ഒരു റസ്റ്ററന്‍റിൽ കയറിയപ്പോൾ രണ്ടു കാവൽഭടന്മാർ അവരുടെ പരന്പരാഗത വേഷത്തിൽ ഞങ്ങളെ സല്യൂട്ട് ചെയ്ത് സ്വീകരിച്ച് അകത്തേക്ക് കൊണ്ടുപോയി. അവിടെയും ചില പ്രത്യേക കാഴ്ചകൾ. ആകാശംമുട്ടെയുള്ള രണ്ടു കാപ്പി ജഗ്ഗുകൾ ഇരുവശത്തും ഭംഗിയായി വച്ചിട്ടുണ്ട്.\nഞങ്ങളുടെ ഓർഡർ എടുക്കാനായി വന്ന പെൺകുട്ടിയും തനി ബവേറിയൻ സ്റ്റൈലിൽ തന്നെയായിരുന്നു. ഞങ്ങൾ ജർമനിയിലാണോ എന്നു തോന്നിപ്പോയി. ഇതുപോലുള്ള റസ്റ്ററന്‍റുകൾ ഇവിടെ വേറേയുമുണ്ട്. ഭക്ഷണവും വസ്ത്രധാരണവുമെല്ലാം അവിടത്തെപ്പോലെതന്നെ. ഇനി രാത്രിയായാൽ പ്രദേശം മുഴുവനും ഇലക്‌ട്രിക് വിളക്കുകൾ പ്രകാശിക്കും. അതും പത്തും നൂറും ഒന്നുമല്ല ഒരുലക്ഷം വിളക്കുകളാണ് തെളിയുന്നത്. വിശ്വസിക്കാൻ പ്രയാസമുണ്ടായിരിക്കും, വിശ്വസിച്ചേ പറ്റൂ. ഞങ്ങൾ നേരിട്ടു കണ്ടതാണ് ഇതെല്ലാം.\nഫ്രാങ്കൺമുത്തിലെ ബ്രോണർ വിശേഷങ്ങൾ ഇതുകൊണ്ടു തീരുന്നില്ല. ഈ സ്ഥലത്തിനടുത്തായി ഒരു നദി ഒഴുകുന്നുണ്ട്. ടൂറിസ്റ്റുകളെല്ലാം ഇവിടെ വന്നിരുന്ന് പ്രകൃതിഭംഗി ആസ്വദിക്കാൻ സമയം കണ്ടെത്താറുണ്ട്. ഇവിടെയും പലപല കാര്യങ്ങൾ ഒരുക്കിയിട്ടുണ്ട്. നിരനിരയായി കടകൾ. ഇവിടെനിന്നു പലതും വാങ്ങാം. മെഴുകുതിരി, മുത്തുമണികൾ...അങ്ങനെ പലതും. നദിയിലൂടെ തുഴഞ്ഞുപോകാൻ ചക്രംചവിട്ടി വള്ളങ്ങൾ. എല്ലാം ബവേറിയൻ രീതിയിൽതന്നെയാണ് ഒരുക്കിയിട്ടുള്ളത്.


ഹയര് സെക്കന്‍ഡറി ഒന്നാം വര്‍ഷ പരീക്ഷാ തിയ്യതികളില് മാറ്റമില്ല; പ്ലസ് വണ് അപേക്ഷ 24 മുതല്; ആദ്യ ഘട്ട അലോട്ട്മെന്റ് സെപ്റ്റംബർ 13ന് | Kerala Speaks\nഹയര് സെക്കന്‍ഡറി ഒന്നാം വര്‍ഷ പരീക്ഷാ തിയ്യതികളില് മാറ്റമില്ല; പ്ലസ് വണ് അപേക്ഷ 24 മുതല്; ആദ്യ ഘട്ട അലോട്ട്മെന്റ് സെപ്റ്റംബർ 13ന്\nതിരുവനന്തപുരം: സംസ്ഥാനത്ത് ഹയര് സെക്കന്‍ഡറി, വൊക്കേഷണല് ഹയര് സെക്കന്‍ഡറി ഒന്നാം വര്‍ഷ പരീക്ഷാ തിയ്യതികളില് മാറ്റമില്ല. സെപ്റ്റംബര്6മുതല് 16 വരെ ഹയര്‍സെക്കന്‍ഡറി പരീക്ഷയും സെപ്റ്റംബര്7മുതല് 16 വരെ വോക്കേഷണല് ഹയര്‍സെക്കന്‍ഡറി പരീക്ഷയും നടക്കും.\nഒന്നാം വര്‍ഷ ഹയര് സെക്കന്‍ഡറി, വോക്കേഷണല് ഹയര് സെക്കന്‍ഡറി മാതൃകാ പരീക്ഷകള് ഓഗസ്റ്റ് 31 മുതല് സെപ്റ്റംബര്4വരെ നടക്കും. ഒന്നാം വര്‍ഷ വിദ്യാര്‍ഥികള്‍ക്ക് ഹയര്‍സെക്കന്‍ഡറി ചോദ്യമാതൃകകള് പരിചയപ്പെടുന്നതിനു അവസരം നല്‍കുന്നതിനാണ് മാതൃകാ പരീക്ഷ. കോവിഡിന്റെ പശ്ചാത്തലത്തില് വിദ്യാര്‍ഥികള്‍ക്ക് രക്ഷിതാവിന്റെ മേല്‍നോട്ടത്തില് വീട്ടിലിരുന്ന് പരീക്ഷകള് എഴുതാം.\nടൈംടേബിള് അനുസരിച്ച് നിശ്ചിത സമയത്ത് വിദ്യാര്‍ഥികള്‍ക്ക് ചോദ്യപേപ്പര് www.dhsekerala.gov.in എന്ന വെബ്സൈറ്റില് നിന്നു ഡൗണ്‍ലോഡ് ചെയ്യണം. മാതൃകാ പരീക്ഷ എഴുതിയതിനു ശേഷം കുട്ടികള്‍ക്ക് അധ്യാപകരുമായി ഡിജിറ്റല് മാധ്യമങ്ങള് മുഖാന്തരം സംശയനിവാരണം നടത്താം. അധ്യാപകര് ആവശ്യമായ സഹായം വിദ്യാര്‍ഥികള്‍ക്ക് നല്‍കും. ടൈംടേബിള് വിദ്യാഭ്യാസ വകുപ്പിന്റെ വെബ്സൈറ്റുകളില് പ്രസിദ്ധീകരിക്കും.\nഓഗസ്റ്റ് 24 മുതല് ഹയര്‍സെക്കന്‍ഡറി, വൊക്കേഷണല് ഹയര് സെക്കന്‍ഡറി പ്രവേശനത്തിനായി അപേക്ഷ സമര്‍പ്പിക്കാം. സെപ്റ്റംബര് മൂന്നാണ് അവസാന തീയതി. ട്രയല് അലോട്ട്മെന്റ് സെപ്റ്റംബര്7നും ആദ്യ അലോട്ട്മെന്റ് 13 നും നടക്കും.\nPrevious articleആരായിരുന്നു സുനന്ദ പുഷ്ക്കർ: ശശി തരൂരിൻറെ ഭാര്യയുടെ വിവാദങ്ങൾ നിറഞ്ഞ ജീവിതത്തിലേക്ക് ഒരു തിരിഞ്ഞു നോട്ടം.\nNext articleപൊലീസ് ഉദ്യോഗസ്ഥന്റെ വാഹനമിടിച്ച് പരിക്കേറ്റ് ചികിത്സയിലായിരുന്ന വയോധികന് മരിച്ചു\nപ്രഭാസ്- ദീപിക പദുക്കോൺ ചിത്രത്തിൽ അഭിനയിക്കണോ?സെപ്റ്റംബർ 15ന് കൊച്ചിയിൽ ഓഡിഷൻ; ഭാഷയോ പ്രായമോ...\nപനച്ചിക്കാട്ട് എ.സി ഷൺമുഖദാസ് അനുസ്മരണവുമായി എൻ.സി.പി\nപട്ടാപ്പകൽ മീനടം സ്വദേശി നാഗമ്പടം ബസ് സ്റ്റാൻഡിനുള്ളിൽ കുഴഞ്ഞു വീണു മരിച്ചു; ആശുപത്രിയിൽ എത്തിച്ചെങ്കിലും...


തത്സമയം| Updated On: 29 Jan 2020 3:32 AM GMT | Location :\nതിരുവനന്തപുരം: നിയമസഭയില് നയപ്രഖ്യാപന പ്രസംഗത്തിനെത്തിയ ഗവര്‍ണറെ പ്രതിപക്ഷം തടഞ്ഞു. ഗവര്‍ണറെ തിരിച്ച് വിളിക്കുക, ഭരണഘടനയുടെ ആമുഖം എന്നിവ ആലേഖനം ചെയ്ത...\nതിരുവനന്തപുരം: നിയമസഭയില് നയപ്രഖ്യാപന പ്രസംഗത്തിനെത്തിയ ഗവര്‍ണറെ പ്രതിപക്ഷം തടഞ്ഞു. ഗവര്‍ണറെ തിരിച്ച് വിളിക്കുക, ഭരണഘടനയുടെ ആമുഖം എന്നിവ ആലേഖനം ചെയ്ത പ്ലക്കാര്‍ഡുകളുമായാണ് പ്രതിപക്ഷ എംഎല്‍എമാര് സഭയുടെ നടത്തുളത്തിലിറങ്ങിയത്.\nഗവർണർ പ്രധാനകവാടത്തിന് മുന്നിൽ നിൽക്കുമ്പോൾത്തന്നെ പ്രതിപക്ഷം മുദ്രാവാക്യങ്ങളും ബാനറുകളുമായി നടുത്തളത്തിലിറങ്ങി. മുഖ്യമന്ത്രിയോടൊപ്പം ഗവർണർ നിൽക്കുമ്പോൾ പ്രതിപക്ഷ നേതാക്കള് ഗവർണറെ തടഞ്ഞു.സഭാ നടപടികൾ തടസ്സപ്പെടുത്തരുതെന്നും ഗവർണറെ അകത്തേക്ക് കയറാൻ അനുവദിക്കണമെന്നും ആവശ്യപ്പെട്ട് നിയമമന്ത്രി എ കെ ബാലനും സ്പീക്കര് ശ്രീരാമകൃഷണനും പ്രതിപക്ഷ നേതാവിനോട് സംസാരിച്ചു. അതേസമയം ഗവര്‍ണര്‍ക്കെതിരെ ഗോ ബാക്ക് വിളിച്ച് പ്രതിഷേധവുമായി പ്രതിപക്ഷം എത്തിയ സാഹചര്യത്തിൽ വാച്ച് ആന്‍റ് വാർഡിനെ വിളിച്ചു. നടുത്തളത്തിൽ കിടന്ന് പ്രതിഷേധിച്ച അൻവർ സാദത്ത് എംഎല്‍എയെ വാച്ച് ആന്‍റ് വാർഡ് ബലം പ്രയോഗിച്ച് മാറ്റി.\nനയപ്രഖ്യാപന പ്രസംഗം ബഹിഷ്കരിച്ച് പ്രതിപക്ഷം സഭയില് നിന്ന് ഇറങ്ങിപ്പോയി. പ്രതിപക്ഷം സഭക്ക് പുറത്ത് കുത്തിയിരുന്ന് പ്രതിഷേധിക്കുകയാണ്. അതേസമയം എതിര്‍പ്പറിയിച്ച് അറിയിച്ച്‌ക്കൊണ്ട് ഗവര്‍ണര് പത്തിനെട്ടാം ഖണ്ഡിക വായിച്ചു. സിഎഎ വിരുദ്ധ പരാമർശം, മുഖ്യമന്ത്രിയോട് ബഹുമാനമുള്ളതു കൊണ്ട് വായിക്കുന്നു. എന്നാൽ തനിക്ക് ഇതിനോട് വ്യക്തിപരമായ വിയോജിപ്പെന്ന് ഗവർണർ പറഞ്ഞു.\nപൗരത്വനിയമ ഭേദഗതിക്കെതിരേ സര്‍ക്കാരും നിയമസഭയും സ്വീകരിച്ച നടപടികളെപ്പറ്റി പരാമര്‍ശിക്കുന്ന നയപ്രഖ്യാപനത്തിലെ 18-ാം ഖണ്ഡികയോടാണ് ഗവര്‍ണര്‍ക്ക് എതിര്‍പ്പ് . ഈ ഖണ്ഡിക വായിക്കില്ലെന്ന് ഗവർണർ ആരിഫ് മുഹമ്മദ് ഖാന് സംസ്ഥാന സർക്കാരിനെ രേഖാമൂലം അറിയിച്ചിരുന്നു. ഇത് സര്‍ക്കാരിന്റെ അഭിപ്രായം മാത്രമാണെന്നും തിരുത്തണമെന്നും മുഖ്യമന്ത്രിയോട് ഗവര്‍ണര് ആവശ്യപ്പെട്ടിരുന്നു. എന്നാല് തന്‍റെ എതിര്‍പ്പ് വ്യക്തമാക്കികൊണ്ട് ഗവര്‍ണര് ഖണ്ഡിക വായിക്കുകയായിരുന്നു.


ഇന്ത്യയോട് യാതൊരു പിണക്കവുമില്ല; എണ്ണ ഒഴുക്കുമെന്ന് ഇറാന്,iran says remark on chabahar port misquoted tells India it is flexible on oil supplykeralaonlinenews.com | Malayalam news, kerala news, onlinenews,\nSaturday March 23rd, 2019 - 2:31:pm\nഇന്ത്യയോട് യാതൊരു പിണക്കവുമില്ല; എണ്ണ ഒഴുക്കുമെന്ന് ഇറാന്\nPublished: Thursday 12 July 2018 05:31:42 PM\nദില്ലി: ഇന്ത്യയുടെ വിശ്വസ്തരായ എനര്‍ജി പങ്കാളിയായി ഒപ്പം നില്‍ക്കുമെന്ന് ഇറാന്. സുരക്ഷിതമായ ഇന്ധന സപ്ലൈ ഉറപ്പാക്കാന് ബഹുമുഖമായ നിലപാട് സ്വീകരിക്കുമെന്നും ഇറാന് കൂട്ടിച്ചേര്‍ത്തു. യുഎസ് ഉപരോധങ്ങളുടെ ഛബാഹാര് പോര്‍ട്ടിലെ നിക്ഷേപങ്ങളില് ഇന്ത്യ വീഴ്ച വരുത്തിയാല് ആനകൂല്യങ്ങള് നഷ്ടമാകുമെന്ന് കഴിഞ്ഞ ദിവസം ഇറാന് ചാര്‍ജ്ജ് ഡി അഫയേഴ്‌സ് മസൗദ് റെസ്വാനിയന് രാഹഗി പറഞ്ഞതായി വന്ന വാര്‍ത്തകളെത്തുടര്‍ന്നാണ് ഇറാന്റെ ഈ പ്രഖ്യാപനം.\nയുഎസ് സമ്മര്‍ദങ്ങള്‍ക്ക് വഴങ്ങി ഇന്ത്യ ഇറാനില് നിന്നുമുള്ള എണ്ണ ഇറക്കുമതി കുറയ്ക്കുമെന്ന ആശങ്ക നിലനില്‍ക്കുന്നുണ്ട്. എന്നാല് ഇതുമായി ബന്ധപ്പെട്ട് റഹാഗി നടത്തിയതായി പറയുന്ന പ്രസ്താവനകള് തെറ്റായി വ്യാഖാനിച്ചതാണെന്ന് ഇറാന് എംബസി വാര്‍ത്താക്കുറിപ്പില് വ്യക്തമാക്കി.\nആഗോള എണ്ണ വിപണിയിലെ ചാഞ്ചാട്ടം മൂലം ഇന്ത്യ നേരിടുന്ന ബുദ്ധിമുട്ട് വ്യക്തമായറിയാം. ഈ ഘട്ടത്തില് ഇന്ത്യക്ക് തടസ്സമില്ലാതെ എണ്ണയെത്തിക്കാന് യത്‌നിക്കും. ഇറാനിലേക്കുള്ള ഇന്ത്യയുടെ നിക്ഷേപങ്ങളെ പ്രോത്സാഹിപ്പിക്കാനും ശ്രമിക്കും, വാര്‍ത്താക്കുറിപ്പ് പറയുന്നു.\nനവംബര് 4നുള്ളില് ഇറാനില് നിന്നുമുള്ള എണ്ണ ഇറക്കുമതി വെട്ടിക്കുറച്ചില്ലെങ്കില് ഉപരോധം നേരിടണമെന്നാണ് ട്രംപ് ഭരണകൂടും ഭീഷണി മുഴക്കിയിട്ടുള്ളത്. എന്നാല് ഇന്ത്യ സ്വതന്ത്ര രാജ്യമാണെന്നും ആരുമായും വ്യാപാരം നടത്താനും അവര്‍ക്ക് സ്വാതന്ത്ര്യമുണ്ടെന്നും ഇറാന് പേരെടുത്ത് പറയാതെ വിമര്‍ശിച്ചു. ഇറാഖും, സൗദിയും കഴിഞ്ഞാല് ഇന്ത്യ ഏറ്റവും കൂടുതല് എണ്ണ ഇറക്കുമതി ചെയ്യുന്നത് ഇറാനില് നിന്നുമാണ്.\nRead more topics: iran , chabahar port ,oil supply\niran says remark on chabahar port misquoted tells India it is flexible on oil supply\nഎണ്ണ ഇറക്കുമതി കുറച്ചാല് പ്രത്യേക അവകാശ പദവി നഷ്ടമാകുമെന്ന് ഇന്ത്യയോട് ഇറാന്\nഇസ്രയേലിലേക്ക് 20 റോക്കറ്റുകള് തൊടുത്ത് ഇറാന്; തടുത്ത് ജൂതരാഷ്ട്രത്തിന്റെ ഉരുക്ക് പ്രതിരോധം\nമെസേജിങ് ആപ്ലിക്കേഷനായ ടെലഗ്രാമിന് നിരോധനമേര്‍പ്പെടുത്തുന്നു


വാലന്റൈൻസ് ഡേ ദിനത്തിൽ മിശ്രവിവാഹിതരെ വിവാഹസത്ക്കാരത്തിൽ നിന്നും വിലക്കി ബജ്‍രംഗ്‍ദൾ പ്രവർത്തകർ; പൊലീസ് കേസെടുത്തു – East Coast Daily Malayalam\nയുവതി ഹിന്ദുവും യുവാവ് മുസ്ലീവും ആയതിനാൽ ഇവർ തമ്മിലുള്ള വിവാഹം ലൗ ജിഹാദ് ആണെന്നാണ് ബജ്‌റംഗ്ദൾ പ്രവർത്തകരുടെ ആരോപണം\nമുറാദാബാദ്: വാലന്റൈൻസ് ഡേ ദിനത്തിൽ നവദമ്പതികളായ മിശ്രവിവാഹിതരെ വിവാഹസത്ക്കാരത്തിൽ നിന്നും വിലക്കി ബജ്‍രംഗ്‍ദൾ പ്രവർത്തകർ. വിവാഹസത്ക്കാരം നടത്താൻ മൊറാദാബാദിലെത്തിയ ദമ്പതികളെയാണ് തടഞ്ഞത്. യുവതി ഹിന്ദുവും യുവാവ് മുസ്ലീവും ആയതിനാൽ ഇവർ തമ്മിലുള്ള വിവാഹം ലൗ ജിഹാദ് ആണെന്നാണ് ബജ്‌റംഗ്ദൾ പ്രവർത്തകരുടെ ആരോപണം.\nഅതേസമയം, യുവാവ് തന്റെ ഐഡന്റിറ്റി യുവതിയിൽ നിന്ന് മറച്ചുവെക്കുകയും കെണിയിൽ പെടുത്താൻ ശ്രമിക്കുകയുമായിരുന്നു എന്ന് ബജ്രംഗ്‍ദൾ പ്രവർത്തകനായ അമിത് സിംഗ് പറഞ്ഞു. സംഭവത്തിൽ 50 പേരെ കസ്റ്റഡിയിലെടുത്തതായി പൊലീസ് അറിയിച്ചു. പെൺകുട്ടി മുറാദാബാദ് സ്വദേശിനിയാണ്. യുവാവ് ബിജ്നോറിൽ നിന്നുള്ള മുസ്ലീം മതവിഭാഗത്തിൽ പെട്ടയാളാണ്. എന്നാൽ ഇവരുടെ വിവാഹക്കാര്യത്തിൽ ഇരുവീട്ടുകാർക്കും എതിർപ്പൊന്നുമില്ലായിരുന്നുവെന്ന് പൊലീസ് വ്യക്തമാക്കി.\nമൊറാദാബാദിലെ ഡിഗ്രി കോളേജിൽ നിന്ന് ബിരുദം പഠനത്തിനിടയിലാണ് മുസ്ലീം മതവിഭാഗക്കാരനായ യുവാവ‌ുമായി പെൺകുട്ടി പരിചയത്തിലാകുന്നത്. ആൺകുട്ടി പെൺകുട്ടിയുടെ കോളേജിന് എതിർവശത്തുള്ള ഒരു കമ്പനിയിൽ ജോലി ചെയ്തിരുന്നു.\nALSO READ: ഇരട്ടത്താപ്പിനെയും അഴിമതിയെയും തുറന്നു കാട്ടുന്ന സുരേന്ദ്രനെ മലയാളികൾ എങ്ങനെ ഇഷ്ടപ്പെടാതിരിക്കും; ഇടതു-വലത് മുന്നണികളെ ഞെട്ടിച്ച സമരനായകന് പ്രവർത്തന മികവിനുള്ള അംഗീകാരമാണ് ഇത്; ബിജെപി സംസ്ഥാന അധ്യക്ഷനായി നിയോഗിക്കപ്പെട്ട കെ സുരേന്ദ്രനെ അഭിനന്ദിച്ച് കേന്ദ്ര മന്ത്രി വി മുരളീധരൻ\nകസ്റ്റഡിയിലെടുത്തവരെ മോചിപ്പിക്കണമെന്ന് ആവശ്യപ്പെട്ട് നിരവധി ബജ്‍രംഗ്‍ദൾ പ്രവർത്തകർ സംഭവസ്ഥലത്ത് തടിച്ചു കൂടിയതായും പൊലീസ് വ്യക്തമാക്കി. വിവാഹ സൽക്കാരം അനുവദിക്കില്ലെന്ന് പറഞ്ഞ പ്രതിഷേധക്കാർ ദമ്പതികളെ അപ്പാർട്ട്മെന്റിൽ നിന്ന് പുറത്താക്കണമെന്നും ആവശ്യപ്പെട്ടു. എന്നാൽ ദമ്പതികൾ ഭയപ്പെടേണ്ട വിധത്തിൽ ഒന്നും തന്നെ സംഭവിച്ചില്ലെന്ന് മൊറാദാബാദ് പോലീസ് സൂപ്രണ്ട് വ്യക്തമാക്കി. പ്രതിഷേധക്കാരെ കസ്റ്റഡിയിലെടുക്കുകയും ദമ്പതികൾക്ക് വിവാഹസത്ക്കാരവുമായി മുന്നോട്ട് പോകാനുള്ള സുരക്ഷ നൽകുകയും ചെയ്തുവെന്ന് അദ്ദേഹം വ്യക്തമാക്കി.\nvalentines day BAJRAMGDAL FEATURED case registered love jihad\nവേദന കൊണ്ട് പുളയുന്ന ആ കുട്ടിയുടെ നിലവിളി കേള്‍ക്കാതിരിയ്ക്കാന് രാവും പകലും ഉറക്കെ പ്രാര്‍ത്ഥന : ഒടുക്കം അവള് മരണത്തിന് കീഴടങ്ങി: കാന്‍സര് രോഗിയായ മകളെ ചികിത്സിപ്പിക്കാത്ത പാസ്റ്റര്‍ക്കെതിരെ പരാതി